text:
正所謂禮多人不怪,就算個人平時摺摺地,當搬到新嘅社區都係最好先同鄰居打聲招呼簡單自我介紹下,人地對你印象好啲之餘,又唔會俾人覺得你奇奇怪怪.但依家疫情關係,都係保持社交距離咁打招呼好啲,始終唔知人哋點諗.以下介紹兩個say hi嘅方法!
1. 寫張greeting card俾鄰居
入鄉隨俗,greeting card呢樣嘢當地人真係好著重,亦好受落!之前聖誕節都收到鄰居攝張聖誕卡入信箱,前屋主又好有心寄張卡俾我哋,如果大時大節有幸收到嘅話記得一定要回信俾人呀.Greeting card唔使寫得好長,主要打聲招呼,俾鄰居知道你叫咩名,簡單講下自己啱啱由香港過嚟就得ga啦.甚至按你自己喜好,可以考慮留個電話俾人,話有咩事聯絡都得.
2. 裝返個叫Nextdoor嘅App
呢個app當地幾受歡迎,輸入postal code開返個account之後就可以睇下有無住附近嘅人用呢個app.除咗可以同鄰居傾下偈,仲可以睇到關於自己住嘅社區有無最新消息.感覺上呢個app用嚟收下風都唔錯.
希望疫情快啲完啦,始終最好當然係面對面打招呼,甚至邀請隔離屋嘅鄰居入嚟飲杯 茶食件餅傾幾句.又或者自己焗/買啲曲奇,蛋糕仔,doughnut之類嘅甜點請隔離屋 食,當地人都非常受落.


c: text/html

text:
美國大選當前,市場顯得額外波動,最好嘅方法都係揸住一個自己舒服嘅倉位,以不變應萬變,喺不確定嘅時候唔好做咁多出入,等情況確定咗先再進行部署.試諗吓,若果你係100%睇好,上星期五突然跌500點,你有可能cut loss;或者你100%睇差,今日升600點,你都係會cut loss.所以如果你睇得太堅定,無論你啱定係錯,都好容易俾人左一巴右一巴打到.即使你透過對沖去移除beta,情況會更差,你會發現買開嘅嘢唔升,但係用嚟對沖嘅嘢舊經濟指數股輕輕鬆鬆咁升.
更何況最後邊個當選亦都唔係咁容易睇到(我都睇咗兩邊嘅支持者評論自己支持嗰邊點樣「贏硬」),即使俾你估中咗,市場點樣反應亦都係未知之數.反而今次最大嘅危機係兩邊都唔認輸,陷入左僵局嘅狀態,導致兩邊嘅救市方案出唔到,呢個下行風險都唔細.
所以,路飛而家都係揸住四成倉位,大部份同大市嘅關係偏低(低beta),啱啱見到美國對沖基金嘅數據(搵唔番將圖⋯),佢哋個beta由0.4跌到去-0.1.之前都有諗過「雙軌行車」,即係一半新經濟一半舊經濟,但係睇返轉頭可能食今日嘅600點之前,上星期五已經放晒貨,所以上個星期take profit先,都係一個唔錯嘅選擇.

robotstxt: allowed

filter: keep


text:
「博客」
好多人或者唔知蕭叔叔其實好多年前已經係一個有名嘅博客!蕭叔叔原名蕭愷一,畢業於港大法律系.不過佢熱衷英文教學,係英國留學嘅時候創立自己嘅網誌.而擁有國際音標專業資格嘅蕭叔叔,以獨特出位嘅教法,傳授讀音,文法,用字及寫作等技巧,深受歡迎.短短半年之間就已經累積咗二百萬次瀏覽,更係二零零七年獲得全球華文部落格大獎,成為首位獲此殊榮嘅香港人,受到本地同海外華文傳媒廣範報導.
「洗版」
今晚基本上係俾蕭叔叔洗版,因為今晚朋友搞嘅一個聚會蕭叔叔去咗.當然好多人無見過蕭叔叔嘅廬山真面目,所以好多人都去搵蕭叔叔影相!不過點解全部都係背影?如果有睇開蕭叔叔嘅專頁嘅話都知道佢有一個習慣就係唔會出樣!當然要知道蕭叔叔係點嘅樣其實唔難,網上搵一搵就好容易搵到啦!不過今晚同佢緣慳一面,因為有工作在身無辦法出席活動!葡萄中!
「英文」
蕭叔叔嘅粉絲都係以年輕人為主,因為佢夠真,好識抽水,同經常自嘲.不過佢啲英文真係好英國!如果淨係聽佢把聲,真係以為係一個英國人講緊嘢!因為佢真係無晒香港人講英文嗰啲口音!有時都真係好佩服佢一手一腳自己攪點晒所有嘢,因為真係唔係可多人好似佢咁可以一手包辦所有嘅製作!當然好多時都好鍾意佢將香港嘅潮語去做主題,然後教大家英文點樣講.其實真係好有趣!
Also published on Medium.


text:
荒謬
我哋對於所追求嘅普世價值,似乎係所有人都有一個共識,就係「自由,民主,平等」,即使獨裁國家都會用「民主」一詞嚟包裝自己,可見其實佢哋都深深明白到人類對於「民主」嘅追求,只係佢哋唔肯面對現實咁解.例如民主指數最低(應該係,可能不會找到最低,最多只有更低)嘅北韓國名全稱都叫朝鮮民主主義人民共和國,前東德都叫民主德國(DDR),不過縱觀歷史上,個國名入面有「人民」,「民主」一詞嘅國家通常都係最獨裁嗰一啲嚟,因為通常係共產國家,反而「民國」通常會比較民主(現今社會,以前嘅各大「民國」都係獨裁anyway)
但唔知點解,我哋一路強調對「民主」嘅追求,一路講「民主」嘅重要性,但獨裁嘅思想同行為似乎卻一路向世界蔓延開嚟,當中最大嘅因素係因為獨裁國家開始走入世界舞台有關.西方嘅國家早喺冷戰時代為咗抗衡蘇聯而選擇同中國靠近,放鬆對中國嘅禁運同制裁,令到中國有機會坐大,以為中國有咗錢之後會改變咩?可惜中國愚民太多,普遍人選擇附和政權,再加埋本身民族對於皇權嘅崇拜,相信對外擴張(自古以嚟乜乜叉叉)嘅帝國主義思想,使得「民主」呢一個觀念喺呢一片土地上幾乎冇發芽嘅可能(難,但唔係冇).但正因為當年西方國家對中共有著過份欒觀嘅期望,令到全人類要承受呢一個惡果,世界又走返去嗰個同獨裁,主張對外擴張嘅政權去鬥嘅年代.
中國有咗錢之後唔係做咩正義轉型,反而係開發各種唔同嘅技術去監控其他人,聘請黑客去竊取其他國家嘅機密(軍事,以至近期嘅疫苗),意圖控制整個世界,呢一切都正正喺呢一個世界發生緊,監控技術用嚟監控維吾爾人,藏人,甚至用相關嘅技術出口到外國順手用後門程式嚟收集情報資訊,用網絡審查嘅技術嚟幫其他「志同道合」嘅政權去篩選走唔合政權心意嘅言論,顯然中國對於世界嘅和平,民主嘅倒退發揮住一個重大嘅作用,亦係點解西方國家要重視.
但最離奇嘅係,西方國家,傳統上最講求「民主」,「自由」嘅國家一路對於中國嘅行徑係選擇坐視不理,好大嘅原因係因為中國坐大咗之後利用各式嘅交易,買賣嚟籠絡人心,舉個例,中資企業擁有葡萄牙唔少同民生有關嘅業務,包括電力公司,當然,呢一件事亦同歐盟當初要葡萄牙賤賣家產還債有關,為咗攞返放出去嘅債,而令到自己一路俾中國摙住春袋咁講乜都驚得罪佢,甚至乎喺關鍵嘅時刻選擇同獨裁國家企喺同一邊,其實係咪有啲反智兼且得不償失呢?
我哋從前相信嘅普世價值,係咪會被獨裁所取代呢?我哋嘅將來,又係咪要活喺恐懼之中呢?


text:
28 MAY 2011 (SAT)
今日放假兼有個好天氣,當然唔好放過,要帶小小豬去吓街街,吸收吓陽光先啦.我地近近地去左九龍公園行吓,影吓相啦!
還記得對上一次嚟九龍公園時係星期日,勁多菲傭姐姐,差啲以為自己唔係香港.不過今日係星期六,公園入面真係唔多人,所以都真係幾好行,加上個天氣又幾好,有太陽得嚟又唔太熱,所以都OK幾舒服呀!
我地一入到公園,先俾小小豬WARM-UP吓先,俾佢企定定睇啲紅鶴.依個小小豬真係好留心咁睇呀(雖然唔知佢係唔係識睇,不過真係企到好定咁呀)~
跟住我地就周圍行,行吓又住吓咁~
之後就去左個公園仔,我地仲教小小豬玩滑梯添~
玩到係時間飲奶奶,原本我地打算去九龍公園入面嗰個探知館嗰度個OUTDOOR地方餵奶,不過當我地行到入探知館時,當我去完洗手間之後,佢地就有個職員行過嚟主動開個嬰兒房俾我地用,個嬰兒房又夠大又有齊各項設備方便換片片同飲奶,最好就係有埋冷氣嘛,我地係入面都過左差唔多大半個鐘呀~
飲飽奶奶嘅小小豬特別醒目,所以我地係個探知館OUTDOOR影左好多相,好多張都勁鐘意呀~
今日雖然只係去左一個好簡單嘅地方,不過我都已經好開心,可以一家三口周圍行吓,我都已經好滿足啦!
但我有一個問題,點解依家啲公園係冇鞦韆,我都帶小小豬去過幾個公園,都唔覺有鞦韆.係乜問題呢?唔通覺得有危險所以唔再有得玩?我都真係有啲想帶小小豬去玩,如果大家見到九龍區邊度有,記得通知我呀!
睇返今日影嘅相,我真係覺得小小豬越嚟越大個仔,尤其係著依啲兩件頭衫時,真係覺得佢係一個可愛嘅小朋友呀!


text:
(星級理財)父母沒傳授理財秘笈 黃宇詩悟上進是出路
406,069 次觀看
黃宇詩的父親黃霑出名多才多藝,但當講到理財原來強差人意.黃宇詩就話,無法喺父母身上學到理財知識,因為佢哋呢方面都頗差.佢話爸爸曾經投資電影失利,投資唱片也失利,佢只能當負面教材.至於母親華娃嘅理財方面又好「家庭主婦」式,無咩教倒佢,佢唯有靠自己領悟.
之後佢講到當年入行壓力都幾大,爸爸唔喜歡佢成日提住,希望囡囡可以靠自己.而佢當年亦有啲迷失,唔知點將自己定位.入到大台一直做主持,無乜機會拍劇,佢又唔係咁鍾意,直到多年後佢先諗通,覺得口才好係天賦,能夠靠口才搵啖飯食其實都唔錯.
就咁做主持一直做咗八年,漸漸佢開始擔心自己毫無進步咁就一世,於是決心向外闖.佢希望出去學習一啲新嘅事物,唔再局限自己做幕前.佢希望做一個有經歷嘅人,憑閱歷令自己變得吸引,就好似外國一啲名人咁,所以就出咗嚟創業開內衣店.
依家黃宇詩忙舖頭嘅工作,亦會客串做主持,有時工作好忙.但佢話習慣咗「偷」時間,例如會喺坐車嘅時候寫低啲idea,靈感一到好快就可以寫好一篇文章.尤其依家有電話,做咩都好方便,好多嘢都可以偷時間處理.
最後佢分享自己嘅星級理財小貼士,就係做人要上進.佢話如果呢刻覺得自己好舒服,就係最危險嘅時候,尤其喺呢個年代,有時間應該多進修和學習,咁先唔會被淘汰.
想睇黃宇詩分享佢嘅人生經歷和所得,就要睇今集「星級理財」!


text:
「事物」
其實好多時好多嘢都係被遺忘,正確啲講係因為生活同時間導致被遺忘.就算幾大件事都好,每個人都會因為生活而忘記咗某啲事同物.雖然係嗰一刻嚟講係好緊要,但係慢慢經過時間洗禮,每日忙碌嘅生活,好多時不經不覺就已經忘記咗.只不過當有一日再遇到某啲事同物,嚟啲記憶又會再一次被勾起,只不過再重唔重要?當然無一個絕對嘅答案,因為每個人都唔同!
「遺忘」
人始終係善忘嘅,就算係一啲重要嘅議題,只要有其他嘢事件發生,就算原本好似好嚴重嘅事都好快被忘記.有幾多人會繼續堅持?有幾多人選擇性忘記?有幾多人根本唔再在乎?又或者其實有啲更重要嘅嘢要去關注同處理?所以好多嘢係好容易被遺忘,如果無人堅持嘅話其實真係無人會再提起.因此將嚟啲事件記錄落嚟,之後隔幾多年都好,最起碼唔會忘記.
「人生」
當然除咗事同物會俾人遺忘之外,其實人都係好容易會被遺忘.尤其係當一個人離開咗嚟個世界上,有幾多人真係可以流芳百世?唯一仲會記得嘅人都應該只有最親嘅人.除此之外當一個人離開一間公司之後,正所謂人走茶涼,就算你對公司再有貢獻都好,好多時亦都會被遺忘.所以有時亦會問,究竟咁勤力做嘢為啲乜?因為到最後都唔會有人記得你曾經做過嘅嘢!
Also published on Medium.


text:
10個方法回應關於「團隊合作」嘅面試問題! 10 Surefire Ways to Answer Team Interview Questions
點解所有應徵者,包括資深僱員都要準備好回答關於「團隊合作」嘅問題呢?
你有冇聽過「想行得快,一個人行;想行得遠,一班人行.」?
人類根本就係群居,需要社交嘅生物.無論你係乜嘢工作崗位,冇人真正係獨立工作嘅.僱主注重團隊合作嘅原因好明顯.僱主都深深明白到佢盤生意行得有幾遠係完全在於佢建立嘅團隊有幾強大.任何人去見工,無論係乜嘢職位乜嘢職級,都一定要識得同其他人合作.所以,無論你係見乜嘢工,乜嘢範疇,都一定關團隊合作事,你都一定要準備好回答關於呢個題目嘅問題.
有一點值得一提:喺每一個工作環境,團隊合作嘅模式都非常唔一樣.所以,你唔可以期望去到邊都係答返同一set問題.僱主通常都會想知道你可唔可以同唔同嘅人合作得到,同埋想了解你嘅工作模式同經驗會唔會對佢哋團隊有幫助.呢個時候,千祈唔好形容自己為「獨行俠」,因為咁樣暗示咗你難同人相處同合作.
「團隊合作」面試問題小貼士
1)首先,確保自己真係了解「團隊合作」係咩一回事.通常,你會同一班人一齊完成一件工作或者一個project.你會負責其中某部份去令呢件事順利完成.最後嘅完成品或者結果比起你自己能唔能夠突出自己嘅表現重要好多.總之,團隊合作就係講求一班人去做一件事,個人主義喺呢度完全幫唔到手.
2)保持正面,強調你做到團隊合作嘅正面例子,例如你點樣同其他人工作得愉快或者同其他人相處得和諧.有啲應徵者甚至會舉啲實例,例如之前同其他人合作嘅經驗之中,有啲咩時候係唔成功嘅,可以講出佢哋喺當中學到嘅道理,同埋下一次點樣做得好啲.
3)專注聽面試官講嘢亦都係重要嘅策略.一個團隊之中,唔可以每人每一刻都喺度表達意見.同人合作其中一個關鍵就係聆聽其他人嘅意見.所以面試官同你講嘢嘅時候,保持微笑,點頭,眼神交流,令到對方知道你聽緊佢講嘢.
4)提及一啲你作為一個好嘅隊員嘅特質,例如善於溝通,善於解難,可靠,有責任感,識得尊重其他人,善於聆聽,情緒智商高等等.
5)了解一下團隊合作嘅好處同壞處.一啲團隊合作嘅好處包括:可以令團隊有更多創新嘅想法,會做出更加完備嘅決定,可能會犯少啲錯,團隊嘅成員可以互相幫助,成員之間可以互相分擔壓力等等.但係團隊合作都有佢嘅弊處:可能會用上更加多時間來處理某啲事情,要花好多時間去達到共識,要花心思同精力維繫隊員之間嘅關係等等.
6)花啲時間研究一下你申請緊嘅工作嘅職位描述,組織一下你過往嘅團隊合作經驗點樣可以幫助你喺新嘅工作同其他人合作得順暢啲或者提高整個團隊嘅表現.
7)如果你係職場新鮮人,唔使擔心.你點都係讀書嘅過程之中有做過group project或者一啲團隊合作嘅訓練.花啲心機回憶一下,了解一下自己係一個團隊入面通常擔當乜嘢角色:領袖?跟隨者?主持人?你通常係提供新嘅諗法,幫手執行,定係提供到專業知識?你可以搵一啲可靠嘅朋友聽吓你組織出嚟嘅答案,睇吓佢哋認為你講嘅嘢同你自己嘅實際情況吻唔吻合.
8)通常同團隊合作有關嘅題目都係問及你以前嘅處境,例如「講吓你一次……嘅經驗」或者「你有冇試過……」.當你聽到呢啲字詞,你就應該意識到對方可能係問緊有關團隊合作嘅問題.你就可以準備用你整理咗嘅嘢回答.
9)網上有好多關於團體合作嘅資料,有啲更加詳細嘅面試題目整理.花啲時間睇吓佢,更好咁準備你嘅面試!
10)唔好唔記得加以練習!有關團隊合作嘅問題只會佔面試好少部份,記住其他題目都一定要練習再練習啊!


text:
終於完左咗我嘅蜜月之旅創作!
真係好唔捨得呀, 而家剩係plan都未去我已經唔捨得喇! 好想快啲去波蘭同捷克! 實現我嘅浪漫之旅, 同埋真真正正係咁有歷史價值嘅地方影到一輯復古嘅婚照, 實現我嘅復古夢!
今次參加Zuji呢個「ZUJI蜜月創作旅程比賽」真係好機緣巧合, 多謝Mrs Chik Chik嘅邀請, 可以鞭策到我咁早已經plan定出年嘅honeymoon行程, 唔駛到下年先計劃. 盡早做左都安心啲. 雖然行程同內容未盡完善, 不過已經可以令我同17號對兩個陌生嘅國家有咗初步嘅了解.
其實做呢份功課真係好辛苦, 因為係好短時間內要完成, 加上最近好夜先返屋企, 每日都做到好夜, 尋晚仲要做到3點, 今朝一早起身又做, 然後又要趕出去出席blog友小藍嘅婚禮, 今日發覺自己真係好多火, 牙根位又出左一粒好大粒嘅嘢, 仲好痛添! 可能真係唔夠訓上火了! 17號見我咁辛苦, 今日帶左我去食龜靈膠下火, 多謝你咁照顧我呀! (買一送一抵食呀!)
不過整個Planning過程真係好有滿足感, 因為覺得自己好勁o架, 竟然咁短時間都可以完成到份功課. 所以今次贏唔贏係其次, 贏到固之然係開心啦, 贏唔到我都已經賺咗喇! 因為17號好欣賞我同支持我, 見到我plan完個行程之後已經話好想快啲同我去喇! 其實已經好滿足了!
再次多謝大家嘅支持同鼓勵. 希望大家繼續支持我, 大家都要一齊努力喔!
再次提提大家
歡迎大家俾啲意見同留言呀!!
因為比賽規定,希望大家唔好留私人留言呀!
而且網誌內嘅回應數目都會佔比賽中20%嘅分數呀!
希望大家都踴躍去我每一篇嘅網誌留言支持我啦!
篇篇都係嘔心瀝血o架!
多謝各位支持小妹呀!


text:
唔講咁多廢話,我知道大家依家不斷咁討論緊移民呢個問題,我私底下有解答過好多朋友嘅問題,甚至有幫緊朋友移民德國,所以我覺得自己可以爲大家提供德國移民諮詢服務.
無論你係依家即刻想搵我傾移民大計好,定係即刻覺得我下賤地想發災難財都好,我好希望你可以睇埋落去先.
首先,我自己好鍾意德國,所以我一定會好希望有能力,有機會,有心嘅人,可以嚟德國生活.移民,唔等於做逃兵.所以我一定會同你講好多德國嘅優點,但係我認爲自己有責任傳送德國真實嘅一面畀香港人睇,缺點照講,唔會話德國生活堪比天堂.
移民諮詢服務三大原則
所以原則一,我淨係會解答有關移民德國嘅問題,提供中立嘅資訊,同埋我個人移居德國嘅十年生活經驗畀你聽.唔適合移民的話,我會照直講,唔會拖.之前都有好多朋友搵我傾有關德國移民嘅問題,我無搵佢地寫Review啦,但係當中唔少如果條件唔適合的話(無專業能力,無確實可以學德文嘅計劃,無財政上嘅準備),我如實告知,傾完就case closed,無謂浪費時間.
原則二,諮詢服務,係純Consulting嘅服務,我無Package賣畀你,講到明唔會幫你搞Visa唔會幫你做手續唔做任何承諾,唔會「保證申請成功否則原銀奉還」.如果呢啲嘢自己都做唔嚟,就唔好打算移民嚟德國,到你嚟到德國,都係要自己搞(除非你真係有錢到可以買曬咁多服務,咁你咁疊水都應該唔需要搵我傾,真係搵返移民公司幫你做曬就得啦).
原則三,我提供諮詢服務嘅目標,係解答香港人有關移民嘅問題,希望喺最短嘅時間內,等你地清楚移民德國嘅計劃到底應唔應該做,有咩方法可以實行到呢個計劃.唔好期望傾完一次之後,就可以即刻有好路數可以移民,我亦都唔係專業移民專家,但係我可以保證我會畀到有價值嘅答案你.如果你有第二啲期望的話,唔好聯絡我.
講完原則,如果你認同,又想嚟德國生活,又有問題想我幫你解答,咁就請你:
1. 直接用WhatsApp聯絡我:https://wa.me/4917657951734
2. 介紹下你自己嘅背景(年齡,職業,學歷,資歷,家庭等等等等),越詳細越好
3. 列出你有嘅所有問題,越實在越好,無論係移民條件定係對德國生活嘅疑問都好,都可以全部寫曬落嚟先
4. 到我睇完之後,我會回覆你,值得傾落去嘅,就會同你約時間,用Video call嘅形式傾
5. 時間同價錢會根據每一個查詢而定
呢個Post係話畀大家知,我會有限度提供呢個服務咁解,稱唔上賣廣告,如果有懷疑,覺得要畀錢諮詢不如去移民公司攞免費資訊的話,咁你不如就真係去搵移民公司算啦,你話我倒自己米都咁話.我自己暫時身份係德文教師,未想轉型做移民顧問,但係希望真心想移民嘅人有一個途徑可以攞到中立嘅資訊.
WhatsApp見!
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
2012年9月5日 (星期三)
第三日返學啦!
今日只有我送阿仔返學.
又係巴士上自拍, 一樣咁開心!
返到學校門口, 阿仔已明顯唔想入去.
強行俾老師拖入去後, 又係一陣哭聲.
今日下午兩點四十五分要到將軍澳醫院覆診.
而放學時間係十一點, 即係今日返兩小時.
我準時接佢.
班主任話阿仔講野好叻, 相比一D同年齡既小朋友, 阿仔認知能力好好.
佢仲話有D小朋友成兩歲都冇阿仔咁叻! 真係開心啦! 有人讚阿仔!
佢問阿仔係咪唔係好識分其他顏色, 因為佢藍綠色就答岩, 但果樣野係紅色, 阿仔竟然係答PURPLE! 我唔太相信, 我諗佢聽錯了! 因為佢從來都未講過PURPLE咁滯!! 有可能係佢已經唔想再答, 就求其答啦! 佢有時係咁架!
另外又問佢係咪唔太鐘意食野, 當然唔係啦! 原來老師拎粒星形食物出黎, 阿仔講岩係STAR, 之後諗住TUM佢食, 佢都唔肯食!
其實, 阿B就係一個咁既人黎架啦! 唔好話外人, 連我地俾野佢食都唔係次次肯食架!
但當佢見你食緊野, 又好可能係咁話要UM UM!!
仲有話阿B好痴人! 成日要拖住!
大致上, 老師都發現左佢某D獨特既性格啦!
希望佢地可以繼續留意阿仔既性格行為, 一齊幫佢捨短取長!!
好啦! 放左學仲有成三個幾鐘先夠鐘覆診.
好在姨婆黎左搵我地! 陪我地到兩點多D!
至於覆診, 冇乜特別, 主要都係跟進返濕疹同呼吸問題.
藥都只係開左少量, 都係我太好人, 話有D屋企仲有, 唔好浪費開多左.
不過後來先醒起, 沖涼果盒野用得比較快, 兩盒都唔知夠唔夠用到下次覆診了!
又因為開始返學, 阿仔對陌生人, 即係姑娘, 醫生等等, 都非常抗拒!
度高唔肯行埋去, 要訓係度度! 又要攬到我實一實, 似乎好怕人地會抱走佢咁.
可能第一日實在感覺太差啦! 我都未有心理準備, 更何況乜都唔知既阿B!?
我唔係怪果位老師或任何一位, 只不過果下令我有點錯愕! 我真係想同阿仔講多幾句先架嘛…


text:
最近新聞成日話依家D後生仔又吸毒又唔讀書, 講真我聽到一D都唔覺得出奇. 因為根本咁多年來一直都有呢D後生仔存在, 只係大家冇留意佢地, 又或者冇見過一D以前所謂BAND 5既學校學生既惡行. 同埋, 就算係BAND 1名校, 都唔係個個咁乖, 都有壞人.
最記得當年我中五會考考得超低分, 低分到讀唔到中六, 但係又唔想重讀 (因為知道再考都係唔OK), 唯有去搵一D超"垃圾"既學校讀中六, 好彩多得我大哥幫手, 最後都有書讀.
呢間係一間工業中文中學, 仲要係男校, 我都預咗D學生比較差, 但係我返咗一兩個月後, 真係O晒咀. 有一次, 我返學悶悶地望出窗, 見到有十幾個初中生係操場向住大閘口狂跑, 跟住就好熟練咁爬牆途學, 日日如是. 跟住有一日我同佢地打籃球(打波可以打破隔膜), 我就八掛問佢地去邊, 原來佢地去葵X度返工賣老番VCD, 非常普遍.
再激既係, 有一次我行經過課室, 佢地係裡面拆樓, 粉刷大戰, 爬上去天花板D風扇度, 最後玩到D電線鬆晒, 成個天花板既風扇同燈全部下榻, 睇到我呆咗! 仲未夠, 又有一次, 唔知係咪有個阿SIR得罪咗一個黑道中人, 我係操場好似打緊波, 睇住有一張"燈"係一樓拋落樓, 直插阿SIR既車頂, "砰"一聲, 今次我唔知係用MUG咀去形容, 成車"LIP"晒.
仲有非禮嚴重, 因為中六有女生, 有一次有個衰仔係女廁某一格"LAY"埋, 跟住有女仔係隔離廁格既時候就係上面偷窺, 搞到個女仔大叫報警. 當然仲有好多冇數咁多既打交, 用籃球"DUMP"老師等等, 目不下吸! 佢地有冇吸毒?! 我就真係唔知. 剩係知警車係門口成日STANDBY, 999都慳返!
最近我同我D表弟妹中學生出街玩食飯吹水, 當然佢地全部都好乖, 不過我覺得時下既年青人太小同人溝通, 可能個個都FACEBOOK同MSN, 都唔使點發聲, 我覺得唔係太好, 大個做野會好汁輸, 讀書唔叻唔緊要, 只係期望佢地多D表達自己, 唔好剩係講潮語同睇o靚模啦!
值得懷念既貼紙相…最緊要係有中學生應有既天真笑容:)


text:
母乳可以保存幾耐? 唔同溫度保存期大不同
母乳媽媽最關心嘅其中一個問題係:泵出嚟嘅母乳究竟可以存放幾耐呢?原來喺唔同溫度下,母乳嘅保存期都唔同!餵母乳嘅媽媽不妨記低呢啲存放母乳嘅方法同時限,咁就唔怕被BB飲到受細菌污染嘅奶喇!
當媽媽決定要將母乳擠出,應該將母乳儲存喺已消毒嘅奶樽或儲奶袋中,並喺奶樽或儲奶袋上寫低日期,方便提醒自己將更早擠出嘅母乳優先畀BB飲用.不過唔好用箱頭筆直接寫喺奶袋上面,避免油墨有機會滲入奶袋,污染母乳.
而母乳存放喺唔同溫度下嘅時間都有所不同:
- 新鮮擠出嘅母乳喺室溫(24℃以下),可以保存8小時.
- 放喺冰種+冰袋 (15℃以下),可保存24小時.
- 存放喺雪櫃內冷藏格(2-4℃),可保存5日,不過唔好將母乳放近雪櫃門,因為經常開關雪櫃會令嗰個位置嘅溫度唔穩定.
- 如放喺單門雪櫃嘅冰格,可保存2星期;雙門雪櫃嘅冰格,溫度低於攝氏-18 ℃,可放3個月.
放喺獨立冷藏櫃溫度低於攝氏-20℃的可儲存6個月.
媽媽們亦要記住新鮮擠出嘅母乳唔可以直接加入冰奶再保存喺雪櫃內;一定要先將新鮮母乳喺擠出後嘅1小時內放入雪櫃冷卻約1個鐘,先可以再加入冰奶內;而冰奶嘅分量必須多於微冷嘅奶.
解凍後嘅母乳只可以保存24小時,請喺呢段期間內飲用,唔可以再次冷凍.
BB飲剩嘅奶要丟掉,唔可以再放返入雪櫃內冷藏.
Text: Mami Editorial
Source: 衛生署


text:
之前係SHEMOM見到有一個叫做「Think Blue. 藍‧創未來海洋公園之夜」抽獎活動,師奶仔嘅我當然都玩埋一份.好好彩我抽到四張入場卷,不過因為係平日關係,大肥豬就唔方便請假同我地去,所以就係小豬媽,小豬爸同埋LULU妹一齊帶埋小小豬入去玩返一個下午啦~
第一個目的地,當然係最新開嘅懐舊街啦(其實都唔係新,只係我地真係NNNNNNNN年冇入過嚟海洋公呀)~
第二個目的地就係去睇熊貓,不過今日真係唔係幾好日,得返一隻熊貓(仲要瞓左覺覺豬)出嚟同大家見面~
雖然係咁,小小豬都好留心咁睇住隻熊貓~
一場嚟到,當然都影吓相,到此一遊嘛~
睇埋魚仔,我地就去SHOP攪攪陣吓先~
之後就入兒童王國俾小小豬玩一陣啦~
搭火車上山繼續玩啦~
當然即刻去搵企鵝啦~
第一次見啲企鵝,真係好可愛呀!不過場內真係好冷,所以我地都係睇左一陣之後就走啦~
再嚟攪攪震~
就係依個時候,小豬媽都攰攰地,所以我地係時候搵個地方俾大家休息一吓,原本都想入企篤餐廳,不過見啲食物都好似唔太啱小豬媽.最後竟然係啲小店見到有啲湯麵,所以決定係依度開餐啦!
就係我去買嘢食啲時候,小小豬唔知點解可以問到個姐姐送個氣球俾佢(係攤位姐姐送俾佢呀),所以就同LULU妹玩到傻左啦~
開餐了~
睇吓個為食豬,食得好狼C呀~
休息過後,我地去埋熱帶區睇動物,之後就搭返火車落山準備睇水龍表演啦~
夢幻水都個「雙龍奇緣」表現真係好正,不過依個細膽嘅小小豬一見啲火噴出嚟嘅時候,佢就開始驚驚,之後全程都要攬到實一實,真係冇用豬呀!
原本我地係可以玩到十點呀,不過有小小豬同行,又點可以玩到咁夜呢!所以我地睇完水龍表演,去睇埋個水族館,之後就走啦!
睇吓...小小豬已經謝晒啦,緊係啦...一早就返學,放左學就即刻入嚟玩,冇晒能量啦~
其實我地今日都仲有好多地方未行,不過時間關係,我地都係集中去睇動物.雖然小小豬都係第一次嚟,我覺得佢都幾鐘意睇動物,去到每一個館都好留心咁睇,所以都應該會帶多啲佢入嚟玩,等佢認識多啲唔同種類嘅動物,都係一種好好嘅教學呀!


text:
政壇:議員企硬食貴煙
早喺一個月前有傳煙草稅大幅增加一成,話每包煙可能加到八十四元,令唔少基層煙民擔心捱貴煙,幸而最終「高開低收」,政府宣布煙草稅只係輕微加四元.唔知立法會內一眾煙民議員,對加煙稅有乜嘢睇法呢?我哋問咗幾位議員,好似進出口界「象哥」黃定光,九龍西直選嘅Ann蔣麗芸同商界(二)嘅廖長江,佢哋都異口同聲話加幾元煙稅好難令佢哋食少啲.睇怕單靠加煙稅去控煙,只係政府一廂情願囉!
設計圖片及對白
蔣麗芸:少食冇影響
象哥好老實話,自己二十歲開始食煙,至今差唔多四十幾年煙齡,個肺老早就同煙混合咗.佢仲同老婆,工聯會會長林淑儀講到明,自己唔會戒煙,亦好難戒到煙.如果真係有一日見到佢神奇戒煙,就代表佢身體轉差,相信佢老婆都唔想見到.齋噏冇用,行動最實際,象哥聽完預算案就立即行動,即刻走出立法會歎支煙,直接用行動控訴加煙稅.
同象哥係黨友嘅阿Ann就話,自己向來好少吸煙,只係久唔久一支半支,所以加唔加煙稅都影響唔到佢.不過,佢話小數怕長計,加煙稅對基層煙民嚟講係好大負擔,佢就唔建議加煙稅嘞!
無論係煙齡同煙癮都唔細嘅商界代表廖長江,認為加幾元煙稅對佢嚟講冇乜影響,相信唔會因此吸少幾支煙,又話加幾元不如唔好加啦!無論煙稅加得多唔多,始終吸煙對身體無益,奉勸各位議員都係食少啲好啲.


text:
finance
Ibank就係人生終極目標?
Natalie
見唔少post都問點樣由邊個邊個位舖路入ibank
我真係覺得好感慨 同時又有啲壓力
呢幾年喺大學chur gpa chur intern 為咗搵份好工
完全冇background冇network又唔係talk得之人 都默默砌咗份尚算見得下人嘅CV
依家搵到工 然後又要諗點樣先可以build up條career path 好似成世人就係為咗名利 攞曬啲時間去建立啲俾人睇嘅嘢
就算有offer都好 都完全冇開心過 一直諗下一步點做
仲會一直同人比較 好攰都可能係自卑心作怪先咁感慨
再過幾個月就同大學say bye bye 可能因為咁比起career advisor 更需要life advisor
利申自問適應唔到ibank嘅環境
都冇咁嘅能力同決心一步一步走入ibank
#有冇人都覺得人生仲有好多好多其他嘢
編輯於2022年07月24日
我是一個小小薯
其實入咗 ibank 都只係打份牛工,已經喺入面仲會更加唏噓.每日處理大量嘅錢都只係其他人嘅錢,其中泰半亦為不義之財,只係感覺上達成咗自己俾自己嘅目標,實則每日都唔知自己喺度做緊乜......
利申:已計劃移民進修轉行創業 (╯°Д°)╯︵ ┻━┻
編輯於2022年04月09日
xoxo
一定唔係 如果人生只有工作都幾慘 仲有好多野值得我哋花時間 家人朋友拍拖自己嘅興趣
編輯於2022年04月09日
Alex
入政府幫到你
編輯於2022年04月12日
努力緊啊
我都想入ibank,但係純粹想睇下自己最遠可以去邊,唔係話最盡賺到幾錢
我睇工作睇到好似得做到好工自己先有存在價值咁,比hr reject我就覺得係我個人無用日日怨
覺得咩家庭拍拖或者玩都唔駛要
其實都好病態
唉......
編輯於2022年04月28日


text:
Photo by Ben White on Unsplash
時間就剩返幾個月啦,點樣係有限嘅時間投資落唔同嘅卷別,從而提升最多嘅分呢?今次AfterSchool就請咗 @dsefreegiveaway 分享下唔同嘅中文卷嘅投資回報率,喺有限嘅時間唔好再浪費你嘅精力喺低回報率嘅卷啦!
1) DSE中文卷一(閱讀)
Photo by Andisheh A on Unsplash
投資回報率:20%❗
閱讀卷投資回報率唔高,因為佔最多分嘅白話文嘅marking scheme 永遠都係非常浮動,而且好多閱讀卷嘅題目都係非常含糊,好難可以確定自己有分,所以我覺得閱讀卷嘅投資回報率相對較低,如果你已經處理好綜合等卷嘅話,先好放較多嘅時間來閱讀卷.否則,如果你其他卷都未夠好嘅話,唔需要係咁溫閱讀卷住,淨係提升自己範文同文言文嘅能力就得.
延伸閱讀:(中文Straight 5** 卷一閱讀分享)如何一理通百理明!
2) DSE中文卷二(寫作)
Photo by Jan Kahánek on Unsplash
投資回報率: 50%❗
寫作卷其實真係一份付出同收穫成正比嘅卷嚟,只要你寫得多,而且交俾一位改得好嘅老師幫你改作文,依着佢哋嘅建議來改善,自然會有好大嘅進步.簡單來講,如果你可以每個禮拜都作一至兩篇文,去到考試前你就會作咗三四十篇,你嘅能力係絕對會有提升,尤其是係審題嘅速度同埋構建寫作大綱時嘅速度都會增加.例如如果你寫記敘抒情文嘅話,你坐得多,自然會有好多故事係個腦入邊,係真實嘅考試就會可以即刻用得返出嚟.議論文亦都係,如果你寫個唔同方面嘅議論文題目,你對唔同方面嘅例子都會有一定嘅印象,係真實考試嘅時候就自然會快啲諗到例子.
延伸閱讀:(DSE中文備戰攻略)10月中文卷一,卷二——綜合懶人包
3) DSE中文卷三(綜合)
Photo by Jordan Cormack on Unsplash
投資回報率: 80%❗
綜合卷係一份非常值得投資嘅卷嚟,因為其實唔需要操好多卷,只要你知道咗背後嘅邏輯同技巧,例如整合拓展同見解論證嘅萬用論點,就好似一個活動點解會吸引到人同埋會有啲咩意義咁,其實無論份卷出乜嘢活動都好,佢嘅吸引力同意義都係用差唔多嘅寫法.所以如果你三份卷都係唔好嘅話,我絕對建議你衝咗綜合先.
4) DSE中文卷四(說話)
Photo by Nik MacMillan on Unsplash
投資回報率: 60%❗
說話卷其實好睇個人嘅能力從而去斷定你嘅投資回報的,如果你本身個人說話唔可以清晰咁樣表達到自己嘅意思,咁你要學嘅就剩返點樣比較唔同嘅選項,同埋點樣反駁人等等,其實只要做得多你嘅呢啲技巧就會提升.但如果你本身係一個比較怕羞嘅人,喺考試嘅時候唔敢搶發言權,咁唔能夠容易咁樣提升,因為無論你學幾多技巧都好,你唔敢講嘅話,所有技巧對你來講都係冇用,所以你應該要跨越左自己怕羞嘅障礙先.
延伸閱讀:(中文說話)共識題「三步曲」叫人轉立場
總結
總括而言,我覺得係應該投資綜合卷先,而說話同寫作卷就其後,雖然寫作卷嘅投資回報率比較低,但我依然會建議你先投資寫作卷,再投資說話卷.原因係寫作卷嘅佔分係比較重,而說話卷佔分比較細.再加上說話卷其實你會喺三月嘅時候密集式操練,但寫作卷係主科嗰個星期考,你要兼顧其他嘅科目,唔能夠好快咁樣提升能力.
依個新系列會同大家分析點樣係有限時間攞最多分,唔知大家鐘唔鐘意依個新系列呢?其他科之後會再開post講,未完啊!
唔知呢篇中文科嘅投資回報比率攻略有無幫到你呢?快啲去操卷啦,AfterSchool已經為你準備好全港最齊嘅 DSE Past Paper 資源庫,全力為你打氣!唔識點操卷?可以睇下呢篇《卷?不是這樣操的!今日開始!更新操卷方法啦!》~


text:
豐年路站
豐年路站(粵拼:fung1 nin4 lou6 zaam6;英文:Fung Nin Road Stop)係輕鐵嘅一個車站,喺香港新界元朗區青山公路同埋豐年路交界附近,為豐年路同元朗廣場一帶嘅居民提供服務.
車站結構[編輯]
- 停靠2號月台列車均須停喺指定位置上落客.
車站月台[編輯]
豐年路站本身淨係包括兩個側式月台及連接過路處或者行人天橋嘅行人路,係唯一響青山公路(元朗段)而兩邊月台並列嘅車站.
由於呢段路線嘅輕鐵路軌起喺青山公路元朗段最中間嘅兩條行車線上,所以路軌側邊嘅月台都係起喺路中間.東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間.
此站曾經喺2000年嘅輕鐵月台改善工程中擴建,主要係連接行人天橋嘅行人路同埋喺兩個月台向西面增建一卡列車嘅長度以容納多一架列車.現時2個月台長大約60米,可以同時停泊3輛輕鐵單卡.1號同2號月台嘅擴建部分分別喺2000年7月12日同埋7月13日啟用.
車站周邊[編輯]
- 元朗廣場
- 元朗警署
- 元朗賽馬會健康院
- 元朗民政事務處大樓
- 元朗(西)巴士總站
- 朗屏站
鄰接車站[編輯]
接駁交通[編輯]
- 港鐵巴士:
歷史[編輯]
豐年路站喺輕鐵初初起嗰陣同步興建,喺1988年9月18號啟用.車站啟用初期原本叫大會堂站(因為位置接近元朗大會堂),及後改名做豐年路站.
利用狀況[編輯]
本站跟住輕鐵喺1988年啟用.雖然同元朗市中心距離稍遠,但係附近有元朗廣場同埋唔少學校,多年嚟人流逐步增加,甚至不勝負荷.九廣鐵路公司作出多項措施,包括開通兩個月台通往行人天橋(因為行人天橋係後期加建嘅)嘅兩條新樓梯,將兩個月台擴闊同延長至容納3架列車,喺2號月台實施唔同路線喺唔同位置上落客等,擠迫情況先至有改善.


text:
3 JULY 2011 (SUN)
繼係端午節游過龍舟水之後,我地今日又去沙灘玩啦!今次除左我地一家三口之外,仲約埋同樣有一個歲半大嘅BB朋友,仲有LULU妹同小肥肥,一行七大兩細齊齊去玩呀!
我地入到去清水灣沙灘時就差唔多三點,開頭仲以為過左個勁日頭會冇咁晒,太陽伯伯實在太勤力,去到都仲係又熱又曬.不過..依啲天氣先係啱去沙灘玩嘛!
搵到個有利位置,我地就急不及待落水玩(不過因為唔太方便將朋友BB嘅相放埋出嚟,所以有好多兩個BB玩得好開心嘅相同唔到大家分享啦!)~
係開頭嘅時候,小小豬仲係好平靜等大肥豬陪佢玩~
難得有LULU妹係度,所以終於可以影到三口子游泳照,不過依個小小豬又係路人甲咁,激C我啦~
玩得興起,大肥豬仲教小小豬游水添~
游左一陣水,係時候休息一吓,俾時間兩個BB玩吓沙啦~
玩完沙就再去玩水,睇吓依個小小豬好似完全唔驚水,係個海中心浮浮吓,又不停拍水,玩到傻左咁,睇佢個古精靈怪樣真係好攪笑呀~
睇吓小小豬玩得幾開心~
睇吓佢對腳仔,真係好似自己游緊水呀~
完全唔怕水咁,好ENJOY呀~
今日小小豬個表現,真係勁大膽,估佢唔到咁鐘意游水.大肥豬話要帶多啲小小豬去沙灘玩,仲話要教埋小小豬游水添呀!
哈哈......睇嚟我地好快又可以再去沙灘玩啦!真係諗起都開心呀..呵呵呵!


text:
作為一個土生土長嘅屯門人,筆者最常畀人問到嘅就係:「屯門係咪有牛㗎?」或者喺昔日嘅屯門真係有牛嘅,而家就唔太有喇,馬就有幾隻!喺屯門碼頭近美樂花園嘅山邊,就有一個騎術學校,不過,今次筆者想介紹嘅反而係近渡輪碼頭嘅區域!
屯門作為香港其中一個沿海地區,除左屯門人騎牛返學嘅傳言之外,原來仲有一個沿海而建嘅海濱花園!花園全長2公里,由避風塘方向嘅慧豐園側邊空地,一直延伸至蝴蝶灣,無論係花園嘅邊個位置,都可以見到海嘅存在,可以話係180度無敵大海景!雖然有多個出入口,但想盡情欣賞海景,趁呢個機會放鬆下嘅朋友,筆者就推薦大家,由慧豐園側邊嘅入口開始行喇!
海濱花園
沿住屯門碼頭嘅主馬路,向邁亞美海灣(藍色建築群)行,到盡頭就會見到右邊有個海濱花園嘅入口.雖然都係同一個公園,但因為比較偏離商場同交通中心樞紐,人流都會比較少,適合大家嚟散步,紓緩繃緊嘅精神狀態!沿路都會有唔少長凳同涼亭,畀大家坐喺度休息之餘,細心觀賞呢片寧靜嘅避風塘景色同海景.沿路深入,就會見到一條向外延伸嘅步道,原來呢條就係避風塘嘅堤岸!
平時呢個位置都會吹住涼涼海風,最適合影相打咭!筆者最推薦大家夜晚嚟呢條堤岸行下,好運嘅話仲會見到鬧市間嘅幾粒星星㗎!如果大家去過其他海濱公園,就會覺得,淨係得海景都無咩特色.而屯門海濱花園最別具特色嘅地方,就係可以一次過滿足多類人嘅需求!如果係好似筆者咁,鍾意睇下海景,思考人生嘅朋友,就可以行沿海邊而建嘅長廊,吹住海風,聆聽自己嘅心聲,有時仲會見到有人係度悠閒釣魚添!如果想做下運動,或者漫步樹蔭下,就可以行隔離嘅步行徑,想像下住係側邊屋苑既生活享受!
渡輪碼頭
渡輪碼頭就位於輕鐵總站對面,位置便利,唔單止可以搭返船出東涌,早嚟嘅朋友甚至可以考慮搭船去埋大澳!而渡輪碼頭嘅右邊,就係香港三個可以搭船去澳門嘅碼頭之一喇!
啟豐商場
見到渡輪碼頭之後,再向前行少少,就係啟豐商場.喺商場嘅靠海位置,可以見到有好多餐廳都提供戶外座位,而喺比較後嘅位置仲有一間向海café,大家不妨可以嚟食返個視覺同味覺完美融合嘅一餐!筆者就特別推薦一間叫美味屋嘅小餐廳,麻雀雖小,五臟俱全,各式美食選擇多之餘,仲可以選擇唔同嘅特色飲料,實在一舉兩得!行入商場,喺一排餐廳之中,仲可以發現到一間以平民價錢就買到高級甜品享受嘅小店,呢度就留返畀大家自己去發掘喇!
喺香港呢個好似蟻窩一樣人口密集嘅城市,表面上可能十分無趣,但其實好多有趣嘅事物,需要我哋自己去細心觀察先會揾到.要睇海景,唔一定要去到澳洲,英國,有時只要我哋「停一停,諗一諗」,行入幾步,就會發現我哋平時忽略咗嘅美好風光.


text:
「觀點」
好多時做人做事身邊都會有人說三道四,當然有時係金石良言,但係有時就係廢話連篇.每個人都有自己嘅觀點與角度,所以你點選擇係你自己嘅決定.好多時成功係要靠自己,唔係個個人都會咁好彩會有貴人幫你一把.與其守株待兔倒不如自己發奮圖強.雖然係過程中會俾人作出比較,只要自己唔好理會嚟啲嘢,你先至可以專心做好自己!
「睇法」
人哋點睇你係人哋嘅事,其實係無必要理會別人對你嘅睇法.事關你係無可能滿足所有人,係唔同嘅階段一定會有撐你或者唔撐你.有時太過在乎人哋點睇你未必係一件好事,因為你所做嘅嘢只係想希望得到人哋嘅認同.所以其他人點睇你都好,其實唔係太過重要,最重要嘅係你自己知道自己做緊啲乜.只要唔違背天地良心,對得住自己就得!
「人生」
如果人生只係為咗滿足其他人對你嘅睇法,咁嚟個唔係你自己嘅人生.好多時人生就係咁,好多人都會比你好多意見,但係邊啲有用,邊啲無用,咁就要睇你自己.好多時都會同自己講唔好太過在乎人哋點睇你,因為真係可能啲廢自己嘅時間,做人應該活在當下,好好享受人生.我經常同朋友講,其實做乜嘢都好,只要你覺得啱,只要你開心咁就得,唔需要理其他人點睇!
Also published on Medium.


text:
如何申請大嶼山自駕遊許可證?
由2022年7月1日起,大嶼山自駕遊推出咗新抽籤玩法,想睇攻略既就去呢度.
提提大家幾樣野:
1) 一定要係私家車,輕型貨車並不可申請
2) 你一入車牌既時候,佢就知你係電動車定汔油車,呃唔到的
3) 許可證只限平日使用
當你成功搶到許可證之後,政府會郵寄張證比你.好方便,唔駛去拎.同時會提醒你上網睇大嶼山自駕遊小冊子.
收到張證之後,準備出發,我哋仲為大家準備咗精彩嘅大嶼山自駕遊片段,入面仲有大澳泊車好介紹添.文字版請繼續收睇以下.
上長沙
上長沙呢度真係好神奇,明明係個沙灘,但係因為大浪既關係,啲海水浸到上救生亭度.呢張相已經潮退既時候影,如果潮脹既話,連樓梯都見唔到,你話係咪千奇百趣?(按我導航至上長沙)
而去得上長沙,一般都會去埋下長沙既.下長沙係一個好長既沙灘,仲有幾間餐廳食肆.大家平時睇相見到人地望住個沙灘食野既就係下長沙喇.(按我導航至下長沙)
石壁水塘
跟住大家一定要黎呢度影張相,無論點影都咁靚,呢度就係石壁水塘.呢度附近無錶位,要泊就學我咁揸入去水塘邊個平台仔啦.影完相就出發上大佛.(按我導航至石壁水塘)
天壇大佛
天壇大佛呢度既車位就係喺巴士總站旁邊,放心啦,成個大嶼山有路牌既地方,都加設晒 “P” 字既停車場指示牌,好清楚的.呢度大把位,無人同你爭,唔駛驚無位,唯一特別既係,全個大嶼山,得呢度係要比錢入錶.就連大澳同埋梅窩都係免費泊車的.(按我導航至天壇大佛)
而去得大佛,除咗食齋之外,當然唔少得去心經簡林吸收吓靈氣. (TVB劇集踩過界2就係喺呢度拍架)
跟住落黎,當然會順路去埋大澳,大澳個停車場係喺平時大家上落巴士個巴士總站附近,去到你就見到架喇.呢度車位都尚算充足,不過如果真係唔好彩無位既話,你可以泊入去屋村入面,村入面都有個停車場.
大澳
左手邊係大停車場入口,右手邊係大澳巴士總站.呢度係免位泊車位無需入錶,亦都無安裝咪錶.(按我導航至大澳)
呢間茶果鋪係無招牌既,佢無開門既日子你完全唔知佢係賣茶果.呢間啲茶果超好食,有花生同眉豆味比你揀.佢不定時開,賣晒就收鋪.
大澳啲貓好黐人,隨街都有貓同你玩
你估你跳到二樓咁高我就影你唔到?
貝澳
如果你覺得你手車唔錯,而又勇於探險既,大嶼山好多唔似行車路既路可以比你去發掘.例如下面呢條車CAM片,帶你去貝澳天后廟.唔係揸住部Smart我都唔敢入去,越行越窄,好似唔行得車咁.(按我導航至貝澳泳灘停車場)
梅窩
最後,當然要去埋梅窩.雖然梅窩大家都去慣去熟唔駛我多介紹,不過全個大嶼山自駕遊,最難搵位既就係梅窩.你一去到,本身村民既車已經泊晒上行人路,可想而知你想搵個位係有幾難.一般黎講,我會介紹大家去梅窩碼頭旁邊泊收費既爛地停車場,好平,只需$8一個鐘. 如果你唔介意行既,可以再去遠少少教堂旁邊有個大型咪錶場.不過我試過,未必有位.
呢個係無人店.你泊完車之後行過黎自己按制取票 (見下圖).攞車走既時候,就好似自助超市咁掃一掃八達通機旁邊部掃瞄器,然後拍八達通比錢就得.(按我導航至梅窩爛地停車場)
梅窩瀑布
如果你放大張相黎睇,條柱係寫住 “咖啡,奶茶”,呢度以前係士多黎架.
要去梅窩瀑布有兩個行法,比較舒服既行法就係由梅窩街市嗰邊,沿白銀鄉方向行,呢度沿路都係平路.踩單車去都無問題.由梅窩街市停車場出發去到梅窩瀑布,步行約20分鐘,踩單車約10分鐘.
過咗白銀鄉少少就會見到呢間文武廟.再行前多少少就會去到上幾張相既奧運徑,沿指示牌行就會到梅窩瀑布.
唔知叫好彩定唔好彩,由於呢幾日都好好天無落雨,所以你係可以行入去個瀑布底好似我咁周圍影相.佢真係有樓梯比你行出去,唔係我夾硬黎架.不過當你行到出去時當然要小心啲.而唔好彩既係,由於太好天,所以好似無乜水比你感受到瀑布既威力.所以我補番張官方相你睇啦.睇完瀑布唔好走住,再向山上面行多幾分鐘,就會到梅窩銀鑛洞.
個洞行到最入都係咁啫, 我專登打光咗比大家睇吓入面係點樣既.
後記:
1) 由於限額既關係,全條路都唔多車,直情可以用無車黎形容;
2) 全程自駕遊,以羌山道最難行.原因係東涌道夠闊又直,起碼部車可以上三波慢慢行.但係羌山道全部都係盲眼彎,條路又勁斜,對面線又有巴士;
3) 全程自駕遊,大部份路段都係行50.至於大家最擔心既測速相機位得一個,仲要係限速30公里既路段!梅窩出黎東涌/大澳的話,見到30呢個路牌開始要小心,雀籠喺一條大落斜最底近貝澳老圍村.個雀籠比啲樹遮住晒,好隱閉的!而由東涌/大澳去梅窩的話,調番轉貝澳上斜,上到頂平地既時候,左手邊就會見到大大個橙色雀籠,呢個明顯好多,加上呢段係影50.


text:
2. 談一下旅遊
唔知講咩嘅時候,最容易引起共鳴又或者伸延話題嘅topic莫過於傾吓去旅行.可以講吓以往嘅旅行經歷,又可以講吓最想去邊啲旅遊勝地,再唔係問吓對方係屬於邊類旅遊人:背包型,shopping型,休閒型,定係打卡型?如果想再延伸topic都可以試吓分享旅遊照,睇吓相或者video就唔怕deadair啦!
3. 了解對方興趣嗜好
鍾意睇戲?煲劇?運動?定係吃貨?從對方嘅興趣,你大概可以知道佢係一個咩人,究竟係好動型定係文靜型,同自己又夾唔夾?當傾起電影同煲劇嘅時候,如果你係有睇過同一套電影/劇集固然之有嘢講,但就算你無睇過都唔使驚,咪問下對方究竟套戲/劇係講咩?好唔好睇?會唔會介紹?話唔定傾下傾下會發現一套你哋兩個都想睇但又未睇嘅戲,仲可以乘機約埋下一次去睇添~
4. 揀lunchtime/teatime
如果真係第一次見又唔知啱唔啱傾同會唔會尷尬,切記避免約食晚飯!!!相比起lunch同tea嘅時間,晚飯係要食耐啲.咁如果真係唔啱傾又或者好尷尬,你都要捱一個晚飯嘅時間,最少都可能要一至兩個鐘.與其苦苦咁等晚飯時間過去,不如考慮下first date約去食lunch/tea,如果真係啱傾嘅,咪可以諗吓食完呢餐之後去邊度好囉!
5. 避免問過去
除非對方主動提起,如果唔係過去情史呢啲私人問題都可免即免,話哂呢啲都係比較personal嘅話題.如果你主動問,對方又機會覺得你過份aggressive.第一次約會可以盡量傾返啲大家都舒服同有共鳴嘅話題,咪當係同新朋友食飯,我諗你都唔會無啦啦問人哋拍過幾多次拖,又或者點解會分手.如果之後真係有機會發展嘅,再慢慢傾到未遲啊!
其實我覺得最唔會令第一次約會尷尬緊張嘅方法:就係唔好當個次係約會!當係同friend傾計食飯,盡量做返自己,唔好掛住點impress人.又或者嗰個最自然嘅你就正正係最吸引對方之處呢!
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
「發展」
今時今日如果淨係靠讀書嘅話,除非你係專業人士,如果唔係嘅話,你身上面如果真係得單一技能嘅話,相信將來喺唔同地方嘅發展未必比多重技能嘅人有勝.就算只係皮毛都好,識多樣嘢點都會有好處.所以好多時我都講,你身上有幾多把刀可以用.就算一把刀廢咗,至少你身上仲有好多把刀可以用.不過專有專嘅嘅好處,雜有雜嘅好處.真係好睇個人嘅選擇.
「萬能」
好多人認識我係因為關於數據分析,而好多人都以為我一出嚟做嘢就已經係做關於數據分析有關嘅工作.但係其實認識我比較耐嘅朋友都會知道我其實係做設計出身,而係過去十幾年,我其實做過好多唔同嘅工種同行業,只不過大部份時間係同資訊科技有關.當然除咗同工作以外我仲有好多興趣同技能,只不過唔係樣樣精.但係有時嚟啲知識好多時你唔知幾時係工作上會有用.
「好奇」
有時自己覺得好似一把萬能刀,未必樣樣都有深入認識,但係至少知道應該知道嘅知識.當然興趣大啲嘅題目我會鑽得深啲,就好似設計同數據分析.如果你問我識唔識玩某種運動,我相信大部份嘅我都識玩,但係唔係樣樣都叻咁啫.其實講到尾自己好奇心重,樣樣都想玩下,樣樣都想試下.不過有啲嘢我打死都唔會試同做.我諗每個人都有啲嘢係過唔到自己嘅心理關口嘅.


text:
(英國)大學生讀書必備嘅工具 | 想輕鬆計自己咩honours?想搵papers加落bibliography?
知道大家都可能趕緊papers,所以今次會繼續介紹一啲可以幫到大家手嘅工具🔧 希望可以齊齊過3爆4🔥 GradeGuide 英國大學唔似香港咁計GPA,佢只係會根據你拎到嘅%再計算你係屬於咩honours.但因為通常每年嘅weighting都唔同,而且module入面仲有唔同weighting嘅components,所以要計自己拎到幾多%都幾麻煩!咁呢個網站就幫到你啦!只要入晒自己所有grades之後,佢就可以幫到計到你而家嘅%.佢仲會計埋你之後嘅average需要係幾多先達到你aim緊嘅% ~ Connected Papers 只要你喺呢個網站到輸入一份paper嘅名,佢就會自動幫你搵埋其他類似嘅paper,然後用一個graph嘅形式顯示俾你睇,等你可以一目了然.當你click任何一份paper嘅時候,你都可以即時喺Semantic Scholar/ publisher page/ Google Scholar到睇番篇文,非常方便. 另外一個我覺得幾有用嘅功能就係佢可以俾你check到prior works同derivative works.Prior works即係一啲喺你個topic/ field好重要嘅papers,而嗰啲通常年代都係比較久遠嘅.而derivative works通常就係literature review或者係一啲cite咗好多個graph入面顯示嘅papers嘅paper,普遍嚟講都會係比較近代嘅. CopyClip 呢個app好似得Mac機先有,不過其實我見有好多同類型嘅app都可以做到同樣嘅功能. 呢個app簡單嚟講就係可以俾你睇番你之前copy/ cut咗啲咩,咁當你突然想搵番嗰啲record嘅時候,就可以輕鬆做到,唔使再去搵個網站再copy多一次~


text:
「教育」
當自己做咗人哋嘅父母之後,就當然更加關心香港嘅教育制度.而今時今日嘅香港,如果要自己個小朋友有個好環境去讀書真係唔單止攞自己嚟搞,甚至係攞啲小朋友嚟搞.除咗依家大家討論緊嘅「全港性系統評估」之外,其實成個入學過程都係匪夷所思.根本上係要好有策略先至可以入到心儀嘅學校,真係好痴線.真係睇現咗香港個社會幾咁有問題,而最大嘅問題始終都係我哋嚟班成年人,原因係我哋同佢一齊癲!
「痴線」
晏晝聽完老婆個朋友講完小朋友入學嘅一啲訊息,我只可以話好痴線.香港依家個教育制度真係扭曲到一個唔知點樣去形容嘅地步,唔單止混亂,而且非常複雜!其實都唔知係細路仔讀書定大人讀書.有啲又話要一出世就要報名,有啲又話要一條龍可以直升,有啲又話要搵地方搬等個校網好啲.你話係唔係人都癲?講真讀書啫,使唔使搞到咁複雜呢?
「讀書」
其實點解讀書都好似打仗咁呢?講真我覺得真係制度嘅問題,如果唔係點解要啲家長通宵排隊?有啲人話咁先有誠意!哈?其實係我讀書定係個仔讀書?乜讀書都要有關係,要奉承嘅咩?乜嘢世界呀?雖然學校係有佢哋自己嘅收生標準,但係真係匪夷所思.教育嘅原意其實係培育下一代,而因為某些原因例如家庭背景而影響學校取錄一個小朋友,咁未免有啲歧視嘅成份.你又點知佢將來會點呢?


text:
9大 面試 問題
又嚟到搵工季節啦,各位Job hunter係咪都等緊 面試 呢?唔知道 面試 會問咩 問題 而好煩惱? 希望可以為 面試 做好準備,想知道一啲最常見嘅 面試 問題? 以下我哋搜羅咗 9個 最常見嘅 面試 問題,以及呢啲問題背後想得到嘅嘢,各位Job Hunter記得學識呢啲答題技巧,到時去到最鍾意嘅公司 面試 就唔駛驚,喺面試官心目中留下最好印象啦!
1. 自我介紹
訣竅
面試官通常一開始會問關於您同您背景嘅問題,來初步了解您.您可以先講吓自己目前嘅職位或者活動,然後從您嘅背景入面揀一啲最重要同最相關嘅內容嚟分享,而呢啲內容應該要突顯到您係最適合這個職務嘅人.
答題例子
「我曾經擔任過行政助理,為公司執行團隊三位成員裡其中二位提供服務,包括執行長.從我擔任行政助理這 12 年嘅經驗入面,我培養咗預測障礙同制訂有效替代計畫嘅能力.我對任何高階主管來講嘅最大價值,就係我能夠獨立工作,畀他們可以用呢啲時間專注處理業務需求.
我知道您想要搵嘅人一定要清楚知道點樣管理執行長忙碌嘅一日,而且仲會主動處理問題.而我就著重細節,樂於組織唔同事,同埋擅長確保每一日都有明確嘅計畫,而每個計畫都可以清楚咁傳達畀其他人.」
2. 「點解會想呢我哋公司工作?」
訣竅
面試官經常會問到呢種問題,嚟判斷您有冇花時間了解過呢間公司,同埋了解您點解視自己為合適嘅人選.對這個問題嘅最好準備方法就係做好功課,了解呢家公司嘅產品,服務,使命,歷史同文化.您回答嘅時候可以講述吓呢家公司有邊啲方面吸引您,同埋同您嘅職業目標係咪相符合.您都可以講吓點解您重視僱主嘅呢啲特質.
答題例子
「貴公司其中一個使命係幫大學畢業生償還學貸,而呢一點打動咗我.我都經歷過同樣嘅情況,所以好希望有機會加入努力改變現況嘅公司.喺我搜尋工作嘅歷程入面,我最重視嘅就係公司係咪擁有正面嘅工作環境,以及公司嘅價值係咪同我嘅價值相符,而貴公司一直係我心中嘅最佳選擇.」
3. 「您熱衷嘅事乜嘢?」
訣竅
同其他問關於您動力來源嘅問題一樣,僱主可能會問「您熱衷嘅事乜嘢?」,嚟了解您嘅動力來源,同埋您最在意嘅事.呢種問題可以幫助僱主了解您係咪適合呢個職務,同埋呢個職務係咪符合您更加遠大嘅目標.答呢種問題嘅時候,應該要揀您真正熱衷嘅事,講吓您點解會熱衷於呢件事,再舉例說明吓您點樣實現呢份熱情,並且將內容同職缺相關聯.
答題例子
「我係一位有經驗並以服務為主嘅專業人士,我喺高級美容院有超過十年嘅工作經驗.我熱衷於為所有客戶營造賓至如歸嘅環境,仲有提供最高水準嘅皮膚保養服務.我受過專門訓練同出色嘅人際關係技巧,呢啲都令我擅長建立長期同值得信賴嘅人際關係,進而建立咗忠誠嘅客戶群.有一啲客戶由我開始工作嘅時候就一直喺我身邊,而家已經超過十年.呢啲人際關係係我每日對工作充滿熱情嘅原因.」
4. 「您點解會由而家嘅工作離職?」
訣竅
由一份工作離職可以有好多原因.準備一個有意義嘅答案,畀面試官知道您對於換工作呢件事係有深思熟慮過.您可以避免提到而家或者之前職務嘅缺點,而重點講述吓未來,同埋您想從下一個職位得到乜嘢.
答題例子
「我喺度搵緊可以畀我同客戶建立緊密長期關係嘅工作機會.喺我目前擔任嘅職務,銷售周期很短,我冇辦法好似自己所想咁,花時間同顧客建立緊密關係.建立關係係我選擇投身業務嘅原因之一,所以我好期待加入重視建立客戶關係嘅公司.」
5. 「您有啲乜嘢長處?」
訣竅
呢個問題畀機會您講述自己嘅技術同「軟技能」.回答呢個問題嘅時候,您可以分享自己嘅能力同個人特質,再連結到您而家面試緊嘅職務.
答題例子
「我天生就樂於解決問題.我覺得深入研究,為挑戰搵到解決方法係好有成就感嘅事,就好似解謎咁.呢個係我一直以來都擅長同享受嘅事情.產品研發就係為有挑戰性嘅問題搵創新嘅解決方案,而呢個都係一開始吸引我投入呢個職涯嘅原因.」
6. 「您最大嘅缺點係咩?」
訣竅
當您預期要講自己嘅成就,但係最後就要講自己嘅缺點嗰陣,您可能會覺得好唔自在.但係如果答得好嘅話,分享自己嘅缺點可以展示您有自我意識,並且願意持續改進自己嘅工作,而呢一點對很多僱主來說很有吸引力.記得一開始講咗缺點先,然後討論您用咗咩方法去改善,咁樣您就可以以正面方式結束回答.
答題例子
「喺我剛開始工作嘅時候,因為我對工作非常熱情,我發現自己成日都話『好』,但其實我應該講『不行』.甚至有一排,我嘅工作量好繁重,我接咗太多project,最後夜晚同週末都喺度做嘢.當時我壓力好大,而呢股壓力好影響到我嘅生產品質.我後來意識到咁樣其實適得其反,所以我開始用工作量管理工具,為自己同團隊成員設定一個更好嘅期望.」
7. 「您對未來有咩目標?」
訣竅
招聘經理經常會問您未來嘅目標,嚟判斷您係咪打算長期留喺呢家公司.除此之外,呢個問題可以了解您嘅抱負,您對職業生涯嘅期望,同埋您預先規畫嘅能力.應對呢個問題嘅最好方法就係決定好自己目前嘅職涯方向,同埋呢個職務點樣幫到您達成最終目標.
答題例子
「喺未來幾年,我想繼續培養自己嘅行銷專業能力.我希望加入快速發展嘅新創公司嘅其中一個原因,就係我可以擔任不同嘅職務,同好多唔同嘅部門合作.我相信呢個經驗可以幫到我達成未來領導行銷部門嘅最終目標.」
8. 「您覺得自己五年後會係點樣?」
訣竅
了解您點樣想像自己未來嘅生活,可以幫僱主了解呢個職務同呢家公司嘅發展方向,係咪符合您個人嘅發展目標.答呢個問題嘅時候,可以講吓您想培養嘅技能,您想擔任嘅職務類型,同埋您想達成嘅事.
答題例子
「喺未來五年,我希望成為自己領域入面嘅業界專家,有能力訓練同埋教育學生同啱啱起步嘅設計師等.我都希望喺使用者體驗呢方面特別培養專業能力,成為全面嘅貢獻者,同設計同埋行銷團隊合作搞一啲大project,為公司同全球社群帶嚟改變.」
9. 「您預期薪資範圍係幾多?」
訣竅
面試官問呢個問題嚟確保您嘅期望同佢哋畀呢個職務嘅預算金額係咪一致.如果您開嘅薪資範圍比呢個職位嘅市場價值低或者高好多,就畀人感覺您唔知道自己嘅價值係幾多.喺 網上搵吓呢個職務嘅資料,了解吓呢個職務嘅一般薪酬範圍喺咩位,並且開出一個薪酬範圍入面偏高一啲嘅價格.仲要記得話畀招聘經理知,您嘅薪酬水平係咪可以因應調整.
答題例子
「我嘅預期薪酬係 $XX,XXX 到 $XX,XXX 之間,即係同我同等經驗嘅求職者嘅平均薪資,但係我願意因應情況調整.」


text:
香港女藝人劉佩玥,林宣妤,黃芷晴等人,呢日就喺銅鑼灣出席咗美容產品活動.在場嘅劉佩玥就坦言美容產品就好似喺選擇男朋友一樣,遇到啱嘅(美容產品)就唔可以隨便轉.噉聽劉佩玥噉講咪即系對選擇美容產品好似選擇男朋友一樣有心得呢?
劉佩玥笑言:”我揀男朋友系好認真嘅,啱我自己就得啦,唔使太多嘅外在條件.”咁劉佩玥咪即系好似好多嘅宅男女神一樣,睇心唔睇金嗎?不過而家劉佩玥自己都唔太注意感情事,因為佢要專注于自己嘅事業發展.
劉佩玥自己都有話,有留意觀眾對佢有份演出嘅周日劇《救妻同學會》嘅反應,觀眾對此有贊有彈.不過劉佩玥就直言佢自己預期,呢部劇都會引起好多人嘅回響.不過更多嘅觀眾就表示咗對劇集入面嘅時空交錯嘅劇情睇唔明. 好貼心嘅劉佩玥就話:“觀眾一定要專心收睇先可以嘅,因為劇情度都留低咗唔少嘅伏線.”身為一部周日劇嘅《救妻同學會》,可以引起觀眾咁大嘅回應都系好唔錯嘅.不過呢個星期日我哋就唔睇《救妻同學會》,而系睇一年一度嘅《萬千星輝頒獎典禮》.
期間,就問到劉佩玥系咪已經為星期日所舉行嘅《萬千星輝頒獎典禮》揀好戰衣呢?劉佩玥則笑言:“我今年揾咗造型師幫我揾合適(我)戰衣,自己以往都系好僆妹,公主嘅打扮,有好多朋友都已經嫌棄我悶喇.”
劉佩玥又繼續講:“我今年會特別一啲,會有一啲嘅錫士,但系就唔系好暴露嘅.不過我自己就覺得頒獎禮上就需要暴露一啲,呢個系我系著喺一個平時唔著啲衫嘅場合著嘅.”咁劉佩玥就已經向我哋預告咗,佢今次會走錫士路線啦!
現年28歲嘅劉佩玥,出世于1990年嘅中國香港.佢系名副其實嘅90后,佢喺2013年呢一年做咗一個好重要嘅決定.即系佢參加咗2013年度嘅香港小姐競選,喺獲得季軍之后,就同TVB簽約,從而開始進入咗娛樂圈.
可以講劉佩玥嘅發展,并冇同年嘅港姐冠亞軍(陳凱琳,蔡思貝)快,但系劉佩玥嘅觀眾緣似乎要比陳凱琳同蔡思貝高.或者正因為劉佩玥一開始冇受到TVB嘅力捧,而系經過咗一段時間嘅沉淀,讓觀眾更加容易接受佢.
而劉佩玥佢自己首先憑借住喺《四個女仔三個bar》中嘅出色表現而畀觀眾熟知.而外形靚麗乖巧嘅劉佩玥,更畀稱為“宅男女神”.作為“新晉女神”嘅劉佩玥,觀眾對佢演技更多系贊,雖然都有上升嘅空間.
噉唔知今年憑借住臺慶劇《跳躍生命線》畀提名《萬千星輝頒獎典禮》最佳女主角嘅劉佩玥,不過面對住勁敵,噉唔知劉佩玥自己又有冇信心呢?不過同時,misshk期待到時劉佩玥會著點樣嘅“戰衣”呢?
Like MisshkNews Facebook!不出门也能知天下事~


text:
(生活智慧王)酒鬼必睇 7種免開瓶器開酒方法
十個大學生有六個以上都係酒鬼,劈酒成為咗party或者Reu嘅指定環節,最common一定係玻璃樽啤酒,飲之前用開瓶器開係一定嘅,但尷尬嘅係如果呢個時候身邊無開瓶器,要點樣撬開啤酒蓋,相信係唔少人都遇過嘅情況,真係好不爽.其實身邊周圍都可以係你嘅開瓶器,以下七種免開瓶器開酒方法要記住用黎旁身!
第一種方法/竹筷
用竹筷頂住樽蓋邊邊,然後一野向下敲枱,就可以借力開到.
第二種方法/皮帶
如果喺室外無交剪,可以用身上嘅皮帶扣當開瓶器咁開.
第三種方法/酒樽相互撬開
呢個係一個最廣泛嘅方法,用另一支未開過嘅酒樽上下卡住,手掌虎口當做支點,以瓶蓋卡住瓶蓋.
第四種方法/枱邊
係一個幾work嘅方法.堅硬嘅枱邊,或者邊角都可以.將樽蓋擺上面,跟住掌心用力重擊瓶口,利用槓桿原理撬開佢.
第五種方法/打火機頂開
用打火機開瓶係一個好古老嘅技巧,就係用打火機底部頂開樽蓋.
第六種方法/交剪剪鬆
揀一把夠硬淨嘅交剪,同樽蓋保持平行,插進突起嘅地方,慢慢轉圈去剪鬆,直到跌落嚟.
第七種方法/交剪卡住
另一個用交剪開酒嘅方法係打開交剪,將樽蓋放喺兩塊刀片中間,卡住佢然後向上用力,即刻可以令樽蓋脫落.
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
肉搏長腳蟹全程嗌生晒
小弟係個蟹癡,好鍾意食蟹,但阿媽話蟹肉寒涼,食得多會肚瀉兼頭暈.好彩我仲有另一個選擇,就係食夜場長腳蟹!早排小弟就喺澳門利×夜總會,遇到個叫做瑩瑩嘅索爆靚女,佢對腳唔單止修長,個樣仲有少少似三色台嗰個長腳蟹,當晚嘅激烈戰況,真係諗起都回味呀!
早排成日食蟹,搞到胃寒瀉咗幾日.點知今日返到公司,就聽到大炮德喺度講蟹,仲問我想唔想試.我瀉咗咁多日仲唔驚咩!大炮德聞言就笑道:「我講嘅係利×夜總會嘅長腳蟹瑩瑩呀!」聽大炮德講,瑩瑩係近期難得嘅筍盤,我見抖咗幾日,都係時候畀支炮出嚟活動吓,於是我就叫大炮德帶路,同我過去搵瑩瑩交吓手.
慾火焚身
落到場,大炮德即刻叫經理帶瑩瑩過嚟.一望之下,大炮德果然冇吹水!瑩瑩對腳長得嚟相當白滑,上到床應該有排玩.大炮德見我(目及)實瑩瑩對腳流晒口水,就話:「唔好睇瑩瑩外表斯斯文文,等陣入到房你就知佢其實好狼胎,小心頂唔順喎!」呢層我從來都冇擔心過,反而叫瑩瑩小心我支鋼炮好過啦!
之後,大炮德好快就揀到拍乸,幾個人就圍埋一齊玩骰盅.我一隻手攞住個骰盅,另一隻手則喺瑩瑩心口度抽水.瑩瑩對雞包仔雖然唔夠巨,但勝在夠彈手,真係搓到唔想停.點知我搓咗一陣,瑩瑩就喺我耳邊講:「衰鬼,你搓到我細妹流晒口水喇!」講完佢就突然捉住我隻手伸入裙底,果然濕氣勁重!既然囡囡已經慾火焚身,我梗係要拿拿臨拉佢入房開波啦!
滋味床戰
入到房,瑩瑩就捉住我嚟個大車,車得一陣,佢就伸手入我條褲度搶攻我支炮.喺佢嘅玉指神功下,長槍好快行升旗禮.我拿拿臨剝光豬,入浴室玩吓前戲.瑩瑩嘅吹奏相當落力,下下吞吐都去到盡,而喺瑩瑩忙於吹簫嘅同時,我就係咁捽佢兩粒提子,令瑩瑩個細妹興奮到好似濕地公園咁.
沖完涼,我哋三扒兩撥就抹乾身上床入正題.本嚟我想先玩男上女下,點知瑩瑩係都要玩騎牛牛先.以為佢一騎上嚟就起勢衝啦,點知佢嘅騎速相當有節奏,時快時慢,騎咗一陣又話要轉玩推車仔.我一手捉住佢條蛇腰,另一隻手就拉起佢隻腳,然後將支炮推到洞底,推到半路佢已經瘋狂大嗌.臨尾我仲換咗個正面位,托起佢對腳瘋狂勁衝,終於喺5分鐘後衝過終點,結束呢場拆蟹賽事.


text:
「喂兄弟,補中文補邊個好,你而家係咪補緊個個咩×理補習社呀」
「阿女!你洗唔洗補中文呀,個個『YY林』好似好出名,幾好架喎」
相信以上嘅對話大家都似曾相識,或者各位同學想補中文又唔知搵邊個嘅時候,腦海必定閃過佢嘅名字.雖然小編嘅意見唔可以作為你選擇補習導師嘅方針,但係小編仍然想為大家講下幾個補『YY林』嘅原因,幫大家睇下適唔適合自己!
通常坊間對佢嘅評價就好兩極化,有啲人會覺得佢好好,亦都會有好多人覺得佢冇乜用.咁通常批評佢嘅原因就係,佢啲技巧太花巧,想完堂唔明,本筆記好厚,上完堂學完技巧唔知點係做卷嘅時候用.
我作為佢報咗兩年嘅學生,亦都係佢教出嚟嘅Straight 5** ,今次就同大家分享下一啲點解我補佢嘅原因!
筆記可信性
第一就係佢嘅筆記可信性非常之高,亦都係全行最準確嘅筆記,眾所周知,佢有一條好大嘅學術團隊,入邊大部份人都係中大中文系畢業,亦都有好多年嘅教書同埋考公開試經驗,而且佢有極多嘅學生,所以一個小小嘅錯誤會影響到好多好多同學生,所以佢所有嘅筆記,mock卷,全部都會好認真咁樣做,唔會有任何嘅錯漏.尤其是我好記得,佢講佢自己本〈12篇範文速練〉入邊每一個字嘅解釋都有引經據典,從一啲參考書籍入邊搵出嚟.所以佢所有嘅資料都係極高可信性,尤其是而家坊間其實有好多嘅資訊,但係我哋好難分到邊啲資訊係真定假,例如好多嘅參考書,教科書都有時會有錯漏,學校嘅老師嘅答案亦都未必準確,所以跟佢嘅答案係一定會啱.
配套
第二就當然係佢嘅配套啦,其實呢點我都唔使多講,因為個個都知,不過唯一要提嘅就係佢比嘅配套你一定要做囉!其實我真係完成晒佢派嘅所有物資:包括文言月刊,閱讀模擬卷,甚至係筆記入邊嘅進階文言特訓,而且大家都一定要每個星期交作文,同埋去練說話.如果佢派左俾你你又唔做,咁我都幫唔到你啦.
帶返個頭盔先,其實我識嘅人入邊有補yylam嘅人有攞straight 五星星 (我自己), 亦都有攞五星,五,四,三,二,一,所以其實冇話補咗佢就一定攞到咩成績,其實最後都係睇你自己造化,即係睇你本身吸收到幾多,如果你本身個底子好嘅話,佢係可以幫你更上一層樓,如果你本身底子差,我覺得佢未必可以幫到你好多.
但係各位同學如果想補中文,但係又唔想隨波逐流亂禁補習嘅話,不妨試下AfterSchool創新又高評價嘅中文網上補習課程!
好啦,跟住我就講下佢有啲咩可以進步嘅地方.
仍可進步嘅地方
首先就係其實佢嘅技巧未必好有用,或者係你學完之後,要啲時間吸收先用到,即係唔係一啲所謂即食嘅技巧.因為佢好多技巧,其實背後嘅邏輯,都唔係可以好易明白.所以一啲思維冇佢咁快嘅同學,就會未必跟得上佢嘅節奏.例如綜合嘅技巧,其實背後嘅思維概念係唔容易嘅,所以係要時間吸收,同埋要做幾多練習去嘗試用佢嘅技巧.
其次就係其實某啲技巧係常識黎,同埋真係唔易記,例如說話嘅九宮格,可能因為我本身識依啲比較角度,我冇用過呢個技巧,但係有啲人都反映呢個技巧幾好用.
其他有用文章:


text:
寫筆記嘅方法有N咁多種,而其中一種大熱嘅寫筆記方法就叫做「方格筆記」,係由日本人高橋政史發明嘅~(有行開書局嘅同學相信周不時到會見到「方格筆記」嘅書)
點解學霸都用方格筆記? 究竟方格筆記係啲乜?
簡單嚟講,方格筆記就係沿住啲方格去劃分為唔同區域,每一格都寫唔同方面嘅嘢.例如係之前上堂抄低嘅筆記,之後再做推理同整理,以及相關內容嘅總結等等,呢個方法可以有效幫你理清思維,令成個邏輯變得更加清晰!
「方格筆記」其實都有有分好多類型~ 今日要講嘅就係「黃金三分割」啦!
黃金三分割—四步曲
STEP 1 標題
喺標題明確咁寫上自己嘅論點,用最簡單嘅字去寫你想記低嘅概念.
STEP 2 板書空間(板書 = 老師寫喺黑板上嘅字)
用箭咀+邏輯連結詞(因為,所以⋯⋯)推展筆記內容,將唔同概念連接埋一齊
喺抄寫板書嘅同時,多啲就住老師寫低嘅嘢去問自己問題,就好似「點解會發生?」,從而再推展並加深自己嘅理解!
STEP 3 掌握中央空間
簡單嚟講,就係將自己所諗到嘅嘢,老師講解過程令自己「叮」一聲,將自己突然喺嗰一刻所諗到,理解到嘅嘢抄底,咁樣可以幫助自己掌握到一啲學習嘅關鍵!
STEP 4 歸納空間
最後就係要將你前面寫低嘅嘢做一個歸納,好簡潔明確咁將重點整理,同時亦都可以利用圖解,加速理解同埋強化記憶.最後喺筆記嘅右上角寫低三個重點,彙整筆記嘅內容!
破解迷思——越多顏色越入腦?
有人抄筆記會用好多隻顏色,但其實顏色愈多原來會令自己更加混亂!
「方格筆記」既始創者高橋政史就建議同學用三種顏色嘅筆去抄筆記就足夠~用黑色寫低事實,用藍色寫低自己意見/看法,最後用紅色去加強結論!
其實點樣做筆記都係按自己個人需求~只要自己明白自己寫緊啲咩,又可以令到自己記到入腦就可以啦!但係畢竟抄筆記嘅方法有咁多,唔知從何入手都可以試下呢個咁熱門嘅「方格筆記」嘅~
Reference


text:
大叔的愛 – 成為Viu TV開台5年來最高收視劇集
Viu TV開創全港電視史上首部BL劇《大叔的愛》,星期一首播第一集,黃德斌一改鐵漢風格,飾演擁有少女心嘅大叔,由於反差太大令到成件事好搞笑,而兩位MIRROR成員Edan嘅爆笑演繹,Anson Lo扮暖男,甚至已經有一段時間冇喺香港露面,特登喺加拿大返嚟拍呢部劇嘅簡慕華等,各人演出都贏到觀眾稱讚.噚晚就有消息傳出,《大叔的愛》首集最高收視點去到8.7(每點觀眾人數65,540),即係有超過57萬觀眾捧場,成為Viu TV開台5年嚟最高收視嘅劇集!
第二集,田一雄(Edan飾)勇救KK(黃德斌飾)後暈低,KK感動到一嘢攬到阿田實一實,仲浮現少女微笑嘅滿足感,演出惹笑;另一幕阿牧(Anson Lo飾)喺浴室向沖緊涼嘅阿田示愛兼咀埋落去,fans個個尖叫!
Edan仲喺ig發文,話自己嘅螢幕初吻就咁冇咗!要睇阿牧同KK點爭田田!相信可以進一步打爆個收視,希望Viu再上一層樓!
港版《大叔的愛》成為全城熱話,個個講起都好開心,難怪令Viu TV收視創新高.噚晚播映第三集嘅爭仔戰,講黃德斌扮演嘅「KK」帶咗自製嘅愛心豬腳飯,同飾演「田田」嘅Edan撐枱腳,中途KK講起有次仆街拗柴,好彩當時有田田幫佢包紮隻腳,諗起呢個畫面時佢又嚟少女心,一頭挨落田田個心口兼示愛:「你將會成為童話中嘅主角,我係你嘅灰姑娘,你係我嘅白馬王子.」Edan就嚇到成個樣were晒,呢場戲笑死~
之後Anson Lo飾演嘅阿牧殺到同KK爭仔,搞到本身鍾意女人嘅田田變咗夾心餅;而去到劇集尾段,田田開口講唔捨得阿牧搬走,呢對同居男男嘅感情終於提升到友達以上,阿牧呢位暖男隨即向田田吻額,戀人?未滿嘅!田田嚟緊又會畀咩搞笑反應呢?


text:
嚟到文化博物館一定唔少得俾佢哋去兒童探知館玩吓,喺冇準備之下發現有個特備節目叫「農村入廚樂」喎!
呢個活動係希望小朋友認識一下盆菜習俗,仲可以用俾佢哋好似煮飯仔咁用玩具製作盆菜
不過呢個活動只係俾小朋友自己入去,大人只好喺外面望入去!活動只要喺入口處報名就可以,如無意外應該都唔會爆滿(因為唔係特別多宣傳的活動...嘻)
芊芊第一次嚟探知館玩, 哥哥好似導遊咁帶住呀妹呢度玩吓嗰度玩吓!
哥哥起初開開心心帶埋妹妹一齊捐咗入去個金魚缸度, 跟住發現好逼又要妹妹出去!
之後哥哥已經唔知跑咗去邊度玩,呀芊反而同哥哥玩完個魚樂無窮之後,就拉住我入去小房間睇書同玩砌圖, 所以話囡真係唔同D!
哥哥就一支箭去遊戲機前面玩,都係一些環保意識的小遊戲,唔通真係男仔鍾意打機多D
過無幾耐就2點開始農村活動喇!媽咪喺外面望兩望,睇到職員姐姐先問小朋友一些問題,我估應該係「知唔知咩叫盆菜?食過盆菜未?盆菜有咩餸?」等問題
估唔到真係做得幾足喎!就連放柴入灶去燒柴,用扇撥火等步驟都有
之後仲要斬燒肉,落鑊炒鹹魚等... 最後要砌好個盆菜上枱
學習過程都幾得意,如果可以家長一齊入去玩就好!活動45分鐘,完咗仲可以同小朋友喺裡面影吓相, 仲有一份小禮物
Photo by CANON 5D Mark III, Len | EF 24-70mm f2.8L USM
呀劍評分: 7分


text:
楊茜堯呢幾年好戲不斷,人氣愈見高漲,做咗好多大家喜愛角色,除咗奸妃,索女警, 靚Miss之外,佢仲係百萬粉絲眼中一直扮演緊不折不扣嘅“瘦身女王” 嘅角色.三姑姐早排就係微博,發現佢更新咗女王頭像,又傳授佢嘅23寸腰秘技俾百萬粉絲…
粉絲讚勁索身材
近年內地晉升一線花旦嘅楊茜堯,非但三年抱兩湊成一個”好”字, 仲越摶越親,就連著衫出騷都越來越有風範;皆因楊茜堯成功搵得瘦身秘法,更加係連續兩年當選網絡“瘦身女王”.
▲楊茜堯成日係微博分享瘦身心得
.
唔怪得佢自信爆棚,仲大大方係微博update咗最新一輯女王頭圖,又頻頻上傳密照,就算係的平日生活照,都見到佢23寸腰又幼又靚, 唔怪得啲童鞋瘋狂轉載同力讚, 粉絲數量極速超過百萬!
微博教瘦身秘法
除咗好多男粉絲讚楊茜堯嘅超索身材外,仲有好多女粉絲爭住問佢攞橋,想要“瘦身女王”減到23時纖腰嘅秘技.楊茜堯都好大方同大家分享佢支私伙嘢.
嗰支就係佢每日都搽嘅燒腩Gel,專針對腰腩部位,同埋手臂拜拜肉.呢支Gel獨有配方,所以係脂肪度有燃燒嘅感覺.楊茜堯同埋70萬童鞋都勁讚燒脂效果!
楊茜堯仲係微博度教埋大家來回按摩部位燒脂,咁就可以加速燒腩Gel吸收, 仲令效果更加滿意同自然.有咁樣嘅獨家秘技,果然無愧“瘦身女王” 嘅稱號!
同劇好友齊用燒腩gel
近排有唔少女星見到楊茜堯Gel不離身,都好自然向楊茜堯請教,而楊茜堯亦都好大方送咗支俾佢哋試用.估都估唔到,佢哋用完發現支gel減腰腩寸數真係好work,搞到同劇其他女仔都一齊跟住用,仲請教楊茜堯23寸腰喊秘技.
瘦身女王嘅威力,真係名不虛傳! 楊茜堯都好開心話,「其實瘦身都好簡單,只要揀到一隻啱用嘅瘦身配方,重點去減,自然可以瘦得靚啦.」
貴為「瘦身女王」, 楊茜堯好大方向姊妹介紹自己既瘦身秘法,令身邊好多女星都受惠.
Inma 媽媽: 第1星期 已經起效
Inma自從2年前女兒出世,麒麟臂大肚腩就揮次不去!點知一用2B,只係幾日已經開始減緊佢兩年積落脂肪,真係好誇張!
呀CA :短短2星期 總共減接近1吋
用上2星期的成績:
肚腩無節食由25.6 吋 減至 25.2 吋,非常ok!
(超荀優惠)
三姑姐隔到楊茜堯嘅介紹,都忍唔住落公司樓下間萬寧,買呢支咁勁既2B Into Arm & Body Pro燒腩Gel.不過萬寧Staff話俾我知,好多舖頭好快已經斷曬貨.想知邊度有得買,可以致電熱線2411 1144查詢啦!
查詢熱線: 2411 1144
2B Into Arm & Body Pro
萬寧優惠$198
▲小編係網上發現呢張 萬寧現金劵,可以同大家分享
▲查詢電話: 24111144


text:
可能大家都唔知乜嘢係 Fleeceware,雖然佢被定位為「反派」,但佢唔會偷你私隱或錢,唔會偷偷哋控制你部手機,亦唔係一裝就中招,但如果你裝咗而個人又好大頭蝦,咁你就有好大機會跌錢㗎喇! 網絡安全服務供應商 SophosLabs 早前發表報告,指有證據顯示 Fleeceware 正開始由 Google Play Store,轉移去 Apple 嘅 App Store 落手.Fleeceware 其實應該歸類入欺詐手機應用軟件,佢嘅呃錢手法係透過唔同途徑吸引用家安裝及訂閱試用服務;當試用期屆滿,就會變成自動每月收錢,一旦用戶「訂閱」咗呢啲 app,而刪除嗰陣又唔記取消埋訂閱,咁就會即刻被「過數」一個月甚至一年費用,想追返都難!好熟哩?其實而家香港都仲有好多服務供應商用緊呢招,舉例申請家居寬頻,通常送你幾個月收費電視試用服務,只要你選擇使用,但實際上連TV box 都無插,只要試用期一過就會自動過數,如果當事人無核對信用卡月結單習慣,隨時交咗成年月費都唔發現㗎!最慘係就算你想 cut…
Browsing: Fleeceware
2022 - wepro180 All Rights Reserved.


text:
澳門32號巴士
澳門32號巴士係一條由澳門新福利公共汽車有限公司做緊,由筷子基來回澳門旅遊塔嘅循環巴士線.
背景[編輯]
2018年4月16號,交通事務局召開記者會,公佈巴士加價同回應4月15號嘅氹仔嘉樂庇總督馬路巴士奪命交通意外,會上交通事務局局長林衍新局先公佈會響4月21號澳門所有公共巴士統一收六蚊葡幣,用澳門通拍卡畀錢就分普通線同快線收費,普通線收三蚊葡幣而快線就收四蚊,餘額由政府補貼,學生卡就響澳門通嘅價錢上再半價,老人同殘疾人士免費,將原本傾好嘅分澳門居民澳門通同普通澳門通收費(普通澳門通重有補助不過補少啲),學生寒暑假期間取消優惠,老人同殘疾人士卡朝早同晏晝繁忙時間取消優惠(唔想老人同殘疾人士同返工啲人逼車)嘅全部內容唔實行,又將六十分鐘入面補差價由澳門線轉氹仔線嘅轉乘安排取消,澳門線轉氹仔線受澳門線轉澳門線轉乘時間一樣四十五分鐘,轉路環線就保留六十分鐘轉乘時間,林衍新話加價係基於澳門巴士好多年都冇加價(同樣理由已經響早排交通事務局服務費,鎖轆費,分階段調整咪錶收費用過),同埋佢嘅局預算冇加,但係補貼巴士公司嘅錢就不停噉加,所以點都要加,重話加幅比2008年巴士加價幅度細,調整幅度相對溫和,被人批評交通事務局冇經過大多數民意支持就霸王硬上弓話加就加夾硬嚟,2008年巴士雖然加價,但係當年第一任交通事務局局長汪雲為咗吸引多啲人搭巴士支持綠色出行,第一次推出澳門通拍卡有補貼,變相減咗價,但係由於冇區分澳門居民同遊客,所以交通事務局補貼費用年年上升,惹嚟澳門市民反感,要求區分收費,但今次方案諮詢嗰陣有提到,但冇實行[1][2].
2018年4月21號,澳門巴士票價調整,呢條線嘅收費亦跟住調整:全程收費係六蚊葡幣,唔再分區收費,同埋將筷子基社屋巴士站由設站開始響呢個站搭32號一個站免費到筷子基總站嘅安排取消.
用車[編輯]
路線停站[編輯]
走線[編輯]
車費[編輯]
- 全程車費:澳門幣六蚊
- 用澳門通全民卡,只係扣三蚊,其餘由政府畀.
- 用澳門通學生卡,只係扣一個半,其餘由政府畀.
- 用澳門通長者卡同殘疾卡唔扣錢,其餘由政府畀.
服務[編輯]
停站[編輯]
攷[編輯]
睇埋[編輯]
拎[編輯]
- (繁體中文)澳門新福利公共汽車有限公司


text:
31 OCTOBER 2014(FRI)今日係萬勝節,等小小豬化身成為南瓜豬同大家慶祝一吓啦~
其實小小豬學校一向都沒有萬勝節慶祝活動,所以我都冇打算做啲咩準備.點知今日一早起身,小小豬就同我講話英文老師叫佢地著Halloween衫返學校.
當我初初聽到時我都有一刻唔相信,因為K1時都冇依個安排,加上小小豬學校網頁上都冇依啲活動嘅資料,所以開頭我都冇打算著Halloween衫返學.
不過,小小豬不停同我講話老師係話要著,見佢個樣又咁認真,所以我最後都係決定信小小豬一次.因為我覺得既然佢咁肯定,都總係有一個原因,所以要對小小豬有信心先得呀!
臨急臨忙又點搵到衫呢?終於俾我搵到N年前買過嘅南瓜衫,當時係打算係Halloween著入去迪迪尼影相,不過當時唔啱身(貪心的媽咪買大了),所以收埋一邊.
今日搵返嚟著又真係非常啱身哦,小小豬仲話自己係小南瓜,佢都不知幾鐘意呀~
老實講,以今日天氣著依個南瓜裝又真係熱左啲,原本我想返到學校先同小小豬換.點知小小豬換衫返學時兩話不說就自己著左件南瓜背心同南瓜帽,仲不停讚自己好靚,真係俾佢笑C呀!
佢著住套南瓜衫開心程度真係爆燈,一落到屋苑樓下仲行跳舞俾我睇添呀~
等巴士時興奮程度都仲未過,繼續係度唱歌跳舞,睇見個傻仔表演,睇到我都勁開心呀~
終於返到學校,可以開估小小豬有冇聽錯啦!其實沿途我都冇見到有小朋友係著住Halloween衫返學,所以我都有一刻係非常擔心,究竟我有冇信錯小小豬呢?小小豬會唔會俾老師罰呢?如果真係錯左,會唔會影響小小豬日後同我講返學校啲事呢?真係滿腦子疑問同擔心呀!
好在.....我一入課室都見到有幾位小朋友都係以Halloween打扮.之後即刻問老師,老師話學校係冇Halloween活動,不過英文老師又真係有同小朋友講過可以著Halloween衫,所以今次真係小小豬啱呀~
從依件小事嚟睇,小小豬原來上堂都有專心聽老師講過啲乜,又識同我講返老師嘅要求,真係比K1時有好大進步,我都已經好滿足啦!
雖然小小豬唔係一個好叻嘅小朋友,始終佢都仲仍自信心唔多足夠,不過繼續努力,相信KEEP住有進步就可以有更好嘅發揮啦!


text:
「與 Designer 行街」
相信好多人都有聽過,「Designer 會陪你行街」.咩為之「Designer 會陪你行街」呢?
其實即係 Designer 幫你揀料,唔一定係同你一齊去行街.可以係佢準備左一啲物料比你,等你選擇.
不過一般人都係多心,所以好多時 Designer 就會同客人一齊去揀料,買料.
Designer 幫你揀,陪你揀同你自己去揀,分別係咩呢?首先 Designer 係諗設計嘅時候已經諗左一啲組合,可以配合成個項目嘅整體設計.另外有經驗嘅 Designer 揀料同用料嘅次數非常多,揀料時,除左快,仲可以即時分辨到適唔適合個設計.客人自己揀,好多時會睇中某一樣野,之後就唔再考慮其他可能性.
出現呢個情況好容易會影響整體設計.再嚴重啲甚至會由靚變唔靚,因為一般客人經驗唔多,睇到某一種牆紙嘅樣辦,可能覺得好驚艷.但原來當佢變成一大幅貼左係牆嘅時候就會唔好睇,因為客人缺乏經驗所以唔會有呢種想像力.
既然你揀左個 Designer 幫你做全屋嘅設計,你都應該要相信 Designer 嘅眼光同意見.
工程小知識
USB制面
而家好多人裝修時鍾意揀一啲有 USB 嘅制面.當然有 USB 嘅制面好方便,不過小弟就唔係咁推薦大家喇.
有幾個原因,第一呢種制面要將咁多野放入一個咁細嘅空間,出現故障嘅機會自然會多.
第二 USB 技術進步非常快,例如而家有 QC 3.0 之類嘅快叉技術,但係好多 USB 制面都唔支援.更唔好講再新啲嘅 PD 技術.
當然你現在係可以買到最新嘅技術,不過問題係可以新幾耐?係一兩年間 USB 充電技術已經更新左幾次,唔通你打算每年換新制面?
第三就係呢種制面貴仲要唔多款揀.所以我都係建議大家揀番普通制面比較好.
謝夫
#PT201843006


text:
香港虎媽虎爸,強逼小朋友做運動嘅原因,好多時並唔係為咗小朋友能強身健體,而係相信呢個入名校嘅重要條件.
有人想個囝囝入讀九龍X仁,就逼個六歲細路游水游到1500米;另一位朋友嘅四歲囡囡,佢父母覺得要操好兩文三語,鋼琴芭蕾舞之外,要學多樣體育運動,於是就逼呢位四歲小妹妹,每個禮拜日喺運動場學跑步.我唔知最後呢兩位小朋友會唔會因為咁而成為運動高手,不過聽唔過唔少Case,就因為細細個畀人逼,而大過咗反而變得討厭運動.
至於唔少人最崇敬嘅美國,呢一片又係咪樂土呢?我相信有人為咗仔女要讀大學,提升社會地位,都有人逼自己仔女做啲唔鍾意嘅嘢,但一定唔似得香港咁宣之於口,仲懶醒咁覺得自己搵到入名校嘅捷徑咁囉.
點解咁講?上網搵親子運動嘅資料,發覺美國唔少網站都講緊點令小朋友投入做運動,顯示美國細路有好多唔鍾意做運動.其中一個原因,相信有美國家長太急於將兒童打造成運動明星有關.就以呢篇載於usafootball.com為例,佢介紹9項鼓勵小朋友做運嘅方法:
1. 由孩子自由選擇喜愛嘅運動項目
2. 觀賞佢嘅比賽,訓練
3. 同佢一齊入場觀賞正規比賽
4. 父母同佢玩埋一份
5. 讚佢多啲
6. 揀一項你唔識嘅運動,同佢一齊學
7. 介紹啲運動明星佢識
8. 畀佢唞下,唔逼佢太多
9. 將運動變為家庭活動對好多家長嚟講,上述呢啲所謂提議,其實只係老生常談.不過,當今香港地,唔少家長似乎唔記得兩個重要事實:
1. 係小朋友都鍾意玩,將任何嘢變為遊戲,佢就會樂於投入
2. 係小朋友都鍾意爸爸媽媽陪,父母唔落手落腳,又點會令小朋友玩得開心?
做得父母一定記得以前點同自己BB玩,只係有啲父母已將眼光放喺名校入口,忘記晒呢啲情境.
咁自己嘅子女呢?就等姐姐睇住囉.
更多:
親子童書行
[山野童樂] 小朋友行山 學愛惜生命
家聯其他文章
Fitz Sports 運動


text:
二人份量
方飽 4pcs sandwich bread
咖吔醬 kaya Spread
花生醬 Peanut Butter
蛋 2隻 egg
煉奶 condensed milk
牛油 10g butter
方飽先去皮切九份
搽咖吔醬同花生醬係包中間
如果搽左先切粒 d醬會漏左係條邊
一炸果時會好易燶
咁出黎就會有條黑邊 無咁靚
所以會切左粒先一粒粒咁搽醬
油用中火預熱
蛋兩隻打成蛋漿
將d飽浸蛋漿 就可以炸啦
落晒鑊時立刻轉最大火
咁到炸到差唔多 油就會好高溫
油就會迫到出黎 唔會好油啦
當然可以一開始就用大火
但會好快燶 如果炸咁多粒會好難控制
所以先中火後大火就最易控制 又唔會吸油
炸完加牛油同煉奶或者糖漿就食得啦
另外我呢種係咖吔醬係有班蘭味 所以係綠色 正常係黃黃 [...]
一個550g有蓋多士模
高筋麵粉 400g
牛奶 230ml
糖 15g
鹽 3g
即溶酵母 4g
水 15ml
無鹽牛油 10g
啤梨 1個
紅酒 50ml
檸檬汁 1/4個
糖 30g
玉桂粉 1/4茶匙
雪糕一球
即溶酵母加水一湯匙溶解備用
高筋麵粉,牛奶,糖,鹽,酵母液混合
成形後加入牛油
搓約十分鐘成光滑麵糰
滾圓後放入已搽油的大碗包上保鮮紙
發酵一至兩個鐘 直至發大一倍以上
完成後壓平排氣 卷成條狀
放入模中再發酵至八分滿
180度焗25分鐘
啤梨去皮後切粒
加入紅酒,檸檬汁,糖,玉桂粉
煮至軟身
放涼備用
多士切片後烘脆切粒(怕散開可以切一半唔到底)
加上梨粒同雪糕就完成啦


text:
《豬扒腸仔麵》
圍城附近得兩間餐廳.一間喺城外,一間喺城內.城外嘅餐廳係大財團控制,價位高,味道只係一般.難得城內有舖頭開張,點都要試一試.
呢間餐廳叫自己做茶室,不過其實係開放式設計嚟.餐廳對上一手行高級路線,所以枱枱櫈櫈都有格調:客座係玻璃圓枱配以皮梳化;伙計企喺吧枱後,水吧係流線型設計.不過高級嘅餐廳做唔住,大家或者只係要啲平民享受,茶記開喺呢度有啲違和,不過更加啱我心水.
坐低之後一個後生女驚驚青青噉放低一個單調嘅menu,白底紅字,用標楷體寫住幾十個餐.有麥皮,有通粉,有三文治,有公仔麵.早餐嗰格,有一個餐嘅字體大過其他少少,叫清仔套餐.豬扒雞扒任擇一款,再加一餸配丁麵,卅五蚊送熱飲.我諗都唔諗就嗌咗個豬扒腸仔麵.
唔到五分鐘,伙記捧住個白色底,藍色花紋嘅陶瓷碗過嚟.一塊豬扒,齊揖揖噉剪咗做七等份,晾喺麵面;一條腸仔喺豬扒隔籬.你知唔知平時啲腸仔,其實係雞肉腸嚟㗎?英文好似叫chicken frank.所以腸仔同豬扒一齊食,都唔會咁哘,但係配雞扒就略嫌單調.初時我只係期望啲麵唔好太腍,啲豬扒有煮熟,條腸仔冇發脹.或者係上次喺城外餐廳食咗塊生雞扒嘅陰影,我對呢頭啲餐廳已經冇咩期望喇.
點知一咬一啖豬扒.不得了.塊豬扒厚薄均勻,大概三毫米厚;唔係浸熟,而係輕輕煎過.食油又唔多,啱啱煎出香口,又有一種炭燒嘅苦澀口感.條腸仔都係煎腸,浸咗啲湯都仲有煎腸嘅香味.麵底係出前一丁,本身有蠟質嘅麵,一般唔係煮唔熟硬掘掘就係腍過頭.呢個麵居然做到彈牙效果:麵嘅外層完全熟透,但係麵芯仲係咁煙韌.
只係最簡單嘅廉價食材,調理適中,喺我眼中已經近乎完美.我又使咩食咩黑毛豬,拉麵,德國腸?
其實開心真係可以好簡單.


text:
2015年3月30日 星期一
等一個人 咖啡.
如果唔係朋友突然想飲返杯等一個人,PND都唔會發現原來尖東港鐵站N1出口嘅呢間精品咖啡小店呀!啱哂食完有睡意藥嘅PND!
呢度咖啡唔錯,all day breakfast同香蕉蛋糕必食!裝修以湖水綠色做主調,仲以原木,石灰配襯,加埋懐舊擺設,雜誌同打字機,雖然舖面逼逼地,但係warm嘅,想睇到咖啡師調配自己杯咖啡嘅潮友可以坐bar枱添!
半自助形式運作,可以先去櫃台落柯打,攞咗號碼牌就可以等店員送餐喇!
Banana & Mango Smoothie巧妙地將香蕉同芒果嘅味道Crossover咗!兩樣生果嘅味道都好濃,唔太甜又夠Fresh勁解渴!食埋呢度嘅All day breakfast(PND太餓掛住食無入鏡)就夠哂滿足喇!
PND先嚟試試呢杯金黃琥珀色嘅Cappuccino,奶泡打得綿密細滑Crema夠香,咖啡甘甜微微帶苦,只有輕輕嘅酸味,餘韻幾強!呢度嘅smoothie都唔錯架!
$65有齊焗豆,滑蛋,腸仔,煙肉同多士,焗豆細細粒,不過勝在夠多,滑蛋幾嫩口,食埋脆多士啱啱好!
N1 Coffee & Co.
星期一至日: 08:00-22:00
人均消費:$30-$80
@尖沙咀麼地道34號地下G舖(尖沙咀N1出口)
訂閱: 張貼留言 (Atom)


text:
原來食飯都可以減肥?3日減1KG 飯桶必學「白飯減肥法」
撰文:Vanessa| 圖片來源:網上圖片
1.飯同餸分開食
原來將飯同餸分開食係可以能夠令各自嘅營養發揮對身體到最大嘅功效~而且都有次序分別㗎,要先食白飯,再食餸,原因係白飯有恢復人體經絡通暢,清除人體廢物嘅功效,先食飯就可以令白飯嘅功效加強.之後先再食餸,令食物中嘅營養能夠到達每一個經絡,令減肥功效增強!
有醫例實證,只要係用咗三日飯同餸分開食嘅方法,短短三日就減咗1kg喇!
2.白飯要即煮即食
白飯最香嘅時候就梗係啱啱煮好,打開飯蓋嘅時候啦!原來新鮮煮好嘅飯係人體最容易吸收營養!所以即煮即食係最好~
3.七分飯 三分餸
中醫師就話,每一餐食之前應該要先估計自己需要食幾多,幾多先會飽肚,咁樣係對減肥最大幫助.飯同菜以7:3比例要食先夾入碗,限自己食完就唔可以再夾,從而可以減少熱量攝取.
最後中醫師表示,啱啱開始使用呢個「白飯減肥法」嘅時候有可能會有體重上升嘅問題,原因係因為米飯會令經絡暢通,但因為體肉嘅廢物未必可以一時就排出嚟,所以有可能會有短時間體重上升,不過只要照著呢個方法去做,一段時間之後唔單只會更瘦更健康,就連皮膚都會愈嚟愈好~~


text:
「合理」
依家個社會真係好奇怪,點解可以咁得意?竟然將一啲本來合理化嘅嘢不合理化,但係有時就將不合理化嘅嘢合理化,真係有時以為自己精神錯亂.究竟依家香港嚟個係乜嘢嘅社會?我哋嘅價值觀係啲乜?我哋一路長大所學嘅同認知嘅觀念同價值係嚟幾年好似突然消失咗.咁其實係世界變咗定係社會變咗?定係其實係人嘅本質變咗?咁究竟乜嘢先至係合情合理,甚至乎合法?
「侮辱」
我相信大家都會認同出言侮辱任何人甚至乎人身攻擊都唔係社會認同或者接受嘅行為.但係作為執法部門竟然用「先撩者賤,打死無怨」去將事情合理化.講真如果佢哋係用嚟種思維,其實真係有啲恐怖,因為同一個攞正牌嘅爛仔係無分別.正所謂「知法犯法」,乜唔係「罪加一等」咩?警察嘅形象好難得係以前貪污嘅黑暗年代走出嚟,依家自己竟然將辛苦建立嘅形象再一次毀於一旦.
「思想」
我諗好多人開始為自己同下一代諗,我哋應該點樣教育我哋嘅下一代呢?乜嘢係合理,乜嘢係歪理?黑白是非究竟係乜?好多我哋以為係正確嘅價值觀,究竟係現今嘅社會真係唔係正確?定係因為香港依家個社會扭曲?講真好多人都會開始懷疑香港仲係唔係一個適合居住嘅地方,因為社會嘅價值開始同自己嘅價值越嚟越唔同.講到底,大家都唔希望自己嘅屋企越變越差!


text:
(Medilase脫毛好唔好?)Medilase vs EVRbeauty價錢,效果分享
相信好多身體毛髮比較旺盛嘅女生都好想同毛毛講byebye,咁就一年365日都可以毫無顧慮.不過千祈唔好以為只有夏天要處理毛毛先最煩惱,當然夏天成日都要背心短褲出動,腋下同手腳嘅毛毛當然都要處理得乾乾淨淨先敢出街啦!但係唔好忘記,冬天你都會去旅行,有時去東南亞呢啲全年夏季嘅地方,你會著泳衣游水;又或者去會落雪嘅地方,你又會浸溫泉,都係要露出手手腳腳同腋下,所以為左要 always ready,都係去做激光脫毛,咁就always care free!
但由於我以前一直都係用最傳統嘅方法處理,所以對激光貌毛的認知係零,最近就成日聽到Medilase同新晉脫毛品牌EVRbeauty.所以梗係問下身邊既女仔朋友,聽下口碑先再決定去邊間.咁岩我有個中學同學同我講佢早排去左Medilase 同 EVRbeauty 脫毛,兩個做完覺得好好,見我都有興趣,就講左好多我知,Medilase vs EVRbeauty 價錢,服務質素同埋效果都有同我分享.
Medilase 宣傳手法主要係大型廣告和代言人,而EVRbeauty 就係靠客戶嘅口碑同referral.因為兩間脫毛公司我都有朋友,就約左朋友個美容顧問,上去Medilase 尖沙嘴 The ONE分店和 EVRbeauty 尖沙嘴美麗華諮詢同埋試做.當然最後我揀左邊間join 就要妳睇到最後啦!
Medilase 脫毛諮詢/試做係點?
Medilase分店以白色做主題,感覺幾光猛潔淨,顧問好快就出黎迎接我,帶我去佢地個會客室,當然,佢地一開始唔會咁直接sell 你,會同你輕鬆傾下計,再慢慢入正題,了解你嘅脫毛原因同需要,會再根據你的預算去計一個最優惠的組合同價錢.不過價錢都非常昂貴,比堅尼脫毛都要過萬,全身脫毛更要十幾萬,所以試做完之後,小妹都係沒有即刻join.
EVRbeauty 脫毛諮詢/試做係點?
跟著去左EVRbeauty 免費6選1做埋比較,美容顧問俾我的感覺好專業,會分析你嘅皮膚同毛髮狀況,解釋清楚整個激光脫毛的原理同效果,又唔會逼你做決定,又唔hard sell,感覺真的不錯.價錢方面就算永久全比堅尼都係6千左右,全身脫毛價錢都係6萬.而且脫毛儀器重要係Gentlemax, 係美國Candela 最新脫毛型號,質素有保證.美麗華廣場近住Donki,係正MTR口隔離,非常方便,所以最後自己都join 左EVRbeauty.
Medilase 脫毛好唔好?
用得熟客黎做口碑宣傳,都睇得出Medilase 對自己嘅服務同技術好有信心.Medilase 脫毛利用755nm波長嘅PRO-U 激光,直擊皮膚底層並徹底破壞毛囊,有效阻止毛毛生長,從而達到永久脫毛嘅效果.
EVRbeauty脫毛好唔好?
EVRbeauty 和 Medilase 脫毛一樣係美國Candela 脫毛名廠,同傳統激光脫毛技術最大分別,在於佢地採用左獨家嘅雙效降溫激光脫毛科技,可以做到成個脫毛過程都舒適無痛之外,佢地由專家共同研發嘅特有PRO-U智能降溫系統,仲有護膚作用,係療程之後都可以繼續保護肌膚,抗炎抗敏 .傳統激光脫毛用到嘅高熱能激光,往往會對皮膚造成好大嘅傷害,特別係肌膚幼嫩,敏感嘅女仔,好易出現紅腫,泛紅,甩皮等等嘅副作用!而Medilase 脫毛嘅降溫技術,就特別針對敏感肌膚,有助舒緩療程後嘅皮膚問題,加快毛囊修復,為皮膚做足保護,大大減低左激光脫毛對皮膚造成嘅負擔,避免出現過敏等副作用,安全可靠.
Medilase 脫毛價錢?
當然啦,join療程前其中一個最關心嘅一定係價錢,Medilase 價錢你唔會喺官網搵到(除左早排推出的脫毛組合優惠有列出之外),所以都係要同顧問會面時你先會知道個確實價錢,就好似我咁,因為有朋友refer 所以又會有折扣優惠,加上人人想做嘅脫毛位置都唔同,所以Medilase客戶的價錢可能有機會每個人都有少少差別,Medilase 顧問都會根據客人嘅需要,提供唔同嘅脫毛套餐,優惠比大家.最好梗係直接去Medilase 同佢地顧問傾下,問下人地專業嘅意見.不過我都將我知道嘅價錢俾大家參考下,有個概念都好.
MediLASE其他不同部位脫毛價錢
MediLASE 組合價錢
*價錢由 MediLASE官網所得
其實mediLASE最主要成為香港激光脫毛中心嘅最主要原因係因為佢係第一間同Candela簽左合作協議,所以當時係全港唯一授權使用GentleLase 755nm 波長嘅Pro-u激光,一次療程已經可以殺死20%毛髮.不過合約早係2018年已經解除,所以近年來755nm已經係大部份新型脫毛中心選用嘅脫毛技術,而技術普及同時,唔少激光脫毛公司都推出唔同嘅優惠價錢去吸引容人.
小編留意到呢排都好網民推薦EVRbeauty,原來係因為EVRbeauty同樣採用755nm技術,但係價錢就相絕實惠,而且仲係全港唯一將所有療程格價例明係官網既脫毛中心.
EVRbeauty 脫毛價錢?
以下係EVRbeauty官網不同部位脫毛價錢(永久保養):
兩間信譽同樣高嘅脫毛中心係價錢上面的確分別,不過家家有求,mediLASE就有代言人和大型廣告的費用,轉嫁給顧客的價錢會比較貴.EVRbeauty 因為沒有大型廣告和代言人,價錢就可以相對降低,大家選址都係甲級寫字樓,非一般衛生欠奉的美容小店.EVRbeauty 嘅口碑絕對係拍得上mediLASE,超過95%真實顧客反映EVRbeauty既顧問同埋治療師團隊都非常細心專業,而且脫毛效果理想,治療師仲成日同客人交流護膚心得,真係好似friend咁樣!
而且EVRbeauty 除咗有固定學生優惠之外,仲會定期推出唔同嘅優惠組合之餘,亦都有referral discount同new customer discout 去吸引新客,低至$1,120已經可以買到 6次underarm 療程,確實係超值之選!
EVRbeauty同樣都有客人提供一對一嘅脫毛療程免費諮詢:
免費試做:
*本站之內容由作者所提供,並不代表本站的立場.因此本站對所有博客的立場,真實性,準確性及完整性不負任何法律責任.
網站資料
EVRbeauty激光脫毛中心: evrbeauty.com
EVRbeauty facebook: facebook.com/evrbeautylaser
medilase 激光脫毛中心: medilase.com.hk
medilase facebook: facebook.com/medilaseprou.laserhairremoval


text:
「耶路撒冷」喺希伯嚟語中係「和平之城」噉解,三千年歷史讓佢成為猶太教,基督教和伊斯蘭教嘅共同聖地,面積僅1平方公里嘅老城,吸引着世界各地不計其數嘅教徒前往朝聖.慢慢翻閱呢座城市嘅歷史,你會發現世上很難再搵到邊座城市像耶路撒冷咁經歷過咁多嘅雨雪風霜和人間磨難.
耶路撒冷老城猶太區
耶路撒冷老城位於耶路撒冷嘅東邊,雅法門係老城猶太區嘅入口,耶路撒冷八座城門之一.雅法門外嘅雅法街通往地中海邊以色列最大嘅港口城市特拉維夫.喺古代,呢條路通往港口城市雅法.
以色列人均每年讀書嘅數量驚人,曾經有機構做過調查,以色列每年嘅人均讀書量係64本… 香港點比都比唔上
圓頂清真寺 & 哭牆
聖殿係耶路撒冷嘅中心.依家呢片區域就係聖殿山.遠處聖岩金頂清真寺,而下面就係哭牆
哭牆係被視為猶太教嘅第一聖地,千百年嚟,流落在世界各個角落嘅猶太人回到聖城耶路撒冷時,便會嚟到呢面石牆前低聲禱告.
阿克薩清真寺
聖殿山
聖墓教堂
苦路
苦路係基督徒到耶路撒冷必須要走嘅.苦路一共有14站,全長約1公里.耶路撒冷老城東北面嘅獅子門係耶穌背上十字架嘅地方,呢度係苦路嘅第一站,耶穌就係從呢度開始被押往聖墓教堂接受死刑.
#寫出你遊歷 #hutchgo資助旅費1000蚊


text:
哥士的
哥士的(粵拼:go1 si6 dik1;化學式:NaOH;英文:caustic soda),廣東又叫燒鹼或火鹼,學名氫氧化鈉,係隻強鹼同腐蝕性鹼,喺好多工業都需要用到,亦可用嚟通渠.
佢嘅pH值可以去到14或以上.
點整改
同其他鹼金屬同鹼土金屬嘅氧化物一樣,氧化鈉加水會出氫氧化鈉.化學式係:
電解食鹽水都可以整到氫氧化鈉.電解食鹽水時會出氯氣,氫氣同氫氧化鈉.
反應改
佢係鹼,可以同酸中和.例如渠同鹽酸會發生中和反應,出食鹽(氯化鈉)同水.
渠仲可以同氯氣反應,產生氯化鈉,次氯酸鈉同水,一般可以用渠去整漂白水,化學式係:
呢個就叫做歧化反應,因爲氯氧化數同時有升(喺次氯酸鈉入面氯氧化數係+1)同跌(氯化鈉入面渠氧化數係-1).
仲有,如果加哥士的入金屬鹽溶液入面,會出金屬氫氧化物沉澱,噉就可以靠有冇沉澱物同沉澱物顔色去分辨有咩金屬離子.有氫氧化物仲會喺過量氫氧化鈉水溶液入面溶解返.
有機反應改
氫氧化鈉溶落水出氫氧根離子,而氫氧根離子喺化學上可以作為親核體,可以參與單分子親核取代反應,或者係雙分子親核取代反應.
氫氧化鈉係種鹼,可以催化羥醛縮合同烯醇-酮互變異構,呢種催化因為涉及到鹼(氫氧化鈉),所以又叫鹼催化.


text:
近排劇集不得不提嘅,當然有躍升成為Netflix最受歡迎非英語原創劇集嘅「魷魚遊戲」啦!Netflix喺9月17日推出咗一連9集嘅「魷魚遊戲」,同2020年推出嘅「今際之國的有栖」一樣都係以生存遊戲為主軸,所以吸引咗唔少人趁住中秋呢個假期追看,令劇集一下子成為咗熱門嘅話題.但係當大家都以遊戲嘅角度睇呢場廝殺嘅時候,有無發覺其實呢套劇入面都包含咗好多心理學嘅元素呢?
其實「魷魚遊戲」就正正喺一場捉心理嘅遊戲?
有無諗過點解參賽者明知參與遊戲有機會致命,但係都決定繼續遊戲?其實舉辦組織首先已經掌握咗參賽者嘅心理,令到佢哋願意參加呢一場所謂嘅遊戲.組織喺招攬參賽者嘅時候其實一早已經派咗神秘男子作交涉,而透過「打畫片」呢個遊戲,我哋都已經能夠明白各位參賽者因為欠債纍纍已經有幾走投無路,願意為10萬韓元喺人來人往嘅車站不停被打.組織正正就係睇中咗佢哋呢種走投無路,知道佢哋即使生活喺普通嘅韓國都係過住煉獄般嘅生活,所以會不惜犧牲性命去把握呢個可以俾佢哋翻身嘅機會,參與遊戲去爭奪呢456億韓元.單單喺呢個位,組織已經把握咗佢哋嘅心理弱點,知道佢哋當刻最需要嘅就係遊戲獎金,令佢哋願意不惜一切去繼續遊戲.
其實唔同嘅遊戲關卡都利用咗心理分析,就以第三關「拔河」為例,以充滿老弱婦孺嘅陣勢出戰拔河原本應該必死無疑,但係憑著劇中001號參賽者吳一男嘅經驗,佢哋成功靠捉住對手嘅心理智破關卡,先可以避過一劫.劇中吳一男教隊友們點樣可以喺比賽開始嘅時候穩住,令對手因為出幾多力拉繩都對佢哋無效而驚慌,從而打亂佢哋嘅節奏同陣腳,再慢慢進攻,令到原本實力懸殊嘅兩組變得勢均力敵,最後仲取得勝利.
而喺第5關嘅「玻璃橋」入面,遊戲設定都指出咗一個有趣嘅大眾心理.喺遊戲開始之前,舉辦方安排參賽者選擇自己嘅參賽號碼.當每個參賽者都唔知道迎接佢哋嘅會係咩遊戲嘅時候,佢哋不約而同地首先揀曬中間嘅號數,呢個選擇其實係因為喺心理上我哋傾向覺得中間嘅號碼比較安全,唔會係第一亦都唔會係最後.而其實大眾不論喺做任何選擇嘅時候都會傾向揀中間嘅選項,而呢個就係基於「中央串連凝視效應 (Central Gaze Cascade Effect)」.因為我哋喺掃視唔同嘅選項嘅時候會重覆掃視到中間嘅選項,而基於親切感,我哋嘅下意識會促使我哋揀望得最多次嘅選項,所以我哋都會傾向揀中間嘅選項.
做出違背道德嘅行為其實都係大腦作祟?
行為合理化 Rationalization
唔知大家喺睇呢套劇嘅時候,有無一刻諗過點解「魷魚遊戲」嘅舉辦組織可以泯滅人性去舉辦呢種令參加者互相廝殺嘅生存遊戲?佢哋又會唔會有一刻覺得內疚呢?其實佢哋能夠做出呢啲扭曲行為,某程度上都係因為大腦一直為佢哋嘅所作所為「合理化 (Rationalization)」.唔知大家記唔記得,組織其實一直多番強調佢哋只係「俾緊機會一眾參賽者喺同一個起步點公平競爭,給予佢哋翻身嘅機會」?佢哋一直強調呢樣嘢,除咗係為令參加者心甘情願參與呢場遊戲,其實亦都係為作自我安慰之用.佢哋重覆合理化,甚至乎美化自己嘅行為,就係為咗令自己心裏好受一點,某程度上係催眠緊自己,令自己感覺係幫緊參賽者.
其實將自己扭曲嘅行為合理化,喺現實生活中亦都唔罕見.就以韓國N號房事件為例,事件中最猖狂嘅就係「博士房」,而房主「博士」就正正利用「合理化 (Rationalization)」,容許自己作出虐待行為.原本「博士」純粹因為「特殊性癖症 (Sexual Perversion)」開始虐待行為,一開始佢都會感到內疚,但係當佢意識到行為有一定嘅受眾,係一條財路嘅時候,佢慢慢以賺錢合理化呢件事.對於被佢虐待嘅女性,佢唔再視佢哋為生命體,反而視佢哋為動畫人物,賺錢工具,而當佢以「運用賺錢工具賺錢」合理化自己嘅行為後,佢嘅罪疚感亦都隨之消失,達到自我安慰嘅效果.其實就算唔係呢類型嘅極端主義例子,我哋喺日常生活入面都會成日用到「合理化」去安慰自己.大家不妨留意一下,我哋係咪都會喺不知不覺間運用咗呢種心理安慰啦!
競爭假設 Triangular Hypothesis
望住一個個參賽者為咗獎金殺人如麻,除咗感受到人性醜惡之外,大家又有無諗過佢哋嘅心理點樣令佢哋由普通人變成殺人犯呢?其實佢哋將其他參賽者視為競爭對手,有住「唔係你死就係我亡」嘅思維,除咗源於遊戲設定,亦都係因為「競爭假設 (Triangular Hypothesis)」嘅心理.面對住一個又一個同自己一樣嘅血肉之軀,一般人其實都好難狠下心去傷害其他人,咁唔通咁啱舉辦組織搵翻黎嘅456個人都係可以殺人如麻嘅心理變態?其實組織只係巧妙地運用咗遊戲設定,令到參賽者彷如置身戰場,視每個人為競爭對手.喺呢個極端情況下,每個人都假設咗其他人對自己有住敵意,打算同自己競爭,所以視其他人為威脅.呢個自我防禦機制就正正令到每個人都表達出敵意,先會促使咗呢場冷血嘅廝殺.
其實呢種心理喺某啲參賽者嘅身上特別明顯,就以脫北者姜曉為例,因為佢嘅背景,佢比其他人嘅自我防衛意識更重,所以佢對其他人嘅敵意亦都更重,一開始嘅佢甚至乎係無辦法信任任何參賽者,令佢視每一位為敵人.但其實喺日常生活入面,盲目地視其他人為敵人都唔好,喺呢個群體生活嘅社會,我哋其實好需要靠同其他人合作,互相幫忙去生活.我哋每一日都會遇到好多唔同嘅人,所以與其對每個人都充滿敵意,我哋不妨卸下心防,嘗試透過溝通了解唔同嘅人啊!
雖然唔少人都覺得「魷魚遊戲」呢類以生存遊戲為題材嘅劇集太過血腥殘忍,但係對極端心理有興趣嘅大家,不妨都可以試下從心理學嘅角度睇下呢類劇集,研究下參賽者們喺呢種極端情況下會激發出點樣嘅心理.其實無論係睇電影抑或劇集,劇本都鍾意著色角色嘅思想同心理變化,所以我哋睇唔同嘅戲劇嘅時候都可以嘗試留意下唔同嘅心理元素,了解心理點樣影響行為啊!
想知道更多關於人與人之間嘅相處之道?
閱讀更多:調教你Mirror:化解團隊矛盾方程式
更多文章,資訊歡迎Follow我哋嘅 Facebook
上一篇文章:一場暫名為《試當真一週年現場版》的社會實驗
作者:phk
00後心理學系本科生


text:
過年時 念舊時
新春當前,我祝願香港新年有新景象.不過迎新唔代表忘舊,事實上每年過節我都特別懷念舊時.我生於五十年代,真正懂性係六十年代,對過年嘅記憶最早係六,七歲時.
農曆年係我細個時每年最渴望嘅日子,以前物資短缺,尤其我屋企家窮,每年只會買一套新衫同一對新鞋,就係買嚟過年,年三十晚前一兩日仲會去剪個頭髮,真係全身上下都係新嘅嚟迎接新年.當時社會普遍貧困,但係小朋友都好生性,平日恨食零食但唔會有,衫褲鞋襪當然係舊嘅,我哋都唔會扭計要買.當然,扭都唔會有!所以等到頸都長到新年,可以滿足少少願望,嗰種喜悅o依家嘅小朋友真係好難理解.
講返轉頭,當時無論屋企幾窮,媽媽都會買新衫辦少少年貨嚟過年,證明當時嘅人幾重視農曆年.對於我嚟講,年三十晚嗰餐團年飯嘅滋味真係o依家都記得,但印象最深刻嘅係一家人全部返晒嚟,甚至有內地親戚會落嚟過節,媽媽家姐夾手夾腳喺廚房煮飯,成間屋都係人,感覺好溫暖.
由於對新年十分渴望,所以媽媽去西環辦年貨我都一定要跟住去,唔係想攞糖食,而係希望提早感受過年氣氛.其實當時買嘅都係少少瓜子,唐糖,但對於平日冇零食嘅我,已經非常吸引.
o依家小朋友興sleepover,以前當然冇呢件事,但係每逢年三十晚,我都興奮到瞓唔着,因為我可以請一啲朋友嚟屋企,大家傾偈傾天光,一齊期待年初一到臨,第一時間換新衫新鞋.呢套新衫我會一着着到年初十,到返學至肯換,因為希望留住過年嘅美好感覺,唔想過年咁快過去.
小朋友過年逗利市最開心,但我都算懂事,逗完返屋企立刻繳械,畀媽媽用嚟再封過第日拜年用.當時封利市普遍一,兩蚊,間中都有十蚊廿蚊,我逗利市同時媽媽亦要封畀人.我好細個已經幫媽媽計數,支出幾多收入幾多,仲列個小朋友版「損益表」嚟睇下「賺」定「蝕」.雖然成個過程我都冇「分紅」,但係媽媽有時會畀少少我keep住買零食,當時已經好開心.
香港喺一九六七年禁止燒爆竹,之前准燒嘅時候我哋上天台玩,對我嚟講亦係一年一度嘅盛事.到如今我屋企睇到煙花,感覺反而冇以前咁興奮,過年氣氛亦冇咁濃厚.而媽媽過世後,統籌開年飯嘅責任落咗喺我度.雖然大家都會圍埋食餐飯,但係團年嘅感覺已經唔同舊時,下一代亦未必參加.
我仔女孫仔孫女住得近,經常見面,不過初一仍然堅持要佢哋拜年,我自己初一亦一定會去同家姐拜年,希望保留少少傳統.初二就係朋友上嚟拜年睇煙花,熱熱鬧鬧開年,捕捉返從前大家庭嘅溫暖感覺.
我懷念舊時過年,其實真正懷念嘅係當時嗰種懂得珍惜嘅態度,同埋親友互相關懷嘅人情味.簡簡單單食餐飯,閒話家常,已經係幸福.
我懷念舊時過年,其實真正懷念嘅係當時嗰種懂得珍惜嘅態度,同埋親友互相關懷嘅人情味.


text:
終於好辛苦先訓得著,但無耐又有人已經醒左仲要整好多聲出黎,勁無奈,終於碌左輪頂唔順喇,八點左右就起左身整野囉!!!
其他人都唔好得我幾多,都係訓唔好所以陸陸續續出左房整野喇!
大家梳洗完臨走前又影下相咁囉!!
跟住有d人走先,我地淨返果d就繼續行,去左食豆腐花但唔記得影相.
咁咁眼訓去行山真係唔係講玩,幾經辛苦先行到上去風車發電站咋!!不過望見眼前美景,同清新空氣,都會覺得好值得!!
咁辛苦上到去當然要影下相啦!!!
跟住我地仲行埋上山上果亭,果度望落去又另有一返風味,可惜係我太眼訓喇,都無乜心機影相同欣賞風景囉!
勁死撐先撐得開對眼咋!!
影埋呢幾張相,我地就落返去食野喇!!
等食中0既我眼訓到幾乎坐0向度訓著,都無乜心機同大家講野,就連食都不知其味咁滯,無電呀!
飯後大家都帶住疲累0既身軀去搭船,好多仲一上船已經訓死左,我當然唔例外,去果陣暈船浪暈到嘔兼猛叫救命同叫要落船0既我,回程呢次終於無事喇,因為我未開船已經失去左意識,直至落船先醒囉!!哈!
同老公行左去信德果邊搭巴士,貪佢有得坐可以訓下,又係上車訓到落車,勁!!無計,我不嬲係個貪睡寶寶,要訓勁多先得架嘛!夜訓已經死,今次仲幾乎通頂,點會唔訓死左呀!
雖然真係好疲累,但可以同大班朋友bbq,玩大富翁,講0下笑0下,又可以行0下山呼吸0下新鮮空氣,其實都真係幾relax又開心,我覺得開心過兩個人過節呢!!!


text:
「藝術」
其實藝術係啲乜嘢?我相信好多人都未必會答得出.但係好多時啲人都會同你講佢哋所謂嘅藝術.其實究竟佢哋識唔識同明唔明藝術係其次,因為大部份人其實係用佢哋自己嘅眼光去鑑賞藝術.好與唔好其實好多人都唔識分!因為佢哋真係從來無進修過藝術.當然藝術係嚟樣嘢係好廣泛,但係一般人都會用自己嘅感官去先入為主而忽略佢背後嘅意義.
「侮辱」
我知今日講嚟啲嘢又會得罪唔少人,不過真係想同嗰啲趁熱鬧而且唔尊重藝術嘅人講,唔該唔好侮辱藝術!唔識,唔明,其實唔緊要,但係我希望大家唔好淨係用一啲膚淺嘅眼光去睇啲藝術品.藝術品嘅價值唔係用錢去衡量,亦都唔係因為個藝術家嘅名氣而決定.其實藝術本身嘅價值係佢記載人類嘅歷史,好多時係反映當時社會嘅情況同問題,而每個藝術家嘅作品背後都會有一個故事,但係有幾多人會去深究呢?
「膚淺」
雖然自己已經好多年無畫畫,而且依家嘅工作同藝術無關,但係每次有啲大型嘅展覽我都會諗其實有幾多人真係明白每件藝術品背後嘅意思!到底個件藝術品係採用咗乜嘢手法去處理,點解會用嗰種手法去傳遞信息,到底個藝術家想表達啲乜?我諗大部份嘅人係唔會去關心!如果淨係單睇藝術品嘅表面而去鑑賞藝術,我只可以講你膚淺!


text:
我一直以為要揀一首行毅行嗰陣最應景嘅歌就係《當你走到無力》「當你走到無力繼續下去……」(你自己嗰首又係邊首,能夠一吓打入心裡面?) C AllStar 安仔 (陳健安) 竟然行行吓聽到「寧願滯留在此處,寧願叫時間中止」,「甚麼叫絕望,抬起眼望望」,一講就有意境,真係好《絕》.
搵安仔做個簡單訪問,事源2018毅行之後見到一張佢同 hotcha 成員 Regen 攜手 (但得兩個) 衝線嘅相,咦,毅行一向真係無乜 artist 會參加,大家都知練要花時間,行時間又長,又唔會好型好靚,分分鐘真係癲咗爆喊咁返嚟,咁點解仲要搏?
安仔話都係因為一名女子,上年又撩今年又撩,想喺29+1前完成一次毅行者,佢就係 Super Girls 成員 Cheronna (講商業其實跑全馬可能成效仲大,偏偏佢又揀以毅行做挑戰,佩服.) 就當安仔要諗一個鐘意挑戰自己嘅人埋班,佢就諗起 Regen,加埋 Cheronna 男友黃奕晨 Dixon 一行四人,六月就扑搥去馬.
同所有初哥隊伍一樣,除咗 Dixon 之前行過之外,其他人同樣都係面對點樣夾齊人練習先係最難.回想1/9第一次齊上練山行第四段,就因為大雨而由上山改成下海,喺冷氣房游乾水 (哈,山友當然無法想像),但以培養隊友之間嘅感情嚟講,呢種大戰都一樣有果效.一隊新隊除咗夾速度,夾體能,夾時間,最重要都係人夾人,所以先甜後苦之下,過咗兩日又喺山上同 Regen 切蛋糕慶祝生日 (山友最愛).
如果大家有欣賞過安仔爆突六舊腹肌同花式足球,都知佢唔係省油的燈,喺練山時間不足嘅情況之下,佢就做去 gym 補練大脾肌,有時約完得返自己一個出發都照練.不過,隊友間嘅體能差距先係真要留意,行唔行得成,會唔會嗌交就睇點處理呢個問題.
好在喺正式起行之前佢上咗非常緊要嘅一課,有教練帶佢地跟其他人一齊行,有分快腳慢腳,安仔就決定跟教練喺當中嘅快隊,然後就學識「SHARE體能」,不論用揹袋/拖拉/後面推呢啲方法都可以將力量平均分配,呢個就係毅行者嘅 team spirit,而起行前好好歹歹都算行過哂頭八段.
入正題,開波當日,Cheronna 同 Dixon 都帶傷上陣,而Regen應該係最慢腳,當然每隊新隊嘅深刻位都一定係第四段,風雨交加,又要通頂捱眼瞓.安仔抗眼瞓嘅方法就當然係不停唱歌,一邊享受一山頭燈嘅演唱會境,當時狂 loop 嘅係 RUBBERBAND 嘅《未來見》「高峰的風景多美好,也共遍踏塵跟土」.同時,Cheronna 同 Dixon 都有搐到腰同拗到腳,原本唔過40小時嘅目標已經開始動搖 (加上幾乎站站都有人嚟支持,筆者角度當然明白時間會一路延長),呢個時候神兵就嚟,Nowhereboy 嘅 Van 同 Wendy 就喺城門水塘加入陪行隊伍.
喺隊友狀況越來越惡劣之下,臨去到鉛礦坳未上大帽山前,佢地認認真真開咗個會,作為發起人嘅 Cheronna 真係行唔到落去,但又覺得好衰仔.咁安仔都好直接表達佢無論如何都會完成埋佢,而佢睇到 Regen 眼神係想行,但又知道如果佢話行,Cheronna 應該會勉強自己死頂落去,就係咁得返安仔同陪行嘅上路,其他人剪哂帶.呢啲位又係要學習一個隊伍點樣為之同進退.
咁點解最後又係會兩個人返嚟呢? 係因為一個杯麵呀.
喺剪帶隊友搵車走嘅時間,其實麵係會經過鉛礦坳杯麵站,宣佈放棄嘅 Regen 喺呢個時候見到仲坐喺度隊緊杯面嘅安仔.佢心生一念,其實係咪可以翻生毅行者呢?
原來係同一個站係復活到架……
喺安仔眼中 Regen 係最慢嗰個,但呢刻呢知佢好清楚自己嘅節奏,練習同正式都無俾人帶快,認識自己其實都係一種成熟嘅表現.
到面對最後未行過嘅兩段,安仔都有啲心急,對山上騙子已經係零容忍,佢話:「我要聽真話,唔好再話就到」(筆者都忍唔住笑咗).佢話粗口真係成為必需品,XXX 狂爆粗,真係好 powerful,而每次見到Shocking PINK 嘅指示,就想大叫「又話完嘅!?」
將忍耐極限推到最盡嘅時間,亦係人最容易被感動嘅時間,相信唔少人都幻想過衝終點嗰陣自己會點點點甚或喊爆,但往往最想喊嘅位係就嚟到嘅時候,到最後幾百米,SUPPORTING TEAM whatsapp 傳嚟嘅鼓勵說話:「撐住呀,我地喺終點等你呀!」,反而係最令人感動.
>
相信毅行嘅47小時對安仔嚟講,絕對係幻海奇情,甚至乎令佢想寫一首毅行的歌,而佢更加覺得呢首歌一定要係兩個極端之一,唔係極積極就係極悲觀,兩種都一樣俾到力.
最後當然問返句: 下年玩唔玩?
安仔話一定唔玩.
然後又好似有啲猶豫……
始終一次經驗就會留低一條伏線.
最後,安仔想特別多謝埋所有 supporting team members,無佢地就一定完成唔到.
筆者按:我亦借安仔呢段初哥經驗去引誘一吓對毅行有啲興趣但又有少少懷疑自己嘅準初哥們,隨時聯絡「獅子山精神隊」一齊行吓山先啦.
Fitz連結: https://fitz.hk/?p=110334
更多:
Fitz Facebook專頁
[樂施毅行者2018] 人人都是毅行者 成績總結
毅行慢腳 被遺下的靈魂
Fitz 行山 Hiking


text:
HKU Geog/ Urban Governance JS6717 超詳細分享 | Major/minor配搭?讀human定physical geog?出路?
知道大家都想再知多啲關於 HKU Geog/Urban Governance嘅資訊,所以就邀請咗 @baetutorr 解答大家喺我story到留低嘅問題~好多謝佢答得咁詳細,希望幫到大家! 課程結構 問:Major/minor配搭?GPA幾高先可以declare geog做major? 答:其實HKU soc sci嘅major minor嘅配搭都好有彈性,declare geog或者其他科係冇GPA requirement㗎!基本上你只要符合到declare major同minor嘅最低學分要求就可以㗎啦!而通常個配搭會係: 1 major + free elective/ 1 major + 1 minor + free elective/ 2 major + free electives/ 1 major + 2 minor + free elective.唔同配搭嘅分別就在於free elective嘅多少啦.而就算你個2nd major/ minor係跨faculty都可以 e.g. Geog + Korean.不過當然都有啲專科係未必俾你咁做㗎,e.g. Accounting,所以你哋規劃嗰陣要留意清楚呀! 課程內容 問:HKU geog同urban governance分別主要會讀啲咩topic?以human定phy geog為主?定係兩方面提供嘅course都幾平均可以自己揀?有冇同DSE Geog C1 (tectonics)/ E1 (dynamic earth) 相關嘅內容? 答:Geog course入面雖然冇officially 細分咗做human同phy geog,但兩種都有得揀嘅.你可以專攻一種,又或者兩種溝埋嚟讀都得.Human嘅話就有Tourism, Leisure and Recreation, Population Geography, Political Geography, Economic Geography, Financial Geography等等.而Phy就有主要都係講番ecosystem嘅嘢 - atmosphere, hydrosphere, lithosphere都有嘅.不過如果係想好深入讀ecosystem,尤其想係從科學角度去學,比較建議BSc嘅ecology & biodiversity!想讀多啲關於DSE geog C1 + C2 (sedimentary rock) + E1嘅,geology就會比較適合! Urban Governance就係讀從地理角度去講urban planning.首先intro course會教啲basic concept同 principle,之後嘅advanced course會用到香港做case study去學點樣有效規劃城市.而今年department新嚟咗一個韓國lecturer,所以有個course係用South Korea做例子.同埋佢有分三個stream: Urban planning and Transport Management/ Sustainability and Development/ Urban Economy and Society,你哋可以specialise 一個theme 或者溝埋嚟讀都得 . 兩科都有個好特別嘅嘢就係有一個method-related course會強烈建議要take嘅,入面有GIS/ Research design/ field methods/ spatial analysis etc…可以揀.個人認為GIS最有用,真係有啲geog-related嘅工會要求你識GIS TT 要有咩心理準備? 問:高中冇讀Geog會唔會好難適應? 答:唔會呀,HKU geog出名hea到爆炸又靚grade.好多其他唔係讀geog嘅人都會揀geog intro course 做free elective,或者甚至因為易讀而揀geog做minor.呢個情況喺bba好常見!證明其實geog唔難讀,不過讀唔讀得精又係另一回事 !有geog底會容易識得點樣用geog角度去分析一件事,但冇嘅就好容易會變咗用通識角度去分析,亦即係講咗啲冇讀geog嘅人都答到嘅答案! 問:高中用中文讀Geog會唔會好難適應? 答:我自己就英文好廢之餘,中學都係用中文讀geog,但我覺得完全應付到!! 因為其實啲lecture上嘅英文都唔係好難,而且geog course冇tutorial,所以都唔洗點用英文講嘢 :P 問:要睇好多readings? 答:唔會呀,reading比較多係supplementary,冇睇A-/A,睇咗A/A+ :P 教學模式 問:多唔多field trip?有冇海外field trip? 答:比起geology就冇話好多,我自己去過嘅field trip都係同urban planning/ sustainable development 有關. 海外field trip係其中一個可以揀嘅capstone嚟!今年好似有南韓/意大利/英國同澳洲揀! 考核模式 問:以coursework定exam為主? 答:通常個ratio都會係5:5/ 6:4/ 4:6. 收生/成績要求 想揀geography就揀番HKU Bachelor of Social Sciences,收生Best 5 25分左右. Exchange Soc sci入面有樣叫Global Citizen嘅嘢,要求學生要喺grad之前去一次境外exchange/ internship.而exchange方面可以報HKUWW/ Faculty-level嘅exchange.HKUWW入面嘅國家就多啲,近至中國遠至非洲都有. 出路 問:讀HKU Geog嘅「錢途」? 答:Geog其實都算係「乞食科」一種,佢唔似專科咁specialise咗你個career path,所以啲人會話好難搵到工.不過正面啲睇就係你嘅career path都會好flexible,好多人讀完geog會去讀pgde做老師,亦都有人會去做marketing,亦都有人會讀master再讀番啲專科 e.g. urban planning.有啲人甚至去做freelance,所以其實都好睇你點去規劃嘅 :p


text:
鴨脷洲冷氣機冷氣公司冷氣機邊只好小編覺得要念冷氣機更好嘅為我哋服務冷氣機邊只好62728207,一定要定期啱冷氣機進行拆洗冷氣機邊只好62728207,嗰麼啱冷氣機掛機拆洗方法大家咗解幾多呢?下面小編嚟畀大家介紹一下冷氣機掛機拆洗方法,幫助大家進行自己屋企冷氣機掛機拆洗.
「香港冷氣機邊只好」專家建議啱於中央冷氣機嘅維護與清洗,冷氣機邊只好正常情況下應該1個月清洗一次過濾網,3個月就要徹底清洗一次蒸發器,鋁翹片等部件.冷氣機清洗部件包括:冷氣機外表面,濾網,蒸發器, 鋁翹片,出風口,排水槽等.景然環保冷氣機清洗工程師指出,冷氣機清洗最好採用「免拆洗」嘅方法.
清洗冷氣機掛機步驟:打開冷氣機掛機外殼,取出過濾網,噴灑冷氣機清洗劑,使用景然環保全能家電清洗機衝洗,咁就能全面清潔冷氣機內部,達到去汙,殺菌嘅效果.
冷氣機邊只好冷氣機掛機清洗
步驟:(冷氣機邊只好)
1,拔下電源插頭,切斷電源.
2,打開冷氣機掛機外殼,先從兩側輕輕掰開,從兩邊到中間,掰開過後向上推,推到一定嘅位置會自動 卡住.
3,取出左右兩個過濾網(從下面向上取出),取出後,大家得睇睇濾網有得多麼嘅骯邋遢.
4,待取出過濾網後,我哋就得睇到冷氣機嘅蒸發器咗,首先用力搖搖冷氣機清洗劑,再均勻嘅噴蒸發器上,噴好過後需等15分鐘,等泡沫完全滲入蒸發器濾片.
5,喺這期間,冷氣機邊只好我哋得清洗濾網.注意:清洗嘅時候最好係從內向外衝,因為灰塵都係從外向內進入嘅,所以咁得清洗得更加乾淨.清洗嘅時候得用腍毛刷反覆刷之.冷氣機邊只好洗好過後用幹毛巾擦擦.
6,待15分鐘過後,泡沫基本已經滲入蒸發器,這時裝回過濾網,蓋好機蓋.冷氣機邊只好
7,接通電源,啟動冷氣機掛機,15分鐘過後就會有得汙水從水管排出.
冷氣機嘅到嚟畀我哋嘅生活帶嚟好多方便,夏天嘅時候我哋得享受冷氣機帶畀我哋嘅涼爽,冬天嘅時候得享受冷氣機帶畀我哋嘅溫暖,所以說冷氣機已經成為我哋生活中唔可或缺嘅一部分,小編覺得要念冷氣機更好嘅為我哋服務,一定要定期啱冷氣機掛機進行拆洗!鴨脷洲冷氣機冷氣公司冷氣機邊只好


text:
2020年6月28日星期日
去滾:唔滾唔知身體好
唔滾唔知身體好呢句野,就算你冇睇過《大丈夫》呢套戲都一定聽過.
見過好多朋友都嚟過呢間咁fancy嘅火鍋店打過邊爐,不過我就未有機會試.
上到嚟呢間餐廳,最有深刻印象係呢度嘅裝修,同埋句句精警嘅句子,就連阿爸阿媽見到都忍唔住影吓相.
仲有每位奉送一個肚兜,都幾靚幾特別,可以見到餐廳真係好有誠意.
四個人打邊爐其實叫嘢食有少少難度,不過最好係呢度竟然有四人套餐俾你揀.
選了四人套餐,最好唔使我諗.
我諗首先要讚嘅就係呢個原隻龍蝦花甲海鮮湯,喺月吃過了美味嘅西班牙海鮮湯以外,呢個係另一個香港好深刻嘅海鮮湯.
店員係你面前將牛油煎香,加上其他蔬菜配料如洋蔥和海鮮,原隻龍蝦同好多蝦,蟹,花甲掉落去,再係你面前點火,再滾大約10分鐘.
先飲一下湯頭,那股牛油的靈魂,真係不得了,先飲兩碗為敬.
最重要係海鮮新鮮,龍蝦嘅肉好彈牙,加上甜美嘅花甲,入口無沙兼鮮甜,開頭我見呢個鍋底咁貴,我的確會覺得有懷疑,但係飲完之後,就知道絕對物有所值.
老實講飲完湯,又係已經半飽.
不用想叫什麼菜,蔬菜拼盤最好,乜都有,而且最緊要新鮮.
有點奇怪,喺呢度竟然都會有小菜供應,套餐提供嘅椒鹽豆腐又幾好食,最重要係佢連嗰碟都特別過人.
即日手切陀地靚肥牛,夠肥夠牛香,絕對唔係求其嗰啲美國肥牛貨色,可能你會驚套餐嘅牛會唔夠靚,但我話你知呢度一定冇呢個問題.
家人打邊爐一定愛豆品,點了八秒トト響鈴,呢啲打邊爐必備,尤其是咁正嘅湯,一定要有響鈴去吸下啲海鮮湯味.
手剁牛肉餃,應該係自家製,大大件餃內,咬落去全部都係洶湧的牛肉.
另外一個出奇嘅點係,尾聲你唔係食公仔麵或者烏冬去消費個海鮮湯,反而係煲仔飯,呢個煲仔飯都出奇地不錯,飯焦香,加上甜豉油後,我無投訴.
當然我話你聽好食過坤記或者永合隆就一定勢係假,但我又唔係收錢寫,俾錢食,點解要呃你.
可惜當晚真係食到太飽,如果唔係整返個海鮮湯烏冬,成個經驗應該會更加完美.
唔滾唔知身體好,今晚滾完,又點會唔好,有興趣,就不如一齊去滾啦.
訂閱: 發佈留言 (Atom)


text:
5G寬頻用部手機嚟做個hotspot 得唔得?
5G寬頻用部手機嚟做個hotspot 得唔得?
5g寬頻用部手機嚟做hotspot得唔得呢,係唔係一定要買一部家用嘅5G router?咁答案係可以嘅.你插張sim卡落部手機度然後分享wi-fi,同你插張sim卡嗰個路由器度分享wi-fi嘅原理係一樣嘅.不過呢有三點係需要注意嘅.第一就係wi-fi覆蓋範圍嘅問題,手機分享wifi嘅範圍呢,可能只係得十米以內嘅.而且只要隔咗一面牆,可能就已經接收唔到wi-fi訊號.咁相反家用嘅5g router覆蓋範圍就會比較大.一般都可以覆蓋到一個500-600呎嘅單位嘅.咁就可以方便使用一啲智能電器,例如係需要連接wi-fi嘅智能燈泡,智能雪櫃等等.咁第二點要注意嘅呢就係連接裝置嘅數量啦.手機用hotspot分享wi-fi,可能最多只係能夠分享到畀兩至到三部智能裝置使用,咁其實就好難滿足到一個單位入面幾個家庭成員一齊使用嘅.咁可能只係適合個人使用分享一至兩部智能裝置.而家用嘅5G router,一般都可以連接十部智能裝置或以上嘅.咁就會比較適合多人同時使用,或者係多部智能裝置同時使用.第三點就係手機耗損嘅問題.用手機長期分享wi-fi呢,係會加快消耗手機嘅用電嘅,即係會間接縮短你手機電池入面嘅壽命.咁如果你係用緊一部比較貴嘅手機嘅話呢,就要睇下你覺得值唔值得.除此之外仲有一點要留意嘅.用手機分享wifi,未必係好方便嘅.每次分享呢可能都要打開個人熱點功能,再去用另一部智能裝置,連接手機分享出嚟嘅wi-fi.咁同5g嘅家用router相比呢,可能就會顯得冇咁方便呀.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
一開始要準備婚禮嗰陣,見到朋友Facebook一系列嘅婚紗相,有狗仔陪佢哋影,就覺得自己都係想要呢一種風格嘅婚紗相,於是就問咗朋友去拎佢哋嘅contact,聯絡左Dr. K.事先沒有多看評語,直接上Dr. K網站睇作品,覺得作品偏自然,開心😄.一直都係由Dr. K in charge, 不幸地我哋不斷改期,因為約親都落雨,但Dr. K都好好好細心,唔會額外收我哋錢.我哋最後去咗西貢地質公園影相,影出來的效果10分好,因為本人都鍾意大自然嘅地方,完全符合我的期望! 係準備嘅時候同Dr. K 聯絡,佢哋回覆都好快.喺photo shooting嗰陣,攝影師嘅instructions 都好清晰, 係big day嗰日,攝影師們都令到個場面好溫馨,而且做到我想要嘅效果,即係佢哋會諗好多idea去令到成果好好, 出去外影嘅時候,攝影師拍左條片事先係完全唔知情,係夜晚播出嚟嘅時候就有另外一個感覺,好驚喜😁! 如果你係鍾意成個氣氛比較歡樂,搞怪風格嘅話,Dr. K係幾適合大家嘅!😂
旅程中特別深刻嘅係我地喺巴黎鐵塔嗰度影相嘅時候,咁啱見到有成30幾40個法國單車手喺度,攝影師呀Keith就話你地夠唔夠膽問佢…
因為我地係同另一pair一齊去影相,而佢地好快就決定咗搵Dr. K~我地都無咩所謂就跟住一齊用佢.我地去咗法國影,佢送埋一段video,我地喺big day度播出嚟嘅時候個個都讚,都話好靚!
旅程中特別深刻嘅係我地喺巴黎鐵塔嗰度影相嘅時候,咁啱見到有成30幾40個法國單車手喺度,攝影師呀Keith就話你地夠唔夠膽問佢地影唔影相,我就幫你影.其實唔係佢咁推一推我,我都唔會夠膽咁樣去request,始終佢地都唔係香港人,係法國人喎~u3000但係張相最後影出嚟係有成班單車手做背景,好靚,完全係masterpiece!到而家我都仲係覺得張相好震撼好靚,我地個個都係好鍾意張相~


text:
早喺今年一月頭,就有朋友喺本港某停車場發現到一部疑似 Mercedes-Benz(平治)電動客貨車 eVito 嘅蹤影.我哋當時曾經電郵問過代理,但係對方都三緘其口.到咗噚日,我哋終於收到代理嘅消息,平治 eVito 終於正式登場!
全新電動客貨車 eVito 繼承自柴油版 Vito,載貨空間充裕,平坦嘅地台令到尾箱更見實用.代理將會引入基本版 eVito 129 同特長陣版 eVito 129L,五座位同六座位一共四個版本,喺外型上同柴油版最大分別一定係新設計嘅鬼面罩.喺黑色三間式橫條襯托嘅標誌性嘅三角星下面,隱藏咗 DISTRONIC 同 Active Brake Assist 安全系統嘅感應雷達.講到安全,除咗標準配備嘅胎壓偵測系統為外,車主亦可以選擇唔同嘅輔助安全裝備.DISTRONIC 主動式車距輔助系統可以喺高速公路行車或者塞車慢行時,自動保持同前車之間嘅距離,令駕駛者更輕鬆.而Active Brake Assist 主動煞車輔助系統除咗會首先發出視覺同音效警告訊號提醒司機煞車外,當發覺司機未有作出適當反應時,系統會主動緊急煞車,減低發生意外嘅機會.
另外,eVito 亦備有 PARKTRONIC 泊車輔助系統,盲點輔助系統,車道偏移警示輔助系統,同埋可因應車速等情況去改變車頭燈光線分佈嘅 ILS 智能照明系統等嘅安全配置.
講到電動車,大家一定最關心係電量,續航距離,同埋充電時間!eVito 收藏喺地台下面嘅電池容量有 90kWh,加上有動力回收功能,以 WLTP 標準下可以提供 378km 續航力,而摩打嘅馬力同扭力輸出分別有 204 匹同 304Nm.充電方面,eVito 除咗標配咗車內水冷式交流電充電器,方便用家喺屋企或公眾充電站以最高功率 11kW 作交流式充電之外,車頭泵把左邊嘅 CCS 規格直流充電插頭,喺 110kW 功率嘅快速充電設施計度,可以於 45 分鐘之內就將電量由 10% 充到 80%.作為一部搵食車,司機擺低部車充電,跟手去食個飯返嚟,已經有足夠電量繼續開工!
全新 eVito 由即日起,喺平治客貨車陳列室公開展出,意向售價為 $600,000.喺政府「新能源運輸基金」下,仲有車價50%資助!據講最快今年年中就已經可以交車喇,唔知到時我哋「汽車台」有無機會同大家試一試佢呢?
*除註明外,所有相片由梅賽德斯—奔馳香港有限公司提供


text:
Let’s Glow with 維他命C
Let’s Glow with 維他命C
維他命C唔可以朝頭早用?
點解搽維他命C會越搽越黑?
維他命C唔可以同維他命B一齊用?
敏感皮膚又用唔用得?
眾所周知維他命C係晒名嘅美白成分.但係有人話朝頭早用維他命C唔單止唔會令皮膚變白,仲會令皮膚變得更黑? No No No.
維他命C除咗美白,係早上使用仲有抗氧,抗光傷害,抗衰老嘅作用.係防曬嘅最佳拍檔.令皮膚變黑嘅係氧化咗嘅維他命C.維他命C氧化後會變成Erythrose,呢種物質唔單只會令皮膚變黑仲會加速皮膚老化.所以如果你用緊嘅維他命C變黃咗就唔好繼續用喇.
要維他命C用得其所,發揮到佢嘅功效,配方成分必須配合可以循環維他命C嘅抗氧化物,例如穀胱甘肽,咁先至可以不斷recycle到新鮮有效嘅維他命C.
除咗配合抗氧化物之外,亦可以選擇維他命C嘅衍生物,唔單止更高穩定性,而且唔需要儲存喺極低嘅酸鹼度,因此刺激性易較低,容易敏感嘅皮膚都用得.由於唔使低酸鹼度先至可以穩定到維他命C衍生物,所以可以同時配合維他命B產品一齊用㗎.
有研究指出使用維他命C配合SPF30嘅防曬比起使用SPF50以上嘅防曬效果更佳.所以朝頭早加入維他命C精華就可以避免使用SPF50以上嘅防曬用品,減輕肌膚負擔.
最後,維他命C嘅濃度唔係越高越好㗎.10-20%就已經可以發揮到佢嘅功效.過高濃度嘅維他命C會對皮膚構成刺激,容易誘發敏感問題.
Glowbiotics 益生菌維他命C水漾亮肌精華以益生菌配合維他命C,有效阻截色素形成,合成,成熟及浮面4步.再加入穀胱甘肽不斷循環再生有效維他命C,全面提升維他命C精華效能.能夠達到減少皺紋,減淡色素沉澱問題及逆轉光傷害嘅功效.我哋亦摒棄傳統管滴式包裝,避免開封後加速氧化問題.不含香料,零黏笠感.暗瘡及敏感肌適用.
維他命C水漾亮肌精華
無間斷循環維他命C 秒秒打造亮白飽滿肌


text:
疫情一日未完,外出活動都唔多,導致留喺屋企嘅時間一日比一日多,唔知道有無人同我一樣打機既時間愈來愈長呢.日子耐咗,我就拉埋伴侶同家人黎一齊玩,將Switch現有既Party Game亦都玩得七七八八,發現原來有啲冷門既遊戲竟然出奇地好玩,但喺網絡上人氣甚低令我覺得喺有啲奇怪,所以想分享下一啲我覺得必玩嘅冷門遊戲,其中一個令我忍唔住介紹嘅係去年年中推出的《世界遊戲大全51》.
《世界遊戲大全51》集合全世界51種經典遊戲,包含桌遊,棋類,啤牌等等,甚至各種熱門運動如足球,棒球,拳擊都有收錄.乍看之下,收錄嘅都係經典遊戲,睇落十分老土,但親自玩落就好過癮,其中一個最令我著迷嘅係一款「猜顏色」嘅邏輯推理遊戲,需要從六個顏色嘅大頭針估中隱藏嘅四個,十分燒腦,消磨時間或攝時間過過癮絕對一流.基本上一個人玩嘅話,可以玩晒51種收錄咗既遊戲.
可自行調教規則 由唔識玩到變高手
特別推薦嘅係各類啤牌同棋類遊戲,有好多遊戲可能你平時根本無接觸,例如西洋棋同日本將棋,玩落先知原來好好玩,而且佢每隻遊戲都有精簡又易明嘅解說,新手都輕鬆上手,絕對唔怕唔識玩.而最緊要嘅係每隻遊戲可以自行調教規則,新手可以關閉全部額外規則,只玩基本規則由淺入深慢慢上手.例如飛行棋可以選擇擲三次或一次骰仔先,唔怕擲一次玩到完都未擲到六去「起機」,或者允許「堵棋」唔比其他人超越自己,更添戰術性.
相聚遊玩方便面連 排列遊玩新奇有趣
除咗單人遊玩,遊戲都支持多人遊玩(2-4人),相聚遊玩同埋線上對戰,要注意嘅係,有部分遊戲唔可以多人用一部機玩晒,畢竟打麻將,打啤牌都唔可能將一個畫面分成幾個比人睇哂啲牌.不過其中「相聚遊玩」可以同朋友面對面連機,只需每人帶一部機出街就可以玩晒咁多款遊戲,十分豐富又方便;而「排列遊玩」更係突破機能限制,可以將二至四部機拍埋一齊玩,擴充遊戲場景同可視畫面,不過呢個功能可以應用嘅遊戲唔多,算係雞肋,最能發揮嘅係遙控賽車,可以接駁產生出唔同樣嘅賽道.
觸控模式更添臨場感 考技術考反應
當中,呢款《世界遊戲大全51》最為有趣的是「觸控模式」,只要將Joy-con拎走,將螢幕轉一轉,Switch機身就搖身一變成為一個縮小版的萬能遊戲盒,秒變成棋盤,甚至係氣墊球臺都得.對戰唔再係鬥禁手掣,而係運用你喺現實嘅力量,技術,智慧將你嘅朋友壓倒勝出,呢種滿足感很是痛快,筆者強烈建議買咗嘅朋友試一試呢個「觸控模式」玩捉棋同氣墊球,絕對可以同朋友伴侶玩得不亦樂乎,算係《世界遊戲大全51》嘅一大賣點.另外,喺「觸控模式」之中如果你有咩不滿,都可以隨時物理式「反枱」,賴帳重新再玩!
《世界遊戲大全51》介紹影片:


text:
文章最後有葉翠翠的“黑歷史”文章,想看的話,可以拉到最下面.
近年嚟嘅港姐一直備受外界嘅批評,呢位港姐啱出道嘅時候,都系備受外界批評,但佢系奪得冠軍出道嘅.
前港姐冠軍葉翠翠呢排剖腹產開刀順利誕落咗第二個仔,產后等做休息嘅佢好快就喺社交網站上面上載咗佢哋一家四口嘅相,開心合照報喜.
葉翠翠留言寫道:“小小王子嚟到我哋嘅家庭,佢重九磅,好健康!生產嘅過程好順利,我聽到小小王子嘅哇哇哭聲,真系好感動……”!
葉翠翠自懷二胎以來一直不斷噉做嘢賺取奶粉錢,所以可以講系我哋一直望小小王子嘅成長.
事后,葉翠翠都接受咗香港媒體嘅訪問,佢開心噉表示:「我已經有過生第一胎嘅經驗,而且第一胎都系過預產期提前,所以呢次第二胎就會有好多嘢都知點,但喺開刀之前都有少少緊張.”
葉翠翠都攪笑噉講:“最攪笑嘅系我同老公講,叫佢幫我睇清楚寶寶多唔多頭發,有冇胎記,當我知佢一切健康正常嘅時候,我成個人都安樂喇.”
產后嘅葉翠翠恢復得都唔錯,預計喺七月四日就可以返屋企休息.
其實喺葉翠翠懷第一胎以嚟到而家嘅第二胎出世喇,都可以講外界系有好多唔同嘅聲音,多啲嘅人系講葉翠翠佢隔上一胎產后嘅時間相隔冇一年,就懷上第二胎,噉嘅身體唔好,但系葉翠翠都唔理出便點講,定系按自己嘅諗法去做.
喺生產第二胎之前,葉翠翠都有透露佢今次嘅大碼寶寶,因為佢喺產前嘅一段好長時間都唔可以親自唔可以抱下大仔,好多嘢都要假手于人,因為醫生話佢呢胎特別大,有好多嘢都唔可以做,有好多嘢都要禁止去做,所以佢都乖乖噉聽醫生嘅嘢.
即使有好多嘢葉翠翠都唔可以做,一開始佢都表示自己肯定系有啲唔開心,但而家見到二胎出現,相信之前經歷嘅一切都系值得嘅.
所以葉翠翠好快噉就喺社交網站上下發布咗佢哋一家四口溫馨嘅相.
或者而家大仔嘅年紀比較少,有好多嘢,佢都唔知,但系有一件事肯定嘅系,大仔嘅成長過程中,系有人傍住佢一齊大嘅,可以一齊打鬧,一齊分享,一齊玩耍
喺童年時都有一個伴噉你,小作相信葉翠翠諗到呢一啲,就會覺得好開心.
Like MisshkNews Facebook!不出门也能知天下事~


text:
如果話夏天就係陽光與海灘,咁講起冬天就一定係漫天嘅雪景~
作為日本最北嘅島嶼,北海道可謂擁有亞洲數一數二嘅超美雪景!
最近著名全球連鎖酒店安縵(Aman)就正式進駐北海道二世古(Niseko),將會喺二世古地區藻岩山上嘅原生態自然保護區內起度假村「Aman Niseko」~
二世古,又名新雪谷,係一個以滑雪聞名嘅城鎮,因為降雪量多,而且雪粉質感幼細綿密,Amen今次嘅新酒店正正睇中呢到壯麗嘅山脈同溪流~
呢到嘅客房全部都係獨立式公寓,單棟嘅別墅坐落喺雪白嘅森林中,等住客可以悠然地欣賞原始嘅自然風光~
為咗令酒店更加則合大自然嘅感覺,全部房間裝修都會使用原木,更加設有大面積嘅落地窗同玻璃門,令住客好似365度都被大自然環繞~
除咗大自然風光係一大賣點,其實酒店今次嘅定位主打水療養生,除咗舒適寬廣嘅酒店空間,更設有有私人嘅水療池
Aman Spa提供嘅套房內有水療服務,芬蘭桑拿浴室同埋帶淋浴,溫泉嘅大型溫泉水療區;室內游泳池同溫泉面向露台,冬天時就可以望住浪漫嘅雪景,白雪紛飛下浸溫泉
除咗雪景超靚之外,其實二世古一年四季都有其獨特嘅景致,好似秋天就可以睇到一整片紅葉林!
Aman Niseko其實係安縵繼東京,伊沐,京都後喺日本第四間酒店,預計將會喺2023年正式開業,不過酒店優越嘅地理位置同優秀嘅設施已經令人非常期待!
*以上資訊只供參考,如有任何變化或更改均以現場情況或商戶決定為準*


text:
無人山徑你夠唔夠膽行? 山腳睇寮屋區遺址 慈雲山東南坡直通沙田坳道
慈雲山其實真係可以上山,從慈雲山邨配水庫遊樂場既可從高位遠眺海景,亦可以沿山路直通沙田坳道,而黃大仙配水庫遊樂場旁邊就係沙田坳道,可以直上獅子山方向,兩個配水庫遊樂場都位處慈雲山,倚靠山邊,屬真正無人山徑,可以兩個人散吓步拍拖閒遊.
兩個配水庫遊樂場都硬地足球場等設施,比較陳舊,不過尚算廣闊,黃大仙配水庫遊樂場內有舊式配水庫設施,據悉九龍皇帝行宮曾經喺附近,而慈雲山邨配水庫遊樂場更加可以從背後小山徑上山,從高點享受附近一帶市區景,甚至可以眺望維港海景.
慈雲山邨配水庫遊樂場背後有一道隱蔽山徑,旁邊有觀音廟,位置為慈雲山東南面山坡,可由此路直通往沙田坳道法藏寺附近,甚至連接獅子山,飛鵝山,雞胸山,小山路鮮有人提及,除咗經過慈正邨,各廟宇,重要經過墳場,據稱位置好重陰氣,百無禁忌兼唔畏懼嘅人先適合行走.
除此之外,山腳底重有一處幾特別嘅廢棄地方,可見此地有唔少破舊階磚,甚至舊渠,屎坑,通通已明顯被拆卸.事實上,呢度係昔日鑽石山寮屋區遺址,政府廿年前早以低層寮屋生活環境惡劣為由進行清拆,將居民安置於公屋內.而寮屋區接近電纜塔底,山溪,佔地唔小,不時有老人家喺度捉棋.政府原意清拆後作重建發展,惟至今未有任何動工,舊式寮屋區小屋蹤跡隨處可見,成為上咗年紀人士嘅捉棋之地.
E.A.Tips﹕
(1)如想去足球場或跑步,比較建議去附近蒲崗村道體育館,既有超闊緩跑徑,亦有大型足球場,看台,更有沖洗設備,而慈雲山邨配水庫遊樂場則連洗手間都無,反而黃大仙配水庫遊樂場都有洗手間.
(2)慈雲山邨配水庫遊樂場背後係墳場,山徑亦需經過墳場,要尊重先人,保持安靜,除非閣下百無禁忌,否則小山徑其實未必適合一般人行.
(3)可乘搭3D或3M巴士路線,於慈雲山(南)巴士總站或蒲崗村道學校村落車.
(4)從Google地圖只見綠色虛線,路線唔清晰,未必個個適合行,比較適合膽大又有經驗嘅山友去行.
(5)從慈雲山毓華街行到盡頭,經過德愛中學,中華基督教會協和書院,救世軍卜維廉中學,可沿路上慈雲山邨配水庫遊樂場同寮屋區遺址.


text:
《 不死軍團 》想幾時死都唔到你話事!
首先我覺得《 不死軍團 》中文戲名改得不夠貼題,佢哋唔係一隊「軍隊」或者「軍團」,鎗火炮彈亦都唔係呢套戲嘅重點,所以唔好一心想睇啲震撼嘅大規模激戰場面而走去睇.
佢哋係得幾丁友嘅秘密小隊,唔知點解每隔一段時間(數以世紀去計),呢個世界就會誕生一個點整佢都唔會死嘅人,然後佢哋會聚集埋一齊,由佢哋之中最老嘅一位 - Andy(Charlize Theron)帶領底下去進行一啲不為人知嘅任務.呢個咁驚世嘅天賦,你估俾人發現咗會點?無錯,總有啲陷_鏟想拎嚟做壞事,想將佢哋一網打盡,進行會令佢哋生不如死嘅研究.喺呢段非常時期,「新生兒」Nile 誕生……
電影時長兩小時,節奏略慢,但劇情尚算豐富.雖然劇情唔難估到,但我會想睇角色之間關係,性情上有咩轉變,所以一路睇落去都無pause嘅衝動.動作場面離不開,但期望值大家可以降低返少少,反正佢嘅定位睇落都唔係完完全全嘅動作娛樂大片,即係同Netflix《鬼影特攻:以暴制暴》性質唔同.
觀眾由一個新生兒嘅角度去瞭解呢班人,佢哋會話你知當初經歷過嘅嘢,大家嘅簡單背景之類,觀眾亦都跟住呢位新生兒慢慢成長,對「 不死軍團 」嘅觀感都會慢慢轉變.呢班「死老嘢」唔會企係高地去教訓呢個新仔,反而真係當佢好似屋企人咁樣,性格非常討人喜歡,呢樣嘢唔知點解睇到我有少少感動,感動角色嘅設定唔係啲傳統老土嘢.
死亡唔係你同我或者戲入面嘅角色可以主宰到,最後發現原來咩生命都會有完結嘅一日,個腦會諗緊啲咩?會反而努力咁去求生?定話終於都等到呢一日可以了結一切呢?班角色每一個腦入面都應該有唔同嘅答案.
最後尾舖咗條伏線,而呢條伏線正正就關於我睇完套戲好想知嘅嘢!所以如果佢出第二集我都一定會追.今集大佬Andy同新仔Nile嘅篇幅比較多,希望團隊其他三位成員下次可以重啲戲份,同埋Andy要保重,希望下集都有佢.


text:
20 MAY 2011 (FRI)
係小小豬細細個嘅時候都買過一張COMBI HIGH CHAIR,隨著方便小豬媽用嚟照顧小小豬,所以張HIGH CHAIR已經過左小豬媽屋企.
之前都冇諗過要係自己屋企都買張HIGH CHAIR,因為小小豬多數時間都係小豬媽屋企嘛.但依家我地多數俾小小豬坐係張HIGH CHAIR度食粥粥同睇電視.
係我地自己屋企冇HIGH CHAIR就真係好唔方便,所以經我地認真諗過,都係決定買多一張HIGH CHAIR放係自己屋企.(邊個叫小小豬有兩頭住家,真係唔慳得依啲錢呀!)
我行都去過吉吉島,荷花嗰啲睇過,如果普通唔洗瞓嗰啲款一係就好貴,平嗰啲又好唔靚,最後有朋友叫我係YAHOO拍賣場睇吓,睇左好耐,又考慮左好耐,終於都決定買左依一張HIGH CHAIR啦~
整體上張HIGH CHAIR都幾好,不過好明顯個圖案同我係網上睇係唔同,再加上佢地個售後服務就真係勁差,要俾一百個差佢呀!
事緣我係上星期五已經過左數俾佢,仲SEND埋E-MAIL俾佢留低聯絡電話俾佢,點知等到星期日都仍然未收到佢嘅來電,咁我就依照拍賣場所提供嘅電話打俾佢,點知打左成日都冇人聽,最後我係星期一下午就收到佢係拍賣場俾我一個好評短訊.
跟住我即刻打電話俾佢問啦,今次終於有位男仕聽,我再向佢問清楚有關送貨細節啦,佢就話已經安排左星期四送貨,到時下午送貨公司就會再打俾我地確定個時間,叫我到時等送貨公司電話啦!
係依個時候我都真係嬲嬲地,乜佢唔係應該問左我幾時OK先安排送貨?佢又知我屋企嗰日有人收貨?不過都算啦,叫自己唔好激氣,總之張星期四可以收到貨就算,我地自己就時間啦.
咁星期四我就叫大肥豬留意個電話,約好個送貨公司等收貨.點知等到六點幾都仲未收到任何電話,我見都好似唔係好對路,所以就打番電話去賣椅嗰位男仕問清楚,點知佢一句答我:我已經交左俾運輸送貨,我都唔知乜問題,你等佢地聯絡你啦,如果七點後都冇,就要應該要明天先到啦!
聽完之後真係勁嬲,點解佢咁不負責任,張椅係我同佢買,佢係唔係都應該幫我跟進一吓呢,唔係將個責任交俾個運輸公司.
雖然張HIGH-CHAIR終於都係今日收到,不過都真係極度不滿依間公司囉,相信我之後唔會再幫襯佢呀!(真係唔明白點解佢係YAHOO拍賣場可以咁高評分呀)
講真,我都好少係BLOG度寫啲負面嘢,不過佢真係激到我成肚都係氣,要發洩吓先得呀!
雖然佢係衰,不過如果係度公開佢個名,好似唔係咁好,俗語都有話『斷人衣食,尤如殺人父母』,所以如果大家想知係邊間公司,可以留言問我呀.


text:
嚟到最後一期,我會重點教大家剩底嘅 Homologous Series 嘅必識 Reaction,以及每年 DSE LQ 必出 3 分以上嘅 Inter-Conversions 題型.
好多同學對住呢啲題型都無從入手,但其實有套拆題思維可以比你從多角度去推論翻個答案出嚟!同時由於成個 Organic Chemistry 內容十分之多,加上跨課題題型亦唔少,所以我會留一堂時間同大家重點操練前兩期學過嘅 Organic Chemistry DSE 題型,務求大家可以全方位掌握 DSE 嘅實戰技巧!
然後我會教大家幾個 DSE 常問嘅 "Laboratory Preparations of Simple Carbon Compounds" 嘅方法,當中有咩要背有咩唔洗我會係堂上逐一話你知!
最後就會同大家介紹翻三大 "Important Organic Substances",分別係 Aspirin, Condensation Polymers 同埋 Detergents.呢幾個 applications 係 DSE MC 每年梗有 1 - 2 分,加上成日都會係 DSE LQ 部分出 Essay 題型.以 2021 DSE 為例,佢就出咗條佔 5 分嘅 Essay 題型,要求考生透過 Nylon-6,6 呢個例子去解釋 Condensation Polymers 嘅原理!
**注意:此課程只針對底子較差,但想把握機會衝星嘅 2023 DSE 同學!** 係呢套課程入面,我會以高強度,高效率嘅方式幫你**極速重溫 DSE CHEM 嘅所有考核課題**,同時將**最強嘅解題思維,實戰做題技巧**,一次過傳授比你! 呢套課程過往已成功將無數同學由 lv 2 直接衝上 lv 5+ 水平,我可以保證你未來所投放嘅時間效益將會最大化,助你係 DSE CHEM 中奪星而回!


text:
《Unicode String長度點計你真係知?》
睇下一條String有幾長 可以用咩法?
IT9你玩我下嘛 length吖嘛
三歲細路仔都識啦
真係?你真係識?
等我哋開個Javascript console睇下
恭喜發財 length
4個字吖嘛 都話三歲細路仔都識㗎啦
吓?講呢啲?
1 2 3 4 5 一隻手都數得哂
咪5囉 5個字囉
哈 真係要講呢啲?
有分別咩 咪又係一樣
哈?點解係6個字㗎
點解會係6個字㗎
到底點解會係噉㗎
回帶到1993年 Unicode 1.1定稿嘅時候
只係定義咗三萬四千幾隻字
三萬四千幾隻字
喺二進制要用幾多個bit先至可以表達到呢?
答案就係16個Bit
而絕大部份嘅電腦都係以8-bit為1個Byte嘅
並且以1個byte為最細嘅定址單位
噉16 bit啱啱好兩個byte順住排
都可以表達到65536個組合啦
用咗喺三萬四千幾隻字之後
都仲有三萬幾個士啤空間 綽綽有餘啦
噉所以就制定咗UCS-2呢種編碼方式
固定梗死用兩個byte 去表示所有Unicode嘅字符
當然喺1993年 大部份嘅使用者都係用英文
而英文加數字加埋符號
加埋都係得嗰百幾個字
其實7個bit 又或者1個byte就裝得哂
當大部份嘅文字數據都係用英文嘅時候
如果要轉哂做UCS-2嘅編碼其實好浪費空間
所以呢 就制定咗另外一隻UTF-8嘅可變長度編碼方式
一般英文用1個byte就夠表達
到要表示其他語言嘅字嘅時候呢
先至用返兩或者3個byte
Windows,Java甚乎至之後嘅Javascript
都揀咗用UCS-2作為內部保存string嘅編碼方法
喺UCS-2編碼底下 要知道條string有幾長?
好簡單啫 因為梗死一個字兩個byte
所以將條string佔用嘅byte數 除以2
就知道答案喇
Unicode 1.1達到咗佢最初嘅目的
就係將所有當時電腦可以表達嘅字
都收哂落統一嘅編碼裏面
各個歐州語言 中日韓 等等
都可以用統一嘅編碼表示 真係皆大歡喜呀
然之後科學家就有一個更高更大嘅目標
就係務求將古今中外嘅字都收哂落Unicode標準裏面
但係我哋打開本康熙字典睇一睇呀
裏面就已經有成四萬九咁多隻字 哈哈
可想言之呀 UCS-2所只能夠表達到65536個字符
其實真係唔係好夠用
到咗1996年 Unicode 2.0就確立咗新嘅字符上限
由原本0到65535個 提升到百幾萬個
UCS-2被退役 更新成為UTF-16編碼方法
UTF-16去表達第0到第65535嗰啲隻字嘅時候
都係同UCS-2一樣 都係用嗰兩個byte
但去到表達第65536去到百幾萬嗰啲字嘅時候呢
就要用4個byte喇
UCS-2本來係固定長度 去到UTF-16嘅時候呢
就變咗做可變長度嘅編碼方法
而當呢啲系統升級嘅時候
佢嘅length嘅function 因為有各種原因呢
都係要keep返做係byte除以2嘅計算方法
噉所以當要表達呢一個字
又或者呢一個Emoji嘅時候
佢哋都係2000年之後先至編入去Unicode嘅字
用UTF-16表示法呢 其實就佔用咗4個byte
所以length得出來呢 就係會等於2喇
長度陷阱只有一個?
少年 你太年輕喇
我哋睇一睇呢個歐洲字符嘅字
length係1
又睇一睇呢一個
length竟然係2
但係佢哋兩個真係同一個字
無論你放到幾大去睇都好
都係同一隻字
噉今次又咩嘢事呢?
Unicode係有一種組合嘅機制
例如好多西歐語言都用到嘅重音符號
都可以用呢啲組合嘅方法去表達
2017年所定嘅Unicode 10 裏面嘅Emoji規格
更加係將呢個玩法發揮到極致呀
例如呢度咁多個Emoji
係會合得埋出咗一隻字
Unicode喺制定嘅時候
為咗方便可以從舊嘅編碼標準
過渡到呢個新嘅Unicode標準
所以喺表達呢一個字嘅時候
都可以用返另外一個已經組合嘅版本
兩個版本喺顯示上面呢都係同一個字
但係背後嘅儲存內容就唔一樣
需要嘅時候 就要用返Unicode Normalization嘅方法
將佢哋轉換成NFC又或者NFD嘅編碼方式喇
講到尾想知條string有幾長
就要睇下你用來做咩啦
如果係要放喺database裏面
有空間嘅長度限制㗎話呢
就應該先用咗一啲編碼方法 再數下有幾多個byte
如果係為限制一個顯示嘅長度嘅話呢
就應該用你最後嘅字型render咗出來
再度下有幾長喇
嘩真係數個string有幾長 都原來咁鬼複雜
係咪真係覺得 撳個Like
同埋撳個Subscribe掣 簡單好多呢
即刻試下撳下個Mouse Click一Click
好簡單㗎咋 簡單十幾倍呀


text:
光合作用
光合作用(粵拼:gwong1 hap6 zok3 jung6,英文:Photosynthesis)係指植物以光作為能源,將二氧化碳同水,轉化成為葡萄糖(Glucose)同氧氣嘅過程.植物會利用大氣中嘅二氧化碳,泥土中吸返嚟嘅水,加埋自己本身有嘅葉綠素,利用太陽光供給嘅能量,製造成糖分.好多粒糖聚埋一齊就會變成澱粉,植物會以澱粉嘅形式嚟儲存過多嘅萄葡糖.除咗糖粉之外,氧氣係光合作用嘅副產品(亦有佢係新陳代謝廢物嘅講法),呢啲氧氣會被釋放出大氣,維持大氣中氧氣嘅含量.光合作用除咗係自養生物嘅食物來源,重係呢個世界上其中一個非常重要嘅生物化學作用,因為全地球嘅生物都依賴佢所製造出嚟嘅氧氣同糖份嚟生存.好多綠色嘅生物,好似藻類,高級植物,某啲細菌,都會做光合作用.
總結[編輯]
成個光合作用好複雜,最簡單而又最多人知嘅講法,就係用水加二氧化碳變成糖加氧氣:
6CO2 + 6H2O + 光 → C6H12O6 + 6O2
6個二氧化碳分子 + 6個水分子 + 光 → 葡萄糖 + 6個氧分子
詳細啲嚟講,光合作用係分兩個階段,第一個叫光反應或者光化反應,呢個反應係指葉綠素或者其他葉片中嘅色素收集太陽光入面嘅能量,將呢啲能量暫時存放係一啲粒子令佢變成為高能量粒子.呢啲高能量粒子(即係NADPH 同埋ATP)會用喺第二個階段度,呢個階段叫暗反應或者固碳作用,並涉及卡爾文循環.呢個循環會用二氧化碳同埋先前嗰啲高能量粒子嚟造3-碳化合物,氧氣同埋將還原咗嘅NADPH2氧化返做NADP.
由卡爾文循環造出嚟嘅三碳化合物(3-磷酸甘油醛,Glyceraldehyde 3-phosphate),就會離開卡爾文循環,用嚟造糖.
植物[編輯]
大部份嘅植物都係光能自養生物,即係話佢哋都可以依賴光能嚟將無機物變成有機食物.光能除咗嚟自太陽光之外,重可以係其他光源.佢哋唔使食其他生物嚟攝取佢哋嘅養份都可以維持生命,所以佢哋又叫做生產者.而自養生物重有另一種,稱為化能自養生物,佢哋用化學能嚟代替光能做「光合作用」,稱為化合作用,用同樣原理製造到食物,呢啲化學能嚟自氧化還原反應.
光合作用所需要嘅能源,完全嚟自光中嘅光子.呢啲光子打中咗葉入面嘅還原劑,即係水,然後將水打散(稱為光解),得出高能量電子同埋氧.呢啲高能量嘅電子會經過一連串嘅電子鏈,釋放出能量,製造ATP同埋NADPH,提供能量進行化合反應.呢啲化合反應簡單啲嚟講就係將二氧化碳入面個碳還原返做碳水化合物(其中一種係糖),所以又叫固碳作用.
n CO2 + 2n H2O + ATP + NADPH → (CH2O)n + n H2O + n O2,
n 係根據最終合成出嚟嘅碳水化合物嘅構造嚟定義
暗反應造出嚟嘅三碳,除咗可以用嚟做糖之外,重可以用嚟做其他有機化合物,好似纖維素,其他脂類同胺基酸嘅生物合成中嘅基礎化合物,或者用嚟做細胞呼吸作用嘅燃料.其實除咗做纖維素呢個用途之外,當其他動物食咗植物之後,呢啲三碳俾動物吸收咗之後,喺動物身體入面都會用做到呢啲用途,呢啲靠食自養生物嚟維生嘅動物稱為異養生物.就結果嚟講,細胞呼吸作用可以作為光合作用嘅相反,呼吸作用就將食物同氧氧化為二氧化碳同埋能量,而光合作用就將二氧化碳同埋能量還原為食物同氧氣.不過,佢哋係用完全唔同嘅過程同機制做呢個轉化,所以絕對唔可以混為一談.
植物利用葉綠素嚟吸光做光合作用,所以大部份嘅植物睇起上嚟都好似綠色咁.不過,好多時葉綠素重會有其他輔助色素幫手吸光,好似胡蘿蔔素同埋葉黃素咁.佢哋同葉綠素一樣存在係葉綠體入面.雖然植物綠色嘅部份都有葉綠素,但主要都係樹葉負責吸光.而葉肉細胞每平方微米中,就擁有大約五十萬個葉綠體.
藻類以及細菌[編輯]
藻類雖然比起陸上植物嚟講,構造比較簡單,但佢哋做光合作用嘅過程同陸上植物毫無分別,而且佢哋重比陸上植物擁有更多嘅輔助色素,所以佢哋又紅又綠,有好多種顏色.佢哋全部都會製造氧氣,而且大部份都係自養生物.佢哋有部份嘅異養生物,因為佢哋靠吸收由其他生物製造嘅物料.
而能夠進行光合作用嘅細菌,由於佢哋無細胞膜包住嘅細胞器,故此佢哋唔會有葉綠體.所以佢哋嘅光合作用會喺細胞入面進行.好似藍藻咁,佢哋有同葉綠體非常相似嘅細胞膜,並且係唯一可以進行有氧氣製造到出嚟嘅光合作用嘅原核生物.所以葉綠體除咗被認為係由細菌同另一啲生物演化而成,重被認為係藍藻嘅祖先.其他可以進行光合作用嘅細菌,佢哋會好多唔同種類嘅色素,稱為菌綠素,但係就唔會製造氧氣.咁有某部份嘅細菌,喺光解中,會用硫化氫代替水作為還原劑,並製造硫而唔係氧作為廢物.
過程[編輯]
光合作用分為兩大步,第一步係將光能轉為化學能嘅光化作用,第二步就係利用轉化咗嘅化學能嚟做固碳嘅固碳作用,其中包括卡爾文循環.
光化作用[編輯]
光化作用(英文:photochemical reactions,light-dependent stage),又稱光作用,發生喺擁有葉綠素同埋葉綠體(或者擁有類葉綠體細胞膜)嘅細胞度.呢個作用並唔涉及任何酶.步驟:
電子激發[編輯]
喺光合作用,可見光中嘅光子係一個能量供給者.當光子打中葉綠素,其中一啲電子就會被激發.一般嚟講,當電子被激發,會被視為唔穩定,咁就會發生幾個情況,放返啲能量出嚟穩定返自己,第一個係變螢光,第二個就係發熱,第三個就係將啲多咗嘅能量畀隔離嗰啲粒子做反應,呢個情況又叫做共震轉送或者電能傳送,而第四個情況就會將嗰粒好高能量嘅電子掉畀隔離嗰粒粒子,但呢個情況會令粒電子所帶住嘅能量變少,呢個情況叫做電子傳遞.第三個同第四個情況就會引致光合作用.
一般嚟講,大部份嘅植物都有幾種唔同嘅葉綠素,而佢哋絕大部份都有葉綠素a 同埋b,再加多幾種唔同嘅色素,嚟將可吸收嘅光系增多,作為一個互補機制,令佢哋可以吸收多啲嘅能量做反應.呢啲都可以算係某啲自養生物嘅適應性,好似一啲生得比較矮嘅植物,或者生於較深海域嘅生物咁,佢哋未必夠人搶光,或者啲光根本入唔到去咁深嘅海域,所以佢哋就要有好多種唔同嘅色素去幫佢哋收集足夠嘅能量.咁成個負責吸光嘅系統就叫做光化系統.
一塊葉入面可以有好多個光化系統,不過喺入面就只得幾粒葉綠素會連到去光化反應中心,而幾粒葉綠素先會專係用嚟將啲光能轉做化學能.加埋先前提到嘅色素,佢哋會將吸收到返嚟嘅光能傳到去光化反應中心進行作用.
當塊葉俾光打中,其中有啲收光粒子嘅電子被激發,就會將激發能量過畀隔離嘅收光粒子,一路直到過到畀光化反應中心嘅葉綠素.呢粒葉綠素會被激發,然後會由電子捐獻者度升級一粒激發咗嘅電子去電子接受者,令到原本嘅電子捐獻者少咁粒電子,而電子接收者就多咗粒電子,於是就形成「+」同「-」二極.呢個光激發最後引致電子極差並誘發後嚟嘅氧化還原反應鏈.


text:
「措施」
其實個政府係唔係真係傻㗎?當然明白最近大家嘅防疫意識開始減低,但係出街唔可以多過四個人,食飯一抬又唔多過四個人,餐廳要每一台至少隔開一點五米.而措施係今晚六點鐘生效,咁今日結婚嘅新人點算?無啦啦話實施就實施,咁究竟邊個埋單先?如果一早封關,然後全部強制入隔離營,相信感染人數應該會少好多.當然有啲人會好自私咁唔理其他人,不過如果無乜嘢嘅話都真係留返係屋企好啲!
「疫情」
本來香港嘅疫情都唔算太差,甚至乎係都算叫做受控,雖然個垃圾政府點都唔肯封城但係好彩我哋香港人都已經習慣咗唔會靠佢哋.亦都因為經過沙士一役,大家嘅防疫措施做得好,最起碼個個都會戴口罩,唔會覺得隻肺炎兒戲!不過因為之前由海外返嚟嘅人實在太多,近日嘅感染個案日日都雙位數字.而今日起好多娛樂場所都要關閉十四日.真係唔單止將店舖嘅營運問題雪上加霜咁簡單.
「玩完」
講到尾究竟疫情幾時先至會完結,大家仲要捱幾耐?咁樣落去真係唔知頂到幾耐.就算香港捱過咗,但係世界各地仲未搞掂.今次嘅影響究竟會有幾多人失業?一般嘅公司營運都真係最多只有三至六個月嘅現金作儲備.再加上好多行業完全做唔到生意,基本上真係等執笠.所謂嘅補貼或者支援其實都唔係個個行業都涵蓋到,本來大家覺得第三季仲有機會可以有啲起色,不過而家咁樣,今個 2020 年睇落都真係玩完!


text:
30年濕疹無限地獄翻發 絕對反擊
我有濕疹都成30年啦,有時發作上黎痕到人都癲,但又唔好意思係客面前去R,唔去R佢呢,真係痕到做野集中唔到精神.有次啲關節位出晒血,西醫開左2星期既類固醇,係屋企灘係床度2個禮拜,成個人灘到直一直,完全做唔到嘢㗎,真係勁難頂.
除左手手腳腳都爛到出血,仲起到粒粒雞皮咁,塊瞼都甩皮甩到連堂眉都生唔到,發哂炎
之前真係無咩野係未試過,D瑞士澳洲嘅有機天然產品呀,食又試過生酮飲食啦,中醫針灸都有睇過,仲買埋D死海鹽呀蔗糖咁浸全身,真係乜都試過哂,夾夾埋埋都洗成十幾萬,都無用.用到心都灰埋,近呢幾年都係用下lotion,玫瑰油嗰啲,但求保下濕就算.
之前好嚴重睇西醫,開哂類固醇,都睇左成2000幾蚊架,效果係好勁呀,去到完全康復哂咁,但係只係維持到半個幾月貨仔,好完一輪跟住又黎多次啦.
大概一個月前,朋友介紹我用卡倫萬用膏佢有個專利配方,搽咗幾日已經feel到皮膚無之前咁紅,D傷口埋口得好快,而且超濕潤,一支搞掂,真係好有效.
佢有個專利配方,搽咗幾日已經feel到皮膚無之前咁紅,D傷口埋口得好快,而且超濕潤,一支搞掂,真係好有效.
用左萬用膏7日,改善好明顯,無之前咁紅同爛,脫皮好左好多,比想像效果好好多.尤其係塊臉,你睇我條眉,終於都生到眉毛啦!我而家習慣都係帶枝旁身,有時天氣轉或者空氣轉差都會搽D打個底.


text:
有啲客人問我係咪一定要用澳洲原生嘅材料呢?
其實我都想解釋一下,都唔想佢經常缺貨.但係每一個產品嘅製作,其實都試咗好耐,無論個配方入邊嘅成份,成份嘅份量.每一個材料嘅來源都好影響嗰個產品嘅效果.改配方嘅材料,其實係要重新再試過哂.當然有部份嘅材料係比較common,你可能有多個supplier可以比到你,但係我哋選擇用澳洲原生嘅植物材料,就唔係咁多地方會搵到,而且有部份我哋嘅材料仍然係野生採摘,需要原住民係入樹林採摘.
澳洲原生嘅植物又有幾咁特別?點解我哋最後選擇用澳洲原生嘅植物呢?
因為整個系列我哋都想個「抗氧化功能」非常好.而家世界嘅空氣污染好大,我哋又唔係有好健康嘅生活習慣,自由基對我哋嘅影響其實比以前嘅年代早咗對我哋皮膚有影響 ,變咗好多人好後生皮膚就變差,暗啞,油脂分泌唔好之類嘅問題出哂嚟,所以我覺得成個系列嘅抗氧化係最緊要.
咁當然啦~初熟皮膚去到已熟皮膚嘅,更加係必需要抗衰老,抗皺紋,所以呢啲成份係好重要.
你知道澳洲嘅太陽係好猛好猛,臭氧層穿咗個窿係喺澳洲上面.澳洲可以係好乾好乾但又好曬好曬嘅.嗰度嘅植物,其實要應對咁嚴峻嘅天氣,咁猛烈的太陽,佢哋自身就發展咗一套系統去保護自己免受呢啲自由基/氧化物嘅傷害.呢啲成份正正可以放喺我哋嘅護膚品入面,好啱我哋希望做到嘅效果.所以就決定選用澳洲呢啲獨有嘅植物成份.
天然會唔會冇效果?
有好多人好想轉用天然嘅產品,但又好怕天然但冇效果,或者效果會唔會好慢.所以我哋選擇材料嘅時候,除咗頭先講必需要抗氧化嘅功能做得好好之外,配方嘅預期效果唔會要好耐好耐先見到嘅.而我哋揀嘅成份就係大大提升咗個效果,你唔駛要等好多個月先會見到.我哋選啱咗材料,其實天然嘅產品都可以好快比你見到效果.
介紹一下我哋嘅護膚品入邊其實有咩係澳洲原生嘅成份
眼霜
其實一小泵呢個份量,點喺手指尾.之後就用印,印在眉骨,眼尾同眼袋下面,最後喺眼尾稍為打下圈.大家唔好來回來回咁樣搽,我哋係要用印嘅方式用,因為來回咁搽,好容易會令到眼腫.
呢個眼霜成份好豐富,有沙棘油.之前介紹過我哋支oil serum美肌油,入邊嘅主要成份係沙棘油.沙棘油有190種嘅營養素,仲有佢係非常高抗氧化,係人蔘嘅抗氧化值嘅四倍,同埋佢有Omega 7.另外,眼霜入邊有重嘅青瓜味,佢有青瓜籽油,有好高嘅維他命E,亦都係好好嘅抗氧化成份同埋可以去腫,如果好容易眼腫嘅朋友就好適合呢個眼霜.另外,佢有紅酒萃取物,又係好抗氧嘅.如果配方適合,我都會放落去.盡量令大家少啲出細紋,緊緻返眼部肌膚.同埋呢啲成份會幫助增生骨膠原,細紋就少啲會出現喇.
眼霜有兩個澳洲原生植物嘅成份,一個係阿斯彭檸檬.佢有咩咁特別呢?經過研究分析佢嘅成份,其中成份Terpenoids,係一個萜類嘅物質.呢個物質有強力嘅抗皺紋功效,同埋佢會減少色斑.另外,佢有Flavonoid glycosides,呢個成份會刺激骨膠原增生,咁骨膠原豐滿同豐富,皮膚就彈性好啲同埋細紋少啲喇.
另外一個澳洲原生嘅植物成份就係檸檬香桃木.佢會強化皮膚,改善返質地同彈性.所以呢啲成份加加埋埋可以加強毛細血管壁,預防黑眼圈或者減淡黑眼圈.
眼霜係適合所有嘅皮膚質地,就算係敏感肌膚嘅朋友都用得.
眼霜係好難做.因為唔可以over,營養多得滯,有人會好容易出粒粒.但太少,你又覺得搽咗等於無.
爽膚水
係好受歡迎嘅爽膚水,我見有朋友立刻就買三支.爽膚水入面當然一定有我哋揀咗嘅一啲澳洲原生嘅植物.其中一個就係卡卡杜梅,佢係世界上維他命C最高嘅植物嚟.
維他命C係做乜嘢呢?有啲人話美白,佢亦都係好高抗氧化,保護返我哋皮膚免受自由基的傷害,同埋防止色素沉澱.卡卡杜梅邊入面有一個物質叫做鞣花酸,佢可以增加返皮膚彈性,另外佢有Garlic acid,呢樣嘢係幫你抗炎.所以我哋爽膚水會減少生暗瘡,另外你真係有暗瘡嘅話,你可以噴落化妝棉度敷喺暗瘡位幾分鐘,暗瘡會快啲謝,同埋無疤.當然你唔好成日多手唧佢,等佢自己謝係最好.
佢仲有一個成份好特別叫做Quandong,好似個桃咁樣嘅植物,當地土著仍然會用呢個植物做乾果,做一啲食物.佢可以細緻返肌膚,平衡油脂,均衡返面色同埋改善暗啞.
入面仲有一啲嘅生果成份,所有嘢夾夾埋埋就類似AHA去幫你軟化角質層同袪角質咁.老角質有機會令我哋毛孔變大或者容易生暗瘡.我之前有live都講過,如果我哋想毛孔細收返好,噴爽膚水呢個步驟係不可少嘅.
我等一陣可以講講個程序.即係由洗面去到尾,我每一日係點樣比大家可以參考下.
佢入面仲有檸檬草,青檸同埋佛手柑,所以好香.呢啲成份唔單止有香味,佢哋都有健康皮膚嘅作用.用我哋嘅爽膚水,最緊要唔好拍塊面.用我哋嘅產品,唔好用力拍塊面,唔好大力撳塊面,除咗拍打穴位按摩,刮痧嘅時間,平時保養你係唔需要咁大力拍塊面,我就建議大家用爽膚水,噴完爽膚水後輕按壓就得.唔夠就可以噴多一次,輕按壓多一次.咁樣就夠,唔駛拍佢.
潔面乳
潔面乳入面有野生沙漠青檸,都係澳洲先有嘅.野生即是話我哋係倚賴原住民去採摘.野生沙漠青檸會幫手吸收其他成份,同埋佢會提升返皮膚水份.佢有抗菌,抗炎同埋軟化角質.等個皮膚白淨啲,光澤啲.配方仲加咗青瓜萃取同埋青瓜籽油.
我哋亦加咗唔同精油係入面,有OREGANO,THYME,所以消炎;ROSEMARY,LAVENDER,ORANGE,CEDARWOOD,YLANG YLANG,LIME,仲有橙花(橙花其實好貴).洗面嘅同時幫大家抗菌.大家容易有暗瘡,粒粒,粉刺嗰啲嘅朋友就好啱用喇,亦都清潔得好乾淨.
必需要講一講個cleanser係點用.因為都幾多人問我.我哋嘅cleanser唔係濕面同濕手用嘅.佢個質地類似lotion,我覺得最好嘅方法係乾手乾面用,就咁捽落塊面度先,跟住攞少少水再捽,嗰陣時佢就會起泡.我哋無添加啲乜嘢起泡劑,所以佢唔係好多泡泡嗰種,不過洗得好乾淨,放心!乾面時加少少水落去,唔係因為要乳化,只不過係如果濕手濕面落潔面乳,可能水份過多佢起泡就無咁容易.然後就好似平時洗面咁就OK㗎啦.要溫柔,我哋對塊面係溫柔,溫柔咁洗,跟住用溫水沖乾淨就最好喇.
面霜
點解咁抵用?因為佢除咗有澳洲原生成份如:沙漠青檸,入面仲有手指香檸,你淨係喺澳洲先會搵到呢個材料,佢有一百七十幾種植物精華,六十幾種酮類物質!大部份係天然抗氧化物.仲有綠茶萃取,可以改善膚色,等皮膚可以光澤好多,同埋佢入面有好高嘅透明質酸,好補濕.透明質酸有兩種:一種就係動物,通常係雞冠度萃取出嚟.但係我哋就係用植物嘅,喺粟米度提煉出嚟.所有我哋嘅護膚品都係冇動物成份,vegan嘅朋友都用得.佢入面亦都有血橙,伊蘭伊蘭,玫瑰,咁你話係咪好抵買?!超強保濕,尤其係乾燥暗啞嘅皮膚就好適合用,可以減少細紋,提升返皮膚嘅顏色,佢嘅質地係cream咁再soft少少.
仲有serum,上次我介紹過我哋有兩款serum.
一款係oil serum,佢入邊有奇亞籽,沙棘等等嘅superfood.另外就有呢款serum,我哋叫佢Native serum.兩款serum嘅功效好相似,抗氧化,提亮皮膚,補水,幫你鎖返住水份,減淡細紋,色素,彈性都做到.
而Native serum,我覺得真係好鬼抵買.頭先我講嘅好多澳洲原生植物成份,佢都有!佢係最多㗎.譬如有卡卡杜梅,維他命C最高嘅植物,佢有檸檬香桃木,野生沙漠青檸.Serum係精華素,佢本身嗰成份細最容易吸收.
質地有啲gel嘅感覺,係水狀啲,薄身少少同oil serum唔同 (Oil serum係油嘅質地).佢質地好易推開同好容易吸收,唔會痴笠笠.吸收晒之後就可以搽返面霜喇.
有人問我,究竟我應該揀native serum定係oil serum?
頭先我講過兩支serum嘅功效(我覺得係好似).不過佢哋嘅質地唔同,所以我哋用質地同你皮膚去配對,去揀究竟用邊種serum先啱.
Oil serum適合秋冬好乾燥嘅時候用,或者你塊面比較乾同埋好容易甩皮嘅朋友,我就建議你用oil serum.Oil serum嘅質地就好似油咁樣,依家我每日每晚都係用緊佢,因為我係乾性嘅皮膚.
如果天氣凍你都有少少出油,尤其是T字位,或者係你本身油性皮膚你就揀native serum,爽身好多,但效果都係一樣.唔會好似oil serum咁潤,但佢個補濕都係好好.
有啲朋友又問面霜又點選擇呢?
我哋其實唔係好多款面霜嘅.頭先講嘅澳洲植物系列面霜,同埋V7妝前霜.所以其實都唔駛點揀,妝前霜其實有兩個functions,第一個係令你個妝貼啲,第二個就係防曬,入面有Titanium Dioxide.佢會幫你皮膚打咗底之後再化妝就可以貼啲,順便提亮皮膚同埋有防曬.如果我化妝,又或者出街嘅話,日頭我就會用呢個.因為有防曬功能.但係用呢個就必需要落妝.
而澳洲植物系列面霜嘅話,早晚都用得.唔使落妝.睇你有無需要用V7,如果唔係面霜就得一款.唔需要咁煩惱喇,所有嘅皮膚,even敏感肌膚都用得.
呢個就係有黃金係入面啦.呢個黃金嘅成份係幫助你吸收其他嘅成份,咁入面係高保濕成份,好多透明質酸係入面,呢個就係可以當埋sleeping mask,呢一個瞓覺都用得.
不如講講我嘅routine係點樣,比大家參考下.
我朝頭早起身就洗面啦.唔使傷腦筋啦,就係得一支cleanser (也以用洗面皂嘅).洗完面之後,我就會噴toning mist,撳下塊面好舒服,朝頭早做呢個動作我覺得其實都幾療癒.
跟住,我就會搽眼霜,如果你有噴toning mist嘅話,你就要等佢乾咗先,如果唔係嘅話,推眼霜或者面霜會難小小.以印嘅方式去搽眼霜,跟住我就會搽serum喇.冬天天氣,我係必需要用oil serum㗎喇.因為我係好乾,係面又乾,底又乾嘅.所以我就用油.跟住我就搽V7,因為我都會出去或者我有機會會化妝,同埋其實我唔化妝我面色唔夠好 (太夜瞓) 搽咗V7嘅話可以幫我改善下面色,未必需要化妝嘅,但你又想個面色好睇少少就用V7啦.
夜晚黑嘅程序呢?
我通常一係就化咗妝一係我就要落咗V7,所以我要卸妝.就用我哋個支好正嘅金盞花卸妝油.大家有冇用呀?呢支真係好好用,我哋浸咗半年嘅金盞花,有機橄欖油,佢係金黃色嘅.我哋有落乳香同檸檬落去,乳香對皮膚好好,差唔多可以落到乳香嘅護膚品,我都會落,好貴嘅護膚品入面都會有乳香,落妝油就乾手乾面用.
落完妝係必需要洗面嘅!大家記住:落妝還落妝,洗面係必需要嘅程序.
洗完面之後,我一個禮拜通常敷mask兩至三次.敷完洗乾淨塊面之後,我就會噴我哋支爽膚水,跟住就係眼霜,之後就係面霜,我就會用返Native Moisturizer.同埋我會用Golden Mask嘅,即係瞓覺嗰個面膜 (sleeping mask).我會間住咁用,同埋會睇返皮膚需要,有時覺得夜晚都好乾嘅時候,真係一定會用Golden Mask敷住嚟瞓覺.
呢個就係我嘅日常.
你唔好覺得好煩喎.慣咗就得.成個程序都係十零分鐘,除咗敷mask要廿分鐘之外.Sleeping Mask 就瞓覺先用而唔需要額外時間.其實由洗面到完左程序都係十零分鐘.一日入面用十零分鐘都好少.已經步入三字頭,四字頭嘅朋友唔可以再忽視.我地唔可以太懶㗎!


text:
珠海剝智慧齒平價牙醫推薦
所以我做足準備,上網search好多資料,包括剝智慧齒比較出名有邊D診所,拔智慧齒嘅注意事項等等.最終搵到珠海嘅維港口腔,拔上智慧齒先500人民幣一隻,下智慧齒800一隻,網友評價仲OK,而且提前book可以免檢查費,來回車費可以報銷,拔牙費仲打九折添!真係稱的上珠海剝智慧齒平價牙醫!所以我就選擇佢la~
上个月,同客服book時間之後就剝佐左邊嘅兩隻智慧齒,過佐一個星期又剝右邊兩隻.因為兩邊嘅智慧齒已經全部長曬出來,而且都唔埋阻生齒(就係有D 蔑),左側兩隻五分鐘剝完,剝牙嘅時候有麻藥所以一D 都唔痛,最多就係打麻藥過陣有小小痛.
左邊剝完牙麻藥過後有小小痛,連止痛藥都唔曬食,第三日就基本唔痛la,除非咀嚼或者講太多嘢先會有D痛.
右邊麻藥過佐之後完全唔痛!我都懷疑自己冇剝牙......可能左邊咬棉花球過陣一直係度打電話,剝完右邊牙嘅時候係一直乖乖嘚咬住棉花,所以比左邊要好好多.
剝完牙我覺得剝智慧齒最重要嘅要搵經驗豐富嘅醫生!之後冇玩過頭就得la!
以上就係我係珠海剝智慧齒嘅經歷,都係珠海剝智慧齒平價牙醫嘅推薦la,希望可以幫到大家~
相關推薦:
《掹智齒瘦臉?關於智齒的謠言》
《如何避免智齒發炎?》
護牙小tips
vickongmacau
上一篇:珠海澳門拔智慧齒邊度平?
下一篇:拔智慧齒係一種咩體驗?


text:
「創業」
第一次創業其實唔係非常成功,當然最重要嘅問題係無社會經驗,好多嘢都唔識所以就算係賺到錢都無用,因為好難做得大.依家啲年輕人就相對比較幸福,事關有好多資源可以利用,有好多有經驗嘅創業者分享佢哋嘅經驗.最緊要嘅係有好多資金,雖然我唔太認同依家啲年輕人參加比賽,或者去申請創業基金,只不過我哋以前邊度有啲咁嘅嘢.而事隔十年再次創業,當然又好唔同啦!
「先後」
其實好多人都會有同樣嘅問題就係做嘢先定係創業先!其實你問我嚟個過來人嘅話,我真係會同你講各有各好!其實我都會認同早啲創業係好啲,因為負擔少,想做就去做,反正無損失,有嘅係時間同精力.人大咗就有好多負擔,唔敢下下搏到咁盡,但係就會多咗好多社會同工作經驗.兩者其實都有各自嘅好處同壞處,所以其實都係要睇自己覺得適唔適合,創業反正係無分年齡,就算七老八十其實都可以創業.
「經驗」
我自己嘅經驗係睇天時地利人和,當年創業係因為入唔到心儀嘅大學科目,而因為自己對設計同識寫網站所以就開始網頁設計同製作.依家睇返當時嘅嘢都覺得有啲小學雞.當然自己覺得最大嘅問題係唔知點樣去營運,全部都係誤打誤撞.但係第二次創業就做好準備工夫,因為已經係大公司學識一套管理同營運模式.創業最緊要係要搵到自己想做嘅嘢,如果係一個藍海市場就當然係最好不過啦!
Also published on Medium.


text:
經濟困難 受盡白眼 吳浩康:感激家人不離不棄
吳浩康:擔心就此玩完
提到2004年因藏毒出事,當時驚唔驚就此玩完,吳浩康直言:「絕對有擔心從此就冇,其實情理上係會冇㗎嘛,同埋件事真係大件事,外國係點係外國嘅事,香港就係香港,所以絕對有擔心.」當年有指鄺美雲幫佢同老闆楊生講好說話,問到係咪同鄺美雲好熟,佢話:「嗰陣啱啱識,所以係好感激Cally姐姐(鄺美雲),我只不過有次受佢邀請為佛誕唱歌,佢覺得呢個新人好似幾有禮貌,佢有個姪女都幾鍾意我,出事之後,佢覺得呢個後生仔都值得幫,就打畀老闆求情.」
受盡白眼
經過呢件事後,不但生活受盡白眼,連經濟上有頗大壓力,吳浩康:「經濟上有捱過嘅,喺我組Closer夾Band嘅時候,我一個人就算喺演藝工作唔多,我都會做其他嘢去穩定住,因為我都要養屋企,但唯獨夾Band嗰陣,我哋係新嘅樂隊,一份糧四個人分,工作機會少,嗰段時間每一日都要計住點搭車,因為我住觀塘,Band 房喺荃灣,淨係搭車都係好攰嘅事,我一個禮拜最少返去四日,日頭夾到夜晚,仲未計其他生活開支.我追夢啫,但我唔能夠要爸爸同我一齊過飄泊嘅生活,所以早三,四年開始,我做其他兩樣嘅生意,唱歌學校同籃,足球嘅青訓.」
癌父每日煮早餐畀佢
問到低潮嘅時候,屋企同前女朋友點支持佢,吳浩康指最大的支持的確係來自屋企:「我屋企嘅支持好大,尤其係我爸爸,佢直情唔過問關於我嘅經濟,諗住點發展,零壓力,每日一定會煮好早餐畀我,夜晚會等我門,見到我唔開心,會揀啱時間先問咩事,呢個空間,呢種支持,陪伴,女朋友最大都係信任同陪伴,屋企人長期嘅擔心,長期嘅不離不棄係好難能可貴.」
公司無條件支持
除了家人,公司的支持亦係佢堅持的動力,吳浩康話:「公司都係另外一班屋企人,我聽到好多說法,講到公司好條件交換,講到『阿Deep夠多人撐,佢哋咪會理番佢.』其實根本就唔係咁,根本由決定做Fb Live開始,大家一路喺背後support我,只不過好難話畀大家聽我啲同事又做緊嘢嘞! 老闆楊生冇計算過我值唔值得幫,佢一個咁聰明嘅人只要計,就知唔值得.Mani我試過搞出大頭佛,記者問回應,我呃佢我冇去過嗰個地方,佢都係照樣幫我,我媽媽離開,佢好落力去幫,連私事,家事都咁support.」


text:
12 10 月 《”又係BB衫?”初生BB/媽媽送禮攻略》
身邊有朋友啱啱生咗BB,好多人送禮送嚟送去都係BB衫,奶樽,奶嘴等等.不過BB大得快,特別係初生BB好可能1個月啲衫就唔啱著;而每個BB對奶樽奶嘴又有不同喜好,送咗都未必啱洗.咁點先可以送禮送得實用得嚟又有心思呢?
紗巾/口水肩
紗巾可以話係初生BB最常用嘅消耗品,一日用十條都唔出奇!食完嘢抹嘴又用到,媽媽夏天抱住BB果時又可以搵條紗巾隔住,等佢無咁易出汗.至於口水肩消耗量高,好多時因為跌咗食物落去又洗唔乾淨,送多幾條俾BB,多幾個款揀之餘污糟咗又有得換.
耳探溫度計/ 洗澡溫度計
初生BB沖涼嘅水溫一般係38至39度,視乎天氣而調整. 陪月員一般會教新手媽咪用手肘嚟量度水溫,但如果怕失手就可以用個溫度計嚟度一度.另外,好多時BB打完針之後好易發燒,有個耳探溫度計就可以看門口啦!
玩具
玩具對BB嚟講當然越多越好啦,而且玩具又襟玩,揀啲多顏色,有燈光或者聲效嘅玩具,分分鐘變成BB嘅最愛童年回憶!
尿片/濕紙巾
尿片/濕紙巾又係初生BB另一類用得最多嘅消耗品.送禮之前最好先問一下媽咪用開邊個牌子同咩size,咁就最實用.
適合媽媽嘅用品
初生BB當然成為眾人焦點,不過大家都唔好忘記媽咪呀!不防考慮送產後按摩,facial,紮肚等等體驗照顧媽媽身心靈嘅健康!


text:
(財演算法)量化波幅指數異象 揭示大跌時機(蔡嘉民)
對於廣大炒家黎講,炒股票最難唔係係牛市賺錢,而喺成功避開跌市同熊市先係最難嘅地方.基本上如果可以預先捕捉倒調整的話,All in啲指數ETF,一路喺升浪之中坐住,然後係大跌前平倉,就已經好唔錯,完全可以跑贏大市,跑贏唔少專業嘅基金經理.問題係,點樣搵出大啲大跌前嘅啟示.喺之前嘅文章其實都曾經提過一啲嘅股災指標,大部分係啲宏觀經濟嘅指標,可以揭示經濟前景同埋公司嘅穩健程度.但係數據更新嘅頻率唔高,可能一星期一次.而最近喺唔少新聞度都見倒有提及波幅指數嘅異象.
平時大市上升嘅時候,波幅指數會有下跌嘅慣性,而大市大跌時,波幅指數就會抽升,所以有唔少人都叫波幅指數做恐怖指數.但有時候,即使大市上升,波幅指數都可以企硬,不跌反升,造成異象.有指呢個異象通常係大跌市之前出現.原因係,波幅指數係計算啲炒家對期權嘅需求.如果炒家覺得波幅會擴大,就會買入兩邊期權,從而托高波幅指數.升市之中,波幅指數上升有機會顯示炒家嘅不安.
但其實好多媒體都無指出點樣定義呢種異象,點計算呢種異象,點樣為之大跌嘅前夕.純粹睇完新聞就走去賣左啲股票並唔係一個理智嘅做法.當然拎歷史數據做下回測先係正確做法.
要介定異象之前,首先要睇下平時大市嘅走勢同波幅指數走勢之間嘅關係,最方便嘅係做一做迴歸分析(Regression analysis).跟住就可以運用公式去計算每個交易日波幅指數同理論變化嘅差距,從而睇下一段時間之內,波幅指數不尋常咁變動嘅日子有幾多.當不尋常日子嘅數目不尋常地多嘅時候,就係做長倉嘅投資者需要警惕嘅時候了.
下回續.


text:
每個月都要Loop一次
次次都係喺月頭左右個Depression帶嚟嘅Down嘅感覺就係最嚴重嘅.十一月係,十二月都係,理所當然咁一月都係,唯一唔同嘅就係我一月嘅月頭唔係喺醫院入面渡過咁.
同Typical BPD一樣,永遠都係怕自己一個人獨處,其實我應該好Get used to be alone皆因其實我嘅童年大部份時間都係自己一個人.
或者就係因為咁樣嘅原因底下,令到我成長之後好怕孤獨,唔能夠自己一個人,無論做任何嘢都係.
唔多人喺我呢個年紀有depression,但好衰唔衰我就係一個好典型嘅BPD嘅人,好驚俾人抛棄咁,但偏偏我就係經歷緊呢啲嘢,都可能因為咁而induce咗個depression出嚟.
老實講,其實自己都唔想做自己,一個被個世界left behind嘅人,呢個感覺真係唔好受.
唔難發現自己先係融入唔到圈子嘅一個人.
有咩我最怕?除咗要自己一個人之外,最驚就係啲分組活動,Project也好,去玩嗰啲也好,乜都怕.
要我做嘢,我唔介意,我亦都冇所謂.
最怕係冇組.
一個永遠都融入唔到嘅人係會注定係冇組嘅,而呢個情況,往往係最難受嘅,好似將你係一個邊緣人嘅事實赤裸裸咁俾人攞出嚟笑.
不過唔會有人會身同感受,因為我先係嗰個leftover嘅人.
我哋好typical嘅symptoms就係好驚做active嗰個,可能係要面子啦,永遠都唔會去主動去R其他人傾計,no matter人哋真實嘅睇法係啲咩啦,我本身都先入為主咗好似其他人都唔會理唔會接受到自己亦都冇人會聽我吹水.
而點解會令我感受咁深刻?因為我咁多年嚟第一次識到人會聽自己亂噏嘢.
依家自己一個人嘅時候發現自己個世界好冷清,以前嘅熱鬧景致都不再.
有人話,時間係最好嘅解藥,咩時間會沖淡一切.
但好可惜,對於我嚟講呢啲都係癈話.
同我講呢啲嘢根本同你同我講「唔好唔開心」啦一模一樣.
所以其實係唔會有人真正明白自己諗乜.
有人知我會唔開心,但有人會幫/幫到咩?
解鈴還需繫鈴人.
我一直祈求奇蹟會發生,只不過三個月嚟,有咩發生過?
有嘅,一個又一個嘅災難囉.
我其實真係再afford唔到呢種痛.好痛苦.
我都好想move on,但我真係唔得.
我唔係冇試過,但真係忘記唔到.
有啲嘢,喺心入面有條刺,就永不磨滅.


text:
而家已經無咗放閃文化? facebook「交往中」已成歷史
「時下啲人好識玩,社交媒體從來唔會放伴侶嘅相」
網民於討論區發起咗一個「時下啲人好識玩,社交媒體從來唔會放伴侶嘅相」的討論,認為而家啲後生仔無以前咁天真,唔會好似以前啲人咁成日喺facebook,ig放閃,基本上唔會公開俾人知原來拍緊拖.所以基於唔會放閃,唔多熟人知的情況下,就算散咗都係無人知,唔駛del 相,unfollow,唔會俾人咁快換畫等等,可以好快手轉下一個,形容簡直係「方便快捷」!唔少網民都認同呢個講法「試過分手完都無人知」「真係有心扮單身,日日flirt人x叫自己單身冇仔冇女好慘,有人追自己 埋身 全部都受 一路拖住,轉個頭又同人/伴侶講,唉我都冇做乜 都唔知點解咁多人中意我,自己唔po嘢就扮x晒保護呢段感情,但又迫x伴侶po 話唔po就冇安全感,呢啲真係終極垃圾」「見過有女結左婚,成個Ig無老公跡象」「越放閃越快分.通常都係咁,見果啲每日都post,突然唔post,一定散左」有網民就認為有啲人唔放閃只係鍾意低調唔想煩「唔想閒雜人問長問短講是非,但身邊朋友多數係知」同埋雖然唔咁公開放閃,但係自我管制一定要做好之類.亦有網民話唔放閃都可以感情好好「ig唔係只得frd會follow,都有啲唔太熟嘅同學/同事,唔想俾人八咪唔po,識得有個frd同佢條仔係簡介度互tag但係從來都少story或甚至唔po野放閃,感情勁好」
原文如下:
facebook感情狀況已成為集體回億?
相信唔少人都有用過facebook其中一個功能就係「感情狀況」,裡面有得揀單身,穩定交往中,已訂婚,已婚等選項,同另一伴一齊較呢個關係都係放閃的其中一種.不過時代變遷,已經愈來愈少人使用呢個功能,甚至00後已經好少用facebook,呢種樣雖然風靡一時,但現今又已成為其中一樣集體回億.


text:
「時間」
依家有咗郭大少之後,我同老婆都投放好多時間比佢,因為我哋都覺得小朋友成長階段係唔可以錯過.所以盡可能都希望見證佢嘅每一個階段.你有可能話我哋怪獸?但係如果你錯過咗佢成長個幾年,真係無得返轉頭,到時你喊都無謂.其實好多外國研究到會講其實咁樣係會對孩子嘅成長係有好處!只不過係香港真係因為環境問題所以好多家長都無辦法投放太多時間俾小朋友.
「節目」
今晚同老婆睇完一個電視節目關於香港嘅全職媽媽問題,事實上要係香港做全職媽媽或者爸爸係好難.因為大部份香港嘅工作都無可能俾到一個彈性嘅環境等媽媽可以同時間兼顧小朋友同工作.其實好多外國嘅國家不能福利同待遇都好過香港,尤其係產假!好多地方已經推行一年產假,而香港仲係前四後六.而且好多外國公司已經容許僱員係屋企工作,等佢哋可以照顧小朋友!
「全職」
老實講,香港嘅托兒服務真係好差,唔可以話無但係做父母嘅都會唔放心,因為啲質素好參差.雖然香港好多人都會請外傭,但係真係太多虐待嬰兒事件,所以又係唔放心俾外傭去照顧.依家老婆做咗全職媽媽,而我亦都將某啲時間留係屋企工作,不但止希望可以睇到郭大少嘅長大,與此同時希望將投放最多嘅時間俾郭大少,等佢係一個更好嘅環境成長.至於生活質素嚟㗎嘢,好死嘅啫!講到尾都係小朋友緊要!


text:
傳黃建東戲假情真暗撻「40億千金」蔡頌思 有機成為無綫下一位億萬駙馬?
現年40歲嘅黃建東(Derek),2011年參加香港先生選舉後入行,多年嚟參演過唔少劇集,近年Derek以搞笑形象殺出血路.佢除咗拍劇之外,近日更踩入舞台劇界,夥拍魏駿傑,阮德鏘,蔡頌思(Jocelyn)及張之鈺等演員合演《老公你好悶呀》.黃建東喺舞台劇中與蔡頌思飾演一對夫妻,佢哋有唔少親熱戲份,更經常喺社交網站放閃,有報道指二人疑似戲假情真,擦出愛火花,唔知佢有冇機會成為無綫下一位億萬駙馬?
有報道指黃建東同蔡頌思因演出舞台劇日久生情,除咗劇內甜蜜之外,佢哋更被傳媒影到低調出街拍拖.近日黃建東努力喺社交網站為舞台劇宣傳,不時上載與Jocelyn嘅劇照並sweet爆留言,例如「My dear老婆,今日因為8號風球冇得見你,聽日等我錫返夠本先.See u tmr~」,「終於落番3號波,今晚一切如常.老婆仔,今晚一起取暖吧!」,「自己鍾意發癲,癲完又要人氹番,呢個老婆有時候真係令到人好激氣呀~」及「不過我老婆有時都真係又癲又煩….」等等,唔少網民都猜測佢哋成功撻着.
現年28歲嘅蔡頌思(Jocelyn)來頭不小,畢業於香港中文大學英文系,身為自由身演員嘅佢有唔少幕前演出經驗,例如《家和萬事驚》中飾演袁詠儀個女.Jocelyn上年曾參加香港小姐,當時佢已被網民踢爆係已故「海產大王」蔡繼有嘅孫女,而爸爸就係新華集團主席兼全國政協委員蔡冠深,身家背景相當雄厚,所以佢除咗被封為「翻版鍾嘉欣」,更有「40億千金」之稱.當時被視為大熱嘅佢突然宣告退選,原因係與合約問題有關.


text:
做兒童驗眼除咗驗眼過程難道度會大啲之外,如果發現小朋友眼睛有度數問題,需要戴眼鏡,就要同家長講出呢個事實.去到呢個位,家長好多時都會晴天霹靂,一時三刻未必接受到呢個事實,不過呢個就係我嘅工作,差唔多每日都會講類似嘅說話,希望家長明白點解咁細個小朋友要戴眼鏡,呢篇網址就等我分享一下.
喺開始之前,先講解一下一個正常三四歲兒童應該要見到嘅度數範圍.三四歲兒童大部份都係有100至200遠視,因為佢哋眼球比較短啲,長大咗之後啲遠視就會慢慢減退,如果細個嘅時候遠視較淺,長大有近視嘅風險會相對提高.不過遠視較淺都唔係兒童要戴眼鏡嘅原因,我哋最擔心就係見到一啲會影響視力發展,導致小朋友有弱視嘅度數:
1) 散光
兒童散光成因係先天為主.原因係因為眼睛最表面透明叫角膜嘅結構,垂直和水平嘅弧度唔平均 ,如果角膜圓到好似個足球咁,就無散光,好似個欖球咁,就會有散光.通常小朋友有125 – 150 度散光,就會開始影響視力發展,形成弱視.戴眼鏡嘅目的係透過散光鏡片將光線聚焦返喺個視網膜上面,等個腦可以接受返一啲清晰嘅視覺訊號,久而久之,視力就會越嚟越好,將弱視更正過來.家長可能會問:咁即係戴眼鏡會減淺個散光?個答案係不會.散光喺成年之前都傾向穩定,戴眼鏡嘅目的唔係減散光,係等眼睛視力可以正常咁發展. 深散光嘅發生率,全世界嘅報告都有啲唔同,大概15% 左右,所以都唔係罕見,差唔多每驗10個小朋友,就會有1-2 個有深散光.
2) 鴛鴦度數
小朋友雙眼嘅度數大多數都係一致嘅,不過都會有鴛鴦嘅情況出現.有鴛鴦度數嘅小朋友,一般家長都完全察覺唔到,因為個小朋友有一隻睇嘢好清楚嘅好眼,日常生活基本上都冇乜問題,但一驗眼先知道度數較深嗰隻眼睇嘢非常模糊,有弱視嘅情況.咁究竟兩隻眼相差幾多度數,先會令到深啲度數個隻眼有機會有弱視呢?散光相差150度,遠視相差100度和近視相差300度,就會有機會令到度數深啲嗰隻眼出現弱視.遇到呢啲情況,小朋友都一定要戴眼鏡提升睇嘢差啲嗰隻眼嘅視力.假若到咗9歲先至處理,就已經太遲,到時先戴眼鏡,深啲度數嗰隻眼永久個視力可能都係可能得正常嘅5-6成.鴛鴦度數嘅發生率大概為4-6%左右,不是太常見,但總會遇到.
3) 高度遠視和近視
高度數一般被定義為大於600度.三四歲兒童患有高度遠視和近視係較為罕見,發生率大約少於2%,筆者大概每兩至三個月,就會遇到一個呢啲嚴重嘅個案.兩眼患有高度遠視和近視嘅小朋友通常都有明顯嘅症狀,最常聽到家長嘅觀察就係話小朋友會非常近咁睇書睇電視,長期朦起對眼望野和無咩眼神交流.小朋友患有咁深度數可能同遺傳和早產有關,不過筆者亦都遇過啲個案係雙方家長眼晴視力完全正常,但小朋友兩眼不幸地患有高度數,面對呢啲個案,我有時都解釋唔到,我可以做嘅只係希望家長盡快明白呢個狀況,盡快幫小朋友配返一個啱度數嘅眼鏡,等佢哋可以重拾視力.
希望以上資訊可以幫助家長們了解點解有某部分小朋友咁細個就要戴眼鏡,同埋更加了解兒童驗眼嘅重要性.有需要或想幫自己子女驗眼既家長歡迎隨時查詢,本視光中心接受兩歲或以上嘅兒童預約的.
陳家豪, Paco
註冊視光師 (第I部份)


text:
細個有冇砌過森林家族模型?今個復活節,新鴻基地產旗下新蒲崗Mikiki 聯同新地五大商場將你兒時夢想實體化:3月19日至4月15日期間,嚟到指定商場體驗「Mikiki x 新地商場‧森林家族の樂活莊園」!走入暖暖春日氣色嘅森林莊園,成為森林家族成員一份子,等裡面嘅角色同你一齊歡度復活節啦~
《Mikiki‧森林家族の樂活莊園》五大童趣場景
由即日起至4月2日,森林家族2018年最新推出商品 :「城堡幼稚園系列」中嘅5個放大版實體爆萌場景將於新蒲崗Mikiki商場中庭展出.包括「樂活森林城堡」,「野餐樂遊遊」,「森林搖搖樂」,「小火車收藏站」,「童趣期間限定雜貨店」,粉絲們可以遊走莊園,親身體驗森林嘅悠閒生活,仲可以喺「童趣期間限定雜貨店」以85折優惠買到森林家族產品,臨走前搵埋森林家族主角一齊Selfie就Perfect喇!
《新地五大商場 x 森林家族》
除咗新蒲崗Mikiki之外,森林家族仲會去到新地五大商場:屯門卓爾廣場,屯門錦薈坊,屯門寶怡商場,荃灣荃錦中心同荃灣新領域廣場,由即日起至4月15日將「森林家族の樂活莊園」擴建到新界區,大家點可以錯過呢?
屯門卓爾廣場‧森林家族の「糖」樂城堡
屯門錦薈坊‧森林家族の鮮果小市集
屯門寶怡商場‧森林家族の野餐趣遊記
荃灣荃錦中心‧森林家族の春日樹屋
荃灣新領域廣場‧森林家族の迷你棉花糖老鼠家族比薩店
見到一班森林家族成員咁可愛,想帶佢地返屋企?除咗可以喺新蒲崗Mikiki「童趣期間限定雜貨店」買到之外,逢星期五,六,日及公眾假期,於以上新地五大商場消費滿指定金額就可以換領森林家族‧森林小寶寶系列乙套,數量有限,換完即止,詳程記住要留意返場內宣佈海報喇!


text:
《Social Media 本身一開始,係好美好咁,想大家朋友就算唔係身邊,都一樣可以照樣分享生活點滴》
塔:諗番轉頭,Social Media 本身一開始,係好美好咁,想大家朋友就算唔係身邊,都一樣可以照樣分享生活點滴.但係依家就突然變左多左條旁證茂利係隔離,時時刻刻都睥住你同埋摘你名,似足舊時小學果啲專捉人有無係個操場度跑既風紀咁.
本來你都係想傾下閒偈唶,佢就突然之間彈出黎話:
喂唔好講呀,未經證實呀.又或者係:呢啲野有爭議呀,好講少句啦,唔係後果自負呀.如果你都仲敢繼續講,佢就會掌你咀,甚至搵牛皮膠紙痴實你個口,可能要四十八小時之後先痛快幫你撕番開咁囉.手執呢種權力同執行力既人,你都咪話唔爽歪歪.
我有時都係度諗,呢個世界依家究竟仲有咩係可以講係全無爭議既.當地球係咪圓,都有人質疑,而就算數學呢啲已經去到純學術領域,1+1 係咪等於 2 都可以拗到數學教授係 Twitter 都話要投降.更加唔好話統計既或然率以及估算究竟可唔可以 prove 到啲乜.
大膽啲講,只要多於一個人有唔同想法,就算事實話講到幾擺在眼前幾Trivial ,基本上都可以有爭議.所以任何野佢都有機會唔俾你講,睇下佢有無心去裝你咁解.令到審查變得更合理,呢個真係提供左一個好方便既理由.
寫到呢度,突然諗番起,警察查你身份證,都係為左維護法紀,伸張正義,忠誠勇毅真係唔係浪得虛名.依家話要 DQ 議員,亦係因為用左一啲方法已經驗證到佢地唔夠愛國.所以有時都唔好夾硬話分自由派就點點點專制派就點點點,其實某啲時候,大家理念會出奇地相似架哩.嘿嘿.


text:
天氣之子觀後感
--世界再癲狂,也不要去習慣
因為工作關係,經常都有機會可以睇到電影嘅優先場或者試映會.作為新海誠死忠嘅我,今次就去咗睇天氣之子.
當然,喺我心目中,秒速五厘米已經成為不能被超越嘅作品,所以即使天氣之子有幾多票房上嘅突破,我都唔打算吹奏太多.只係想同大家簡單分享一個電影帶俾我嘅概念.(應該唔算劇透掛)
呢個世界,原本就係痴撚線.但係,即使呢個世界係痴撚線,都唔好覺得係理所當然,身為世界嘅居民,我地有責任去了解,去承擔,呢種痴撚線嘅常態.
當你以為你嘅做法,你嘅取態係叫「習慣」,其實只係逃避.逃避面對解決唔到嘅問題,逃避面對承擔唔起嘅責任.或者呢點唔係成套戲嘅中心思想,但對於目前嘅我,對於身處目前香港嘅我嚟講,睇完成套戲之後就得出一個咁嘅結論.
世界癲狂,當習慣成自然,將唔會有任何改變.
因為嚴格嚟講呢個post都算係影評,所以就唔拉埋太多政治嘢嚟講.呢套戲可以話係貫徹新海誠嘅風格,又可以話同以往嘅作品有啲細微分別.喺氣氛營造上同以往有少少唔同,寂寞嘅感覺變得無咁濃烈,至於係好定唔好就見仁見智.
前段鋪墊上節奏有啲略慢,不過中後段漸入佳境,劇情環環相扣.每個角色嘅故事都圍繞中心主題,亦將一種矛盾嘅概念呈現得恰到好處,唔會顯得太過刻意造作.
值得一讚嘅係起歌位真係起得好好,不過起歌方面從來都係新海誠作品嘅殺手鐧.(秒速個起歌位我喊到仆街)同埋新海誠繼續發揮佢嘅強項,角色嘅情感描寫非常細膩,令人好容易同角色產生共嗚.除此之外,笑位亦都多咗.
絕對唔可以唔提嘅係天氣之子入面有個幾有趣嘅彩蛋,一定要留意.


text:
Wikipedia:講在生嘅人
喺任何維基百科頁插入在生嘅人嘅傳記內容嗰時,編者要特別謹慎.編者需要對呢啲資料保持高度敏感,並且嚴格遵循美國嘅所有適用法律以及我哋所有嘅內容政策,尤其係:
我哋一定要確保文章嘅正確性.[1]緊記堅持使用高質素嘅參考.所有受挑戰或者可能受挑戰嘅引文同埋材料一定要得到可靠而且已經發行咗嘅參考以內文引用方式支持.有關在生嘅人(或某啲情況下,啱啱死咗嘅人)嘅無來源或少來源嘅爭議內容,無論係負面,正面或者係好有疑問嘅,唔使討論都應該即刻刪走[2].持續或者極嚴重違反呢個政策嘅用戶可以被封鎖.
生人傳記(BLP)一定要寫得保守而又要照顧有關人士嘅私隱.維基百科係百科全書,唔係小報新聞.作出編輯判斷嗰時一定要時刻照顧對相關在生嘅人可能受到嘅傷害.呢個政策唔只適用於生人傳記文章,亦都適用於喺其他頁,包括討論頁入面出現嘅生人傳記內容.插入同埋復原材料嘅人要承擔提證責任.
寫作風格[編輯]
語氣[編輯]
生人傳記應該以負責任,謹慎同埋不偏不倚嘅語氣編寫,避免輕描淡寫同埋誇大其詞.文章應該以不分派別嘅方式記錄同主題有關而可靠嘅二手資料發表嘅內容,以及喺某啲情況下由主題人物發表嘅關於佢哋自己嘅內容.文章應該概括以可靠來源敘述嘅行為同埋成就,唔好過度重視最近發生嘅事件.除非啲可靠來源普遍以呢種方式描述,否則唔好用有爭議嘅標籤,冗長嘅語言或缺乏精確度嘅術語去標籤一個人.應該利用清晰,直接嘅語言,直接講事實出來.
平衡[編輯]
- 想知多啲:Wikipedia:掛羊頭賣狗肉
可以經可靠嘅二手來源查證到嘅批評同表揚,只要啲材料係以負責任,保守同埋無私嘅語氣表示,都應該包含.唔好畀特定嘅觀點太多篇幅;少數群體嘅觀點甚至完全唔應該包含.必須注意文章結構,以確保整體描述同埋章節標題大致上係中性嘅.要提防依靠罪惡關聯嘅主張,以及帶有偏見,惡意或過度宣傳嘅內容.
最終主義中表達嘅概念——每篇維基百科嘅文章都係一部發展緊嘅作品,因此一篇文暫時唔平衡係可以嘅,因為佢最終會成形——唔並適用於傳記.鑑於佢對傳記對像生活嘅潛在影響,傳記幾時都必須對佢嘅對象公平.
攻擊頁[編輯]
- 想知多啲:Wikipedia:攻擊頁 同埋 Wikipedia:即刻刪除嘅標準
如果冇符合政策嘅版本可以揀,無來源而且語氣負面嘅頁,尤其係嗰啲似乎主要係開嚟貶低主題嘅,就應該即刻刪除;請睇下面嘅#一概刪除,預防開頁同埋禮貌清空.非管理員應該用{{db-attack}}或{{db-negublp}}標籤佢哋.開呢類嘅頁,尤其係重複或者惡意噉做,會成為即刻封鎖嘅理由.
可靠來源[編輯]
受到挑戰或可能受到挑戰[編輯]
維基百科嘅來源政策—求證得到—規定,所有引文同埋任何受到質疑或可能受到質疑嘅材料,都必須有可靠而已經發布嘅來源以內文引用方式佐證;達唔到呢個標準嘅材料可能會被刪除.呢個政策擴展咗嗰個原則,並補充冇來源或者來源不良嘅在生嘅人嘅爭議性材料,應該唔經討論,即刻刪除.政策對任何負面,正面,中立,或者只係有疑問嘅材料,同埋佢出現喺傳記定係其他文章都適用.如果材料嘅來源淨係得小報新聞,就唔應該加落文章.當材料係查證得到而又值得留意嗰時,佢就會出現喺更可靠嘅來源之中.
避免濫用第一手來源[編輯]
- 想知多啲:Wikipedia:非原創研究
使用第一手來源時要格外小心.唔好用審判記錄同埋其他法庭記錄或其他公共文件,來支持關於在生嘅人嘅斷言.唔好用包含個人資料,例如出生日期,房屋價值,交通引用,車輛登記以及家庭或公司地址嘅公共記錄.如果一手資料已由可靠嘅二手來源討論過,或者可以接受依靠佢來增補二手來源,但要遵守本政策,無原創研究同埋其他來源政策嘅限制.[註 2]
自行發布嘅資源[編輯]
避免自行發布資源[編輯]
唔好以自行出版嘅資源(包括但不限於書籍,雜誌,網站,網誌同埋推文)作為在生嘅人嘅資料來源,除非文章主題係由佢撰寫或出版.「自行發布嘅網誌」嘅語境係指個人同埋團體網誌.有啲新聞機構擁有佢哋稱之為網誌嘅網上專欄,只要作者係專業人士並且網誌受報紙嘅完全編輯控制,呢啲都算係可接受來源.讀者留低嘅帖文永遠唔會被接受為來源.請睇下面嘅#圖片,了解我哋關於自行發布圖片嘅政策.
使用當事人自行發布嘅嘢做來源[編輯]
有啲在生嘅人會出版關於佢哋自己嘅資料,例如通過新聞稿或個人網站.只有以下情況先可以將呢類材料用作來源:
- 佢冇過分自我宣傳;
- 佢唔涉及對第三方嘅主張;
- 佢唔涉及同主題冇直接關係嘅事件嘅主張;
- 對佢嘅真實性冇合理懷疑;同埋
- 呢篇文章唔係主要基於呢啲來源.
避免八卦同埋反饋循環[編輯]
避免重複八卦.問下自己來源係唔係可靠;個材料係唔係真實;以及即使係真嘅,佢同關於該主題嘅無私文章相唔相關.慎防依賴用咗鼬鼠字同埋將材料歸因於匿名來源嘅來源.重要注意循環報導—喺維基百科文章嘅材料俾來源攞咗,之後個來源喺維基百科文章中引用以支持原始編輯.
刪除來源不明或者來源不良嘅有爭議材料[編輯]
立即刪除關於在生嘅人嘅任何有爭議材料:
- 來源不明或來源唔好;
- 係對來源嘅原創解釋或分析,或來源嘅綜合(睇埋Wikipedia:非原創研究);
- 依賴自行發布嘅資源,除非由生人傳記所述嘅人編寫(睇上面#使用當事人自行發布嘅嘢做來源);或者
- 依靠滿足唔到求證要求嘅來源.
請注意,三次打回頭規則喺呢類刪除唔適用,但喺生人傳記下乜嘢算係豁免可能會有爭議.有參與關於在生嘅人嘅誹謗性材料嘅編輯戰嘅編輯者,應該考慮喺管理員留言板上提出,而唔係依賴豁免.
管理員就算係編輯過文章或喺其他方式有關聯,都可以通過保護頁面或封鎖違規者,強制刪除明顯嘅生人傳記違規.喺唔太明確嘅情況下,佢哋應該喺管理員留言板上搵未參與嘅管理員去留意.請睇下面#管理員角色.
睇多啲,出面網頁同埋睇埋[編輯]
關於在生嘅人嘅外連結,無論係喺生人傳記定係喺其他地方,都要比其他主題嘅有更高標準.可疑或自行發布嘅來源唔應該收錄喺生人傳記嘅「睇多啲」或「出面網頁」部分;喺其他文章加入呢類連結時,請確保連結到嘅材料冇違反本政策.由生人傳記所講嘅人編寫或發布嘅自行發布資源可以謹慎噉包含喺個生人傳記嘅「睇多啲」或「出面網頁」部分(腸上面#使用當事人自行發布嘅來源).一般嚟講,唔好連去同本政策精神相抵觸或違反外連結指引嘅網站.如果個指引同本政策或任何其他政策唔一致,就以政策為準.
喺「睇埋」入面嘅連結,無論係放喺佢自己嘅部分定係喺註釋之中,都唔應該用嚟暗示任何有爭議嘅標籤,關聯或關於在生嘅人嘅主張,並且必須遵守維基百科嘅非原創研究政策.
有利於私隱嘅推定[編輯]
避免受害化[編輯]
寫緊只因一兩件事而值得注意嘅人嗰時,寫嗮每一個細節會構成問題——即使材料來源幾好都好.如有疑問,應該將傳記縮減為有嗮來源佐證,中立而切合主題嘅版本.呢樣喺描述主要或完全因他人行為受害而受到關注嘅在生嘅人尤其重要.無論有意定無意,維基百科編輯者唔應該參與或延長呢種傷害.
公眾人物[編輯]
關於公眾人物嘅嘢,會有大量可靠嘅已出版來源,生人傳記應該淨係記錄呢啲來源提及嘅內容.如果一項指控或事件值得注意,相關而且有嗮記錄,就可以收錄喺文章裏面——即使佢係負面而且當事人唔鍾意被提及.如果您搵唔到多個記錄指控或事件而又可靠嘅第三方來源,就唔好寫.
- 例子:「John Doe 同 Jane Doe 嘅離婚好混亂.」離婚對文章重唔重要,係唔係由第三方可靠來源發表?如果冇,就唔好寫.如果係重要,請避免用「混亂」並堅持事實:「John Doe 同 Jane Doe 離咗婚.」
- 例子:一名政治人被指有外遇.當事人否認,但多份主要報紙發表呢啲指控,並且存在公開醜聞.該指控屬於傳記,應該引用呢啲消息來源.不過淨係應該寫該政治人被指有外遇,而唔係外遇確實發生咗.
如果當事人有否認呢類指控,就要寫埋佢哋有否認,同時堅持對涵蓋該主題嘅所有來源作適當比重,避免錯誤嘅平衡.
冇咁出名嘅人[編輯]
即使一啲冇咁出名嘅人能夠獨立成文,好多維基百科文章都包含佢哋嘅材料.喺呢種情況下,請保持克制,淨係採用同佢知名度相關嘅材料,並專注於高質量嘅二手來料.當事人發布嘅材料係可以用,但要謹慎(睇上面#使用當事人自行發布嘅嘢做來源).可能損害個人聲譽嘅材料應特別小心處理;喺好多司法管轄區,重複一個誹謗指控係可以被起訴,同埋對非公眾人物嘅人士會給予更多保護.
個人資料嘅私隱同埋使用第一手來源[編輯]
由於盜用身份係一個嚴重嘅持續關注議題,好多人視佢哋嘅全名同埋出生日期為私隱.維基百科包含由可靠來源廣泛發佈,或者係同當事人有聯繫而又有合理推斷相信當事人唔反對公開嘅全名同埋出生日期.如果當事人投訴我哋列出佢哋嘅出生日期,或者嗰個人只係啱啱夠知名,噉就謹慎地只列出佢哋嘅出生年份,但前提係要有可靠來源.同樣,文章唔應該包含郵政地址,電郵地址,電話號碼或其他在生嘅人嘅聯絡方法,不過連結去當事人經營嘅網站一般都係可以.關於濫用第一手來源獲取有關當事人嘅個人資料請睇#避免濫用第一手來源.
共識顯示,收錄在生嘅人個人資料嘅標準要高過只存在驗證得到嘅可靠來源.[3]
如果有多個獨立可靠來源聲明列出咗唔同嘅出生年份或日期,共識係列出嗮所有呢啲出生日期/年份,並明確指出差異.喺呢種情況下,編輯者唔應該淨係列出佢哋覺得「最有可能」嘅一個日子/年份,或淨係寫一個至幾個可靠來源列出嘅單一日期.唔可以用原創研究推斷出生日期.[4]
如果您喺生人傳記或者維基百科嘅任何地方發現電話號碼,地址,帳號等個人資料,請將佢鏟走並聯絡監督團隊,等佢哋評估使唔使刪除編輯史.為減少觸發Streisand效應嘅機會,請使用平淡/通用嘅編輯摘要,並且唔好提及您會請求監督.
一個驗證咗係屬於當事人嘅社交媒體帳戶嘅文章自稱「今日係我50歲生日」可能屬於自我發布嘅來源,以報告完整嘅出生日期.如果冇理由去懷疑,佢可能係用得嘅.[5]
只係因為一單嘢而受注意嘅人[編輯]
維基百科唔係新聞,亦唔係乜嘢料都收一餐.喺新聞出現並唔代表適宜為嗰個人開獨立嘅維基百科文章.如果以下三個情況中咗是旦一樣,就唔應該開文:
- 如果可靠來源只係覆蓋嗰個人喺單一事件嘅背景.
- 如果嗰個人維持,而預期會繼續保持低調.噉嘅話,傳記強調事件會令佢比重太大並且同中立觀點有衝突.喺呢種情況下,合併內容去事件篇文再將人名跳轉過去會好啲.
- 如果事件唔重要或者個人嘅角色唔算重要或者記錄唔多.例如John Hinckley Jr.有一篇獨立文章,係因為同佢相關嘅單一事件,即企圖暗殺列根係大件事,而且佢嘅角色重要得嚟又有據可依.
事件或個人角色嘅重要性係以可靠來源嘅報導持續性來表明.編輯者必須了解本政策(WP:BLP1E)同埋僅以單一事件知名嘅人指引(WP:BIO1E)之間嘅明顯區別:WP:BLP1E只適用於生人傳記,啱啱死咗嘅人,以及低調人士嘅傳記.
此外,一啲特定主題嘅知名度指引,例如Wikipedia:知名度 (運動),列出咗支持某啲主要因某一事件而聞名嘅個人嘅知名度嘅條件.
被指控犯罪嘅人[編輯]
喺被法庭定罪之前,被指控犯罪嘅在生嘅人都應該假定無罪.指控,調查同埋逮捕唔構成定罪.對於非公眾人物嘅個人;亦即係話,公眾人物未涵蓋嘅個人,編輯必須認真考慮唔好喺任何文章包含表明嗰個人已犯下或被指控犯下罪行嘅材料,除非佢已被定罪.
如果唔同嘅司法程序導致睇落有矛盾而又唔會相互推翻嘅結果,就要包含足夠嘅解釋資訊.
人名私隱[編輯]
喺識別主要因單一事件而被討論嘅個人嗰時應該謹慎.當非公眾人物個名係被刻意隱藏或者冇被廣泛傳播,例如係某啲法庭案件,最好都係省略咗佢,尤其係噉樣做唔會導致內容嚴重丟失嘅話.決定寫唔寫個名落去嗰時,佢喺新聞媒體以外嘅二手來源(例如學術期刊或知名專家嘅著作)嘅發佈,應該比新聞報導中簡簡單單開個名得到更大重視.加入同文章主題冇直接關聯嘅在生嘅人個名之前,要考慮噉做係唔係有重要價值.
對於文章當事人嘅家庭成員同埋其他有關聯但係低調嘅人,一定要作有利私隱嘅推定.如果來源可靠嘅話,生人傳記當事人嘅任何直系親屬,前任或重要家庭成員個名或任何重要關聯人士個名可以成為文章嘅一部分,但要諗清楚呢啲資料係唔係可以幫到讀者更加理解到嗰個人.但係,如果冇恰當來源,唔屬於知名公眾人物嘅家庭成員個名就要鏟咗佢.
用生人傳記繼續爭議[編輯]
維基百科關於在生嘅人嘅文章可能包含同當事人相關嘅爭議或爭論嘅材料(相關,比重適當而且來源可靠).維基百科唔係為維基外爭議嘅各方提供繼續爭鬥嘅論壇.經驗證明,濫用維基百科來延續法律,政治,社會,文學,學術或其他爭議對傳記文章描述嘅當事人,爭議嘅各方同埋維基百科本身都有害.
由於潛在嘅利益衝突,如果編輯者係同另一個人發生重大爭議或爭論——無論係喺維基內外——或者係嗰個人嘅公開競爭對手,就唔應該編輯嗰個人嘅傳記或關於嗰個人嘅其他材料.更一般地,如果編輯者對生人傳記講嗰個人持有強烈負面或正面睇法,而又選擇編輯嘅話,佢哋應該特別小心噉以中立角度去編輯.
政策嘅可應用性[編輯]
本政策適用於維基百科上有關在生嘅人嘅所有材料,包括討論頁,編輯摘要,用戶頁,圖像,分類,一覽表,文章標題同埋草稿.
非文章空間[編輯]
有關冇來源或來源不良,而且同內容選擇無關嘅在生嘅人嘅爭議性材料應該被清走或刪除.喺就發唔發布有關在生嘅人嘅資料尋求建議時,要小心唔好喺討論頁上發布太多資料,以免詢問變得毫無意義.例如,你可以以呢一句開始討論:「呢條拎對嗰個人有嚴重指控;我哋應唔應該喺文章某個地方總結下?」同樣原則亦適用於有問題嘅圖像.已經討論過嘅有問題指控,可以喺刪除之後提供之前嘅討論做參考.
生人傳記政策一樣適用於用戶同埋用戶討論頁.唯一例外係用戶可以喺佢哋自己嘅用戶頁提出佢哋希望擺出嚟嘅自己嘢,只要佢哋冇冒充人哋,並且受維基百科唔係嘅限制,不過未成年人就唔鼓勵喺佢哋嘅用戶頁上面披露識別個人資料.雖然本政策適用於維基友喺主題空間嘅帖文,不過都有一定餘地畀社群處理行政問題,但如果呢類材料已達到誹謗程度,或者違反唔好人身攻擊政策,管理員都係可以刪除.
用戶名[編輯]
具有破壞性同冒犯性嘅用戶名(例如,包含關於在生嘅人嘅有爭議材料嘅名,或明顯辱罵任何種族,宗教或社會團體嘅名)應立即從日誌中屏蔽同壓制.從日誌中刪除攻擊用戶名嘅請求,應報告畀監督團隊進行評估.
圖片[編輯]
唔應該斷章取義地使用在生嘅人嘅圖像來以虛假或貶低嘅方式呈現一個人.噉對於警察記錄相片(面部相片)或當事人唔希望被影相嘅情況尤其重要.因為警察記錄相片可能暗示所描繪嘅人被指控或被判犯咗特定罪行,所以必須引用一個,喺事實查核同準確性方面享有廣泛公認聲譽,而又可以將相片同相關嘅特定事件或罪行聯繫起來嘅高質量可靠來源.
由維基友或其他人影嘅在生嘅人嘅圖像,只有喺同Wikipedia:圖像使用政策兼容嘅版權許可下發佈時,至可以用.
分類,一覽同埋導航模[編輯]
分類名冇免責聲明或修飾符,因此每個內容分類嘅情況都必須通過文章文本同埋附帶嘅可靠來源核實.除非當事人公開自認有相關信仰(或缺乏宗教信仰)或取向,同埋已發表嘅可靠來源已證明當事人嘅信仰或性取向係同佢公眾生活或知名度相關,否則唔應該用有關宗教信仰(或缺乏宗教信仰)或性取向嘅分類.
對暗示某人聲譽唔好嘅內容分類應謹慎使用.例如Category:罪犯同埋啲子分類別應該淨係針對同當事人知名度相關嘅事件而加;事件係要由可靠嘅第三方來源發布;當事人被定罪;同埋上訴被駁回.唔好將生人傳記以種族主義,性別歧視,極端主義等有爭議話題分類,因為噉會標籤一個人為種族主義者,性別歧視者或極端主義者.(可以睇埋Wikipedia:過度分類#主觀納入標準同埋Wikipedia:過度分類§關於問題或議題嘅意見.)
呢啲原則同樣適用於建基於宗教信仰(或缺乏宗教信仰)或性取向或暗示任何在生嘅人有唔好聲譽嘅一覽,導航模同埋{{Infobox}}字句(指任何維基百科面入面嘅在生嘅人)基於.本政策唔限制對維基專題,文章清理或其他正常編輯活動嘅管理分類嘅使用.
已故嘅人,公司或團體[編輯]
最近死或可能死咗[編輯]
任何喺近啲115年(1907年9月26號或之後[])出世嘅人都受呢個政策覆蓋,除非有可靠來源確認佢哋已經死咗.一般嚟講,本政策唔適用於有可靠來源確認死亡嘅人士有關嘅材料.唯一例外係最近死嘅人,喺呢種情況下,政策可以根據編輯共識延長至死亡日期之後嘅不確定時期——六個月,一年,兩年.呢類擴展只適用於當事人有爭議或有問題嘅材料而又會對佢哋重在生嘅親戚同朋友有影響嘅情況,例如可能嘅自殺或特別可怕嘅犯罪.即使未確認死亡,就本政策而言,任何出咗世 115 年以上嘅人都被推定為死亡,除非有可靠來源確認佢喺過去兩年內重生存.如果出生日期未知,編輯應使用合理判斷來推斷——從文章中提到嘅事件日期——嗰個人係唔係喺過去 115 年內出世並因此受到本政策保護.
法人同團體[編輯]
本政策通常唔適用於有關公司或其他被視為法人嘅實體嘅材料,但任何呢類材料必需根據其他內容政策編寫.生人傳記政策對於編輯團體文章嘅適用程度好複雜,必需根據具體情況進行判斷.關於一個小團體或組織嘅有害陳述,比關於一個更大團體嘅類似陳述更接近一個生人傳記問題;當一個團體係好細,就可能分唔出團體同埋組成團體嘅個人.如有疑問,請確保您用嘅係高質量嘅資源.
生人傳記維修[編輯]
維修嘅重要性[編輯]
維基百科有過百萬篇關於在生嘅人嘅文章.從法律同埋道德角度睇,必須下定決心由呢啲文章中消除誹謗同埋其他不當材料,但必須平衡呢啲擔憂同埋其他擔憂,例如允許文章顯示有利於主題嘅偏見僅僅因為主題反對而刪除適當嘅材料,或允許保留有關非知名宣傳者嘅文章.當對生人傳記中嘅材料係唔係合適有疑問,應將文章縮減為符合政策嘅版本.有時利用頁面保護同埋刪除等管理工具係執行本政策所需要嘅,喺極端情況下需要維基媒體基金會工作人員採取行動.
模[編輯]
{{BLP}}可以加入生人傳記嘅討論頁同埋其他關注在生嘅人嘅文章,提醒讀者注意本政策.{{Blpo}}適用於包含在生嘅人嘅材料嘅故人傳記.
對於文章,{{BLP dispute}}可以喺需要注意嘅生人傳記用;{{BLP sources}}適用於需要更佳來源嘅生人傳記(或者用{{BLP primary sources}});同埋{{BLP unsourced}}適用於冇來源嘅生人傳記.
對於違反本政策嘅編輯,可以加以下嘅模落佢哋嘅討論頁度警告佢哋:
- {{uw-biog1}}
- {{uw-biog2}}
- {{uw-biog3}}
- {{uw-biog4}}
- {{uw-biog4im}}
- 執行咗封鎖嘅話就用{{uw-bioblock}}
{{BLP removal}}模可以喺文章嘅討論頁用,以解釋點解根據呢個政策刪走咗材料,以及喺乜嘢情況下可以替換材料.
當事人,文章同維基百科之間嘅關係[編輯]
處理當事人對文章嘅編輯[編輯]
當事人有時會直接或通過代表參與編輯關於佢哋自己嘅材料.仲裁委員會已裁定會對生人傳記當事人試圖修正佢哋認為錯誤或唔公平材料嘅行為會寬大處理.當傳記材料嘅當事人嚟到表達關切,編輯者應盡一切努力善待呢啲當事人.
儘管維基百科唔鼓勵人寫關於自己嘅文章,但刪除無來源或來源不良嘅材料就係可以接受.當匿名編輯將生人傳記嘅全部或部分內容清空,有可能係試圖刪除當事人嘅有問題材料.當事人嘅呢類編輯唔應該被視為搞搞震;相反,應該邀請當事人解釋佢哋嘅擔憂.仲裁委員會喺2005年12月確立以下原則:
Wikipedia:咪咬新人政策,建議維基百科用戶考慮一個明顯嘅事實,即係維基百科嘅新用戶不時會做錯.對於嗰啲擁有或可能擁有關於佢哋自己文章嘅人來說,有一種誘惑——尤其係如果呢類文章包含明顯錯誤或強烈負面資訊嗰時——會插手關於佢哋自己文章嘅問題.噉可能會為新用戶打開相當不成熟行為同埋喪失尊嚴嘅大門.強烈批評跌落呢個陷阱嘅用戶,而唔將呢種現象視為新手錯誤,係違反唔咬新手嘅行為.[6]
處理關於你自己嘅文章[編輯]
維基百科嘅編輯政策通常會幫您解決擔憂,重有好多願意提供幫助嘅用戶同埋有廣泛嘅遞進流程等更多人知道.非常明顯嘅錯誤可以快速修正,連您都做得到.但除此之外,喺文章討論頁上發佈建議(請睇Help:討論頁),或者擺{{help me}}落您嘅用戶討論頁.您亦可以喺文章討論頁發布解釋您嘅擔憂,並要求未參與嘅編輯者評估文章,以確保其書寫合理且來源正確.
如果您係文章當事人,並且您發現有關您嘅文章包含您嘅個人資料或潛在嘅誹謗性陳述,請聯絡監督團隊,以便佢哋評估問題並可能將佢由頁面歷史記錄中刪除.
請記住,維基百科幾乎完全由志願者營運;唔禮貌嘅行為,即使完全可以理解,通常都唔係幾有效.
法律問題[編輯]
對喺維基百科頁(無論係喺生人傳記定係其他地方)發現嘅有關自己嘅材料有法律或其他嚴重問題嘅人士,可以聯絡維基媒體基金會嘅志願者響應團隊(VRT).有關點樣更正錯誤嘅更多信息,請睇呢度.通常最好搵人幫手,而唔係嘗試自己更改材料.
正如前述,強烈唔鼓勵同傳記文章當事人捲入重大法律或其他非維基爭議嘅個人編輯嗰篇文.
點聯絡維基媒體基金會[編輯]
如果您對編輯者同管理員對有關生人傳記材料嘅關注嘅回應有不滿,您可以直接聯絡維基媒體基金會.有關詳細信息,請睇聯絡我哋.
維基媒體基金會決議[編輯]
2009年4月9號,維基媒體基金會董事會通過咗一項關於維基媒體處理有關在生嘅人材料嘅決議.佢指出,一啲生人傳記存在問題,包括喺語氣上過度宣傳,遭到破壞以及包含錯誤同埋詆毀.基金會敦促特別注意關於在生嘅人嘅中立性同埋可驗證性;考慮到人嘅尊嚴同埋個人私隱,特別係喺短暫或細小利益嘅文章;並且任何對項目網站上嘅描述有投訴嘅人都會將得到帶耐心,善意同尊重嘅看待.
管理員角色[編輯]
保護頁面,封鎖[編輯]
管理員如果發現懷疑惡意或有偏見嘅編輯,或相信有人可能添加或恢復唔適當材料,可以保護或半保護嗰頁.管理員就算自己有編輯過文章或以其他方式參與過,都可以通過頁面保護或封鎖違規者來阻止明顯嘅生人傳記違規.如果情況唔明顯,佢哋應該去Wikipedia:Administrators Noticeboard/Incidents請求未參與嘅管理員注意.
有關用嚟警告或封鎖生人傳記違規用戶嘅模,請睇#模.
刪除生人傳記[編輯]
一概刪除,預防開頁同埋禮貌清空[編輯]
唔符合呢項政策嘅生人傳記材料應予以改進同埋糾正;如果冇可能做到,就應該鏟走佢.如果成頁質量好差,主要包含無來源或者來源不良嘅有爭議材料,噉可能有需要先刪除嗰頁,然後再作討論.
頁面刪除通常係最後手段.如果爭議只係圍繞一頁包唔包含某啲內容(例如,因為知名度有疑問或者係當事人要求刪除),噉就要通過刪除討論而唔係一概刪除來處理.當一頁包含冇來源嘅負面材料或者係以唔中立方式編寫,而又唔能夠輕易地重寫或恢復為可接受標準嘅早期版本嘅話,噉一概刪除係適當嘅.刪除管理員應準備好向他人解釋呢項操作,如果材料敏感,就要經電郵解釋.反對刪除嘅人應該記住,執行刪除嘅管理員可能知道其他人未察覺嘅問題.爭議可能會被帶到存廢覆核請求,但對涉及在生嘅人嘅敏感個人材料嘅刪除進行長時間嘅公開討論就應該避免,尤其如果嗰啲嘢係負面嘅.噉嘅辯論結束之後可能會被禮貌清空.刪除後,任何管理員都可以選擇保護佢唔畀佢開.就算篇文冇做開頁保護,都唔應該開返佢,除非係已經有共識支持開返.
刪除相對未知人士嘅生人傳記[編輯]
如果傳記文章記述嘅在生嘅人提出刪除文章要求,刪除政策規定:「對於相對唔知名,非公眾人物嘅傳記文章俾當事人提出刪除要求,而最終未能達成大致共識,噉篇文會被刪除.」佢亦規定:「來源差嘅唔知名,非公眾人物嘅傳記文章,如果喺討論中冇編輯反對刪除,佢可能會喺討論完成後刪除.」
恢復刪除咗嘅內容[編輯]
為確保有關在生嘅人材料係以高標準同埋中立地編寫,並建基於高質量嘅可靠來源,舉證責任要由希望保留,恢復或取消刪除有爭議材料嘅人承擔.當關於在生嘅人嘅材料因善意嘅生人傳記異議而被刪除,任何希望添加,恢復或取消刪除材料嘅編輯者都必須確保佢符合維基百科嘅內容政策.如果要喺冇重大變化嘅情況下恢復,一定要先取得共識.對經過修改以解決問題嘅材料應根據具體情況進行判斷.
喺管理員刪除咗整篇文章嘅情況下,有可能嘅話,呢類有爭議嘅刪除應首先同刪除文章嘅管理員討論.
睇埋[編輯]
基金會政策同決議[編輯]
- 維基媒體基金會私隱政策
- 維基媒體基金會對生人傳記嘅決議,喺2013年11月修改過.
政策[編輯]
指引[編輯]
註[編輯]
- ↑ Jimmy Wales. Keynote speech, Wikimania, August 2006.
- ↑ Jimmy Wales. "WikiEN-l Zero information is preferred to misleading or false information", May 16, 2006 and May 19, 2006
- ↑ en:Wikipedia talk:Biographies of living persons/Archive 45#Removal of WP:DOB
- ↑ en:Wikipedia:Village pump (policy)/Archive 165#People's birthdate, conflicting (reliable) sources, and WP:SYNTHESIS
- ↑ June 2021, talk page discussion
- ↑ en:Wikipedia:Requests for arbitration/Rangerdude#Mercy


text:
大會堂公共圖書館
大會堂公共圖書館(英文:City Hall Public Library)係一間喺中環香港大會堂嘅公共圖書館,喺香港大會堂高座入面,1962年3月啟用[1].圖書館嘅設備完善,畀市民好多類型嘅借書服務.圖書館而家由香港康樂及文化事務署管理.1976年加咗音響圖書館,嚮2003年大會堂公共圖書館重新裝修同擴建參考圖書館.
大會堂公共圖書館係香港戰後第一間公共圖書館[2].雖然18世紀後期至19世紀早期,香港匯豐銀行總行大廈現址隔離嘅舊香港大會堂同樣整咗一間圖書館,由香港嘅英資集團出錢搞,但華人用呢間圖書館有好多限制.隨住華人地位嘅提升,新大會堂嘅圖書館,先爭取到有而家平等嘅狀況.
以前班後生,好鍾意去大會堂公共圖書館睇書,大多數係知識分子.所以去大會堂公共圖書館同埋中環天星碼頭,係香港唔少市民嘅集體回憶.
喺香港中央圖書館嚮2001年成立之前,大會堂公共圖書館係香港公共圖書館的總部.大會堂公共圖書館成立開頭得2萬本書,開館之後頭一個月就發出咗1萬張借書證,每人每次只可以借1本書,而兩個市政局時期嘅參考圖書館已經嚮2003下半年重組成工商業圖書館,另5字樓變咗基本法圖書館.
設施樓層[編輯]
現象[編輯]
因為大會堂公共圖書館無學生自修室,所以中西區嘅學生同自修生無得揀,被迫用下面各層圖書館嘅位置,嚮考試季節尤其顯著:
- 基本法圖書館
- 參考圖書館
- 報刊閱讀室
- 創造力及創新資源中心
- 電腦資訊中心


text:
常見問題標題常見問題標題常見問題標題
發布時間:2021-04-20 16:15
常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題常見問題標題


text:
冬天同朋友食雞煲打邊爐,食完又成身油煙味,真係有啲尷尬.女生之間其中一個不言而喻嘅小機心就係隨身攜帶一支髮香噴霧,咁樣無論係想去除身上惱人嘅油煙味,抑或係有約會但又犯懶唔想洗頭,只要噴一噴就可以擁用怡人香氣.Toby今次同大家搵咗幾隻懶人必備嘅髮香噴霧,等你喺任何時候都可以比到其他人一個完美嘅印象.
香水大牌髮香噴霧
如果平時已經有用香水嘅習慣,驚再用髮香噴霧會令身上香氣過於濃郁?
其實而家大部分香水品牌,例如CHANEL, BYREDO等,都有推出同自家香水同一香調嘅髮香噴霧,咁就唔怕身上香味太過複雜啦!
HelloToby全港髮型屋指南+88種優惠
日韓小資髮香噴霧
想搵平價嘅髮香噴霧,日韓美妝品牌就提供到好多選擇比你啦!
無論搵花香,果香定係清新如爽身粉味,係云云日韓品牌之中都一定會搵到,啱哂平時冇用開香水嘅新手入門試下!
護髮品牌髮香噴霧
如果你嘅頭髮已經好乾旱,甚至係受損髮質,使用護髮品牌所推出嘅髮香噴霧就最適合你啦,例如係SHISEIDO Ma Cherie hair fragrance ~
幫頭髮增添光澤嘅同時,喺髮香噴霧配方加入咗修護精華可以同時滋養髮絲.
HelloToby全港髮型屋指南+88種優惠
用香水代替髮香噴霧?
香水同髮香噴霧唔同,酒精含量較高,如果噴灑香水係頭髮上,好容易造成髮絲乾旱,而髮香噴霧大多都有添加頭髮保護成份,可以潤澤或為髮絲保濕.
點樣用髮香噴霧先最適合?
大家都知道香水就噴係脈搏處,咁髮香噴霧應該點用呢?
唔少調香師都建議可以將髮香噴霧噴係梳上,再以平時梳頭嘅方法將香味帶到髮絲上,另一方法則可以先梳開頭髮,要將髮香噴霧往內則噴灑,讓頭髮由內部散發香味.
HelloToby全港髮型屋指南+88種優惠
Toby變髮優惠-剪舊迎新大派對
頭髮甩過有陣陣嘅香氣已經比到人一個好好嘅印象,如果頭髮望落柔順光澤嘅就更加分啦!而家Toby同香港多間Salon合作推出全港髮型屋指南,髮型設計到專業護髮服務都有齊,仲有多種優惠套餐,快啲睇下有邊個優惠套餐啱你啦!
↓↓立即查看更多優惠↓↓
HelloToby全港髮型屋指南+88種優惠
你都想刊登喺我地嘅「全港髮型屋指南」?即刻聯絡我哋啦!
———
延伸閱讀:(全港Salon指南)剪舊迎新大派對
延伸閱讀:(2019Pantone代表色)「活珊瑚橘」妝容髮色配搭懶人包
緊貼HelloToby Blog同Facebook Page,隨時搵 #AskToby 幫手!


text:
之前就為大家講過咩係MetaMask同埋TraderJoe啦~ 專員今次就同大家講吓再關於Crypto進階小小嘅嘢啦.
Crypto雖然被譽為高風險嘅投資,所謂有危就有機,其中都有啲玩法可以令你嘅APR都可以有穩定100%嘅,咁不過大家要小心睇清楚詳細嘅資料先,因為喺Crypto世界入邊,有好多平台都有機會會rug走啲錢嘅.
相信有部分讀者都可能透過我地而接觸到Grid / Futures呢類嘅炒賣形式嘅玩法,咁專員就為大家介紹一種唔洗成日mon住價位嘅玩法啦
今次係透過用Avax去挖其他幣,咁就需要用到MetaMask同埋TraderJoe去做媒介.咁呢隻玩法可以叫佢做流動性挖礦,亦可叫佢挖LP Token.
咁詳細關於呢2篇嘅文可以睇下邊啲links recap.
(開Chrome就用到)以太坊錢包MetaMask小狐狸教學
Avax 轉出
以Binance為例,由Binance轉啲Avax去MetaMask Wallet個常用address度先,跟住打返開TradeJoe,再將MetaMask內嘅Avax轉做USDT / USDC.
咁睇到呢個位嘅讀者可能會問點解USDC後邊會有個e? 佢意思係由Eth通道轉過去咁解,唔洗理佢就得.
換完穩定幣之後,可以撳去Platypus嘅網
連咗MetaMask,跟住就會再撳Pool,就會如上圖.
讀者可能會問,點解APR咁低,專員你又話可以去到100%?
Platypus Wallet
咁就梗係要做多步啦,Deposit完穩定幣,就可以Stake咗佢先,拎嚟掘PTP,咁當有PTP嘅時候,就要再Claim返佢去MetaMask wallet.
再撳vePTP,跟住根據你入幾多PTP 再撳stake落去,讀者可以睇到佢嘅Apr就會升到100%或以上,同埋預計會有幾多vePTP.
但提醒讀者,投資點都係有風險嘅,因為vePTP係由Platypus自己出嘅幣,暫時都未可以透過佢做trade,咁讀者們都需要量力而為呀!
多謝讀者耐心睇,以下係我哋crypto有關嘅文章,有興趣嘅讀者可以撳嚟睇睇:
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
最新消息,我哋最近仲新增咗多個Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!如果想分享 / 更快收到各種優惠著數,歡迎加入我哋港究Telegram討論區.仲有唔好漏咗Follow Kong’s Cult嘅Facebook同Instagram專頁啊,你哋嘅支持同意見絕對係我哋港究專員繼續發掘著數嘅動力,下次見!


text:
光纖要排線唔知咩意思?
光纖要排線唔知咩意思?
咁光纖排線即係乜嘢意思呢,其實排線就即係等候光纖線位.咁乜嘢係光纖線位又或者我哋俗稱所講嘅port位呢?咁同埋點解要等候或者點解要排隊等候port位呢?咁其實呢要等呢就係因為源於爆port問題嘅.爆port呢即係光纖線位不足.簡單嚟講呢,就即係大廈入面嘅寬頻連接口嘅數量係有限嘅.假如大廈入面嘅住客係已經佔用曬網絡商所有嘅寬頻連接口嘅話呢,就會出現我哋所講嘅寬頻線位不足,或者係爆port嘅問題.咁呢個時候呢網絡商呢就會同你講係需要排線.即係你要等其他嘅住戶呢係唔用果一間網絡服務供應商嘅服務,咁先至會有寬頻連接口騰空咗出嚟係畀第二個佢用嘅.咁所以排線嘅過程可以係非常之慢長嘅.因為首先你要等其他住客嘅合約完左,然後嗰個住客係選擇唔再續約,想轉台,咁先至會有一個寬頻連接口係騰空咗出嚟.咁再加上因為你係排隊等候port位,可能呢係同時有好多個人一齊等緊一個port位.所以實際上要等候嘅時間呢,係非常之難預估嘅.咁呢一個時候有乜嘢比較實際嘅解決方法呢?如果你係冇其他選擇,又或者唔想用其他網絡服務供應商嘅話呢,咁可能就只可以考慮5g寬頻.即係而家Smartone,3HK,或者係CMHK,所講嘅5G家居寬頻.咁5G家居寬頻就唔需要拉線,所以亦都唔存在要排線嘅問題.你只係需要插張sim卡落個5g路由器,就可以分享wifi上網㗎.個原理呢其實就同你手機分享wi-fi或者係用個人熱點分享上網一樣.不過用5g router分享上網呢,喺個分享距離上係會遠好多嘅,同埋連接裝置嘅數量上呢都會多好多嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!